|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 1. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **To sam ja** – sat učenja novih nastavnih sadržaja | | DOS: 1. [*Jesen u drugome razredu* – 1.1*. Ja u drugome razredu*](https://moj.izzi.hr/DOS/3556/3559.html) | | | |
| CILJ SATA: Razvijati osobni identitet oblikujući pozitivan odnos prema sebi i drugima te poštovati i uvažavati različitosti. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPRED-METNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Odnosi se na mene*. Učenici sjede, a učiteljica/učitelj izgovara riječi kojima će opisati nečiju osobnost, ponašanje ili izgled (npr. plava kosa, voli pjevati, snažan i sl.). Učenici koji smatraju da se izgovorene riječi odnose na njih trebaju ustati. Nakon što ustanu svi učenici koji su trebali, učiteljica/učitelj daje znak kad mogu sjesti.  Nakon igre razgovaramo: Na koje je riječi ustalo najviše učenika? Na koju riječ nije ustao niti jedan učenik? Jesu li svi učenici ustali na sve riječi? Zašto?  Najava nastavne jedinice.  Promatramo ilustraciju u udžbeniku (str. 8). Razgovaramo o riječima napisanima ispod dječaka i djevojčice te odgovaramo na pitanja ispod ilustracije.  Razgovaramo o prošlosti: Koji smo razred bili prošle godine? Možemo li iduće godine biti ponovno prvi razred? Zašto?  Zaključujemo kako se vrijeme koje je prošlo naziva prošlost.  Razgovaramo o sadašnjosti: Koji smo sada razred? Jesmo li mogli prošle godine biti drugi razred? Zašto?  Zaključujemo kako se vrijeme koje traje naziva sadašnjost.  Razgovaramo o budućnosti: Koji ćemo razred biti iduće godine? Možemo li iduće godine biti drugi razred? Zašto? Što ćemo raditi sljedeći tjedan u ovo vrijeme? Zašto to ne možemo znati?  Zaključujemo kako se vrijeme koje tek dolazi naziva budućnost.  Učenici rješavaju zadatak o prošlosti, sadašnjosti i budućnosti u udžbeniku (str. 8).  *Odmori se od učenja* – učenici prema uputama učiteljice/učitelja izvode vježbe disanja.  Učenici mogu promotriti fotografije u DOS-u *Ja u drugome razredu* te opisati kako su se pripremali za polazak u školu ove godine.  Učiteljica/učitelj dijeli učenike u parove. Svaki par dobiva Vennov dijagram. Iznad dijagrama učenici upisuju svoja imena. Učenici u krugove upisuju svoje osobine i ono što vole / ne vole raditi. U zajednički prostor kruga učenici upisuju ono što se odnosi na oba učenika.  Nakon određenoga vremena nekoliko parova prikazuje svoje rješenje zadatka. Razgovaramo o izgledu učenika u prošlosti, sadašnjosti i budućnosti: Po čemu se naš izgled razlikuje u odnosu na naš izgled dok smo bili mali? Hoćemo li za pet godina izgledati jednako kao i sada? Zašto?  Učenici rješavaju zadatke u udžbeniku (str. 9). Učiteljica/učitelj obilazi učenike, pomaže im te ih potiče na rad. Zadatak s mjerenjem može se odraditi nakon mjerenja na satu tjelesne i zdravstvene kulture.  Igramo igru *Pogodi koga opisujem*. Učenici sjede u krugu. Učiteljica/učitelj opisuje jednoga učenika, a ostali učenici pažljivo slušaju kako bi prepoznali kojega učenika učiteljica/učitelj opisuje. Onaj učenik koji pogodi nastavlja igru te opisuje sljedećega učenika. | | F: usmeno izlaganje  F, I: razgovor  udžbenik  F, I: razgovor  F, I: razgovor  F, I: razgovor  F, I: razgovor  udžbenik  I: pisanje  DOS  P: pisanje  Vennov dijagram  F: usmeno izlaganje  udžbenik  I: pisanje  F, I: usmeno izlaganje | osr A.1.1.  goo C.1.1.  zdr A.1.1.A  OŠ HJ A.2.1.  osr B.1.2.  OŠ HJ A.2.1.  osr B.1.2.  OŠ HJ A.2.1.  osr B.1.2.  IKT A.1.2.  uku D.1.2.  osr A.1.1.  zdr A.1.1.A  OŠ HJ A.2.1.  osr A.1.1.  OŠ TZK B.2.1.  MAT OŠ D.2.2.  OŠ HJ A.2.1.  osr B.1.2.  goo C.1.1. | PID OŠ C.2.1.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ C.2.1.  PID OŠ B.2.3.  PID OŠ C.2.1.  PID OŠ C.2.1. |
| PLAN PLOČE  TO SAM JA   |  |  |  | | --- | --- | --- | | **PROŠLOST**  vrijeme koje je prošlo | **SADAŠNJOST**  vrijeme koje sada traje | **BUDUĆNOST**  vrijeme koje će doći | | | | | DOMAĆA ZADAĆA  Po uzoru na uvodnu ilustraciju napisati vlastite osobine koje će sadržavati slova vlastitoga imena. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem tijekom opisivanja učenika u igri *Pogodi koga opisujem*. | | Učenik s ubrzanim govorno-jezičnim razvojem može napraviti mali plakat pomoću kojim će se predstaviti ostalim učenicima. | | | |