|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 10. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kultura stanovanja** − sat učenja novih nastavnih sadržaja | | DOS: 3. [*Zima u obitelji i domu* – 3.2. *Kultura stanovanja*](https://moj.izzi.hr/DOS/3556/3565.html) | | | |
| CILJ SATA: Upoznavanjem osnovnih obilježja kuće i stambene zgrade te zajedničkih prostorija utjecati na odgovorno ponašanje učenika prema zajedničkoj imovini i na razvoj dobrih susjedskih odnosa. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira pjesmu *Ima jedna kućica*. Učenici pažljivo slušaju. Učenici kojima je pjesma poznata mogu zapjevati.  Razgovaramo: Kako ste se osjećali tijekom slušanja pjesme? O čemu govori tekst pjesme? Volite li i vi svoj dom? Što najviše volite raditi kad ste kod kuće?  Učenici mogu usporediti ulicu s kućama i stambenim zgradama u DOS-u *Kultura stanovanja*.  Najava nastavne jedinice.  Promatramo uvodnu ilustraciju u udžbeniku (str. 24). Opisujemo je i razgovaramo: Kako se zove građevina na lijevoj strani slike, a kako na desnoj? Po čemu su zgrada i kuća slične, a po čemu se razlikuju? Koliko prostorija ima kuća na slici? Koje prostorije vidite na slici? Što ljudi rade u kuhinji? Što ljudi rade u dnevnome boravku? Koje uređaje vidite na slici? Tko se sve brine o čistoći?  Učenici zaokružuju ljude koji se brinu o čistoći.  Čitamo tekst u udžbeniku (str. 24) ispod ilustracije. Razgovaramo o pročitanome: Tko živi u obiteljskoj kući? Koliko obitelji može živjeti u stambenoj zgradi? Kojim se prostorijama u zgradi služe svi stanari? Gdje su zapisana pravila ponašanja u zgradama? Koja pravila poznajete?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Promatramo ilustraciju u udžbeniku (str. 25). Opisujemo je i razgovaramo: Koliko osoba vidiš na slici? Kako se zove prostorija u kojoj se nalaze? Čime su djeca razveselila susjedu? Pomažete li kada svojim susjedima? Kako?  Čitamo tekst pokraj ilustracije o očuvanju reda i čistoće kuće ili zgrade. Razgovaramo o pročitanome: Što od pročitanoga radite kod kuće? Kojih se još pravila pridržavate kako biste očuvali red i čistoću svoga doma?  Provodimo anketu o životu u kući i stambenoj zgradi kako bismo doznali koliko učenika živi u zgradi, a koliko u kući. Učenici podizanjem ruku daju znak učiteljici/učitelju o mjestu stanovanja. Učiteljica/učitelj prebrojava koliko učenika gdje živi i zapisuje rezultate ankete na ploču. Učiteljica/učitelj dijeli učenicima papire s nacrtanim kvadratima. Učenici prebrojavaju kvadrate na način da svaki kvadrat predstavlja jednoga učenika. Lijepimo kvadrate u bilježnicu uz natpise *kuća* i *stambena zgrada*. Učiteljica/učitelj isto radi na ploči kako bi učenicima bilo jasnije kako možemo prikazati brojčanu vrijednost u bilježnicama.  Učenici rješavaju zadatke u udžbeniku (str. 26). Učiteljica/učitelj obilazi učenike, pomaže im i daje dodatne upute.  Učenici mogu promotriti panoramu Imotskog i Imotskog Polja u DOS-u *Kultura stanovanja*.  Igramo igru *Pogodi prostoriju*. Učiteljica/učitelj priprema kartice s nazivima prostorije. Učenik izvlači karticu s nazivom prostorije i treba odglumiti radnju koju radimo u toj prostoriji, a ostali učenici moraju što prije pogoditi koji naziv piše na kartici. | | računalo  F  F, I: razgovor  DOS  udžbenik  F, I: razgovor  I  F, I: čitanje, razgovor  F, I: pisanje  udžbenik  F, I: razgovor  udžbenik  F, I: čitanje, razgovor  F  I: pisanje  DOS  F, I | OŠ GK B.2.2.  osr A.1.2.  ikt A.1.2.  osr B.1.2.  osr A.1.4.  osr A.1.4.  goo A.1.4.  osr C.1.3.  zdr B.1.2.A  MAT OŠ E.2.1.  uku C.1.3.  osr A.1.4.  ikt A.1.2.  goo C.1.1. | PID OŠ A.2.3.  PID OŠ B.2.1.  PID OŠ A.2.3.  PID OŠ C.2.2.  PID OŠ C.2.2.  PID OŠ B.2.1.  PID OŠ A.B.C.D.2.1.  PID OŠ A.2.3.  PID OŠ B.2.1. |
| PLAN PLOČE  KULTURA STANOVANJA  U obiteljskoj kući najčešće živi jedna obitelj.  U stambenoj zgradi ima više stanova za više obitelji.  Zajedničke prostorije u zgradi: tavan, hodnik, podrum, stubište i dizalo.  Pravila ponašanja zapisana su u kućnome redu.  Gdje živimo?  kuća  zgrada | | | | DOMAĆA ZADAĆA  Učenici mogu riješiti zadatke u udžbeniku (str. 27). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak za bilježnicu.  Učiteljica/učitelj može pomoći učeniku s usporenim govorno-jezičnim razvojem u igri *Pogodi prostoriju*. | | Učenik s ubrzanim govorno-jezičnim razvojem može izraditi maketu svoga doma od kartonske ambalaže. | | | |

Pripremiti kartice s napisanim važnim telefonskim brojevima (192, 193, 194).