|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 11. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Odgovorno ponašanje** − sat učenja novih nastavnih sadržaja | | DOS: 3. [*Zima u obitelji i domu* – 3.2. *Kultura stanovanja*](https://moj.izzi.hr/DOS/3556/3565.html) | | | |
| CILJ SATA: Sigurno i odgovorno ponašati se u domu i izvan njega. | | | | | |
| ISHODI UČENJA: PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj zapisuje na ploču riječ *odgovornost*. Razgovaramo o značenju te riječi i opisujemo situacije u kojima je netko bio odgovoran. Povezujemo riječ s odgovornim ponašanjem. Objašnjavamo što znači odgovorno se ponašati te navodimo primjere iz života.  Najava nastavne jedinice.  Promatramo fotografiju u udžbeniku (str. 28). Opisujemo je i odgovaramo na pitanja pokraj fotografije.  Čitamo tekst u udžbeniku (str. 28) ispod fotografije. Razgovaramo o pročitanome: Zašto postoje pravila? Zašto moramo poštovati određena pravila? U kojim nam je situacijama vatra korisna, a u kojima opasna? Smiju li djeca paliti vatru? Zašto? Kojim predmetima možemo ugasiti požar? Koga moramo pozvati u pomoć ako izbije požar? Koji broj moramo nazvati kad trebamo vatrogasce? Koga ćemo dobiti ako nazovemo 194? Koji broj moramo nazvati kad trebamo policiju? Koga ćemo dobiti ako nazovemo 112?  Učenici rješavaju 1. i 2. zadatak u udžbeniku (str. 28 i 29). Učiteljica/učitelj obilazi učenike, pomaže im te daje dodatne upute.  Razgovaramo: Kada ćemo zvati policiju, a kada hitnu pomoć? U kojoj ćemo situaciji nazvati vatrogasce? Što ćemo im reći kad nam se tko javi na telefon?  Zaključujemo kako vatrogasce, policiju i hitnu službu ne smijemo zvati ako nema potrebe te kako se tijekom uspostave poziva moramo predstaviti, reći što vidimo, gdje i ima li povrijeđenih.  Promatramo oznaku za izlaz u slučaju opasnosti u udžbeniku (str. 29). Razgovaramo: Gdje možemo vidjeti ovakav znak? Što nam on govori? Gdje ste u školi vidjeli znak za izlaz u slučaju opasnosti?  Izlazimo iz učionice kako bismo pronašli oznake za izlaz u slučaju opasnosti u našoj školi.  Učenici mogu riješiti zadatak *Spoji znak i pravilo koje prikazuje* u DOS-u *Kultura stanovanja*.  Promatramo fotografiju u udžbeniku (str. 29). Čitamo tekst pokraj fotografije i dodatno ga objašnjavamo.  Učiteljica/učitelj zapisuje naslov na ploču te važne telefonske brojeve, a učenici isto zapisuju u svoje bilježnice.  Igramo igru *Pogodi koga zovem*. Učiteljica/učitelj zapisuje važne telefonske brojeve na kartice. Učenik izvlači karticu, prepoznaje broj sa službom koju treba nazvati, smišlja događaj zbog kojega će nazvati službu te glumi telefonski poziv toj službi. Ostali učenici moraju pogoditi koga je učenik nazvao te koji broj piše na kartici.  Učenici mogu riješiti zadatak *Pronađi parove* u DOS-u *Kultura stanovanja*.  Učenici rješavaju 3. i 4. zadatak u udžbeniku (str. 30). Učiteljica/učitelj obilazi učenike, pomaže im te daje dodatne upute.  Igramo igru *Dan-noć*. Učiteljica/učitelj govori točne i netočne rečenice o odgovornome ponašanju. Učenici pažljivo slušaju te čučnu ako je tvrdnja netočna, odnosno ustanu ako je tvrdnja točna. | | F, I: razgovor  udžbenik  F, I: razgovor  udžbenik  F, I: čitanje, razgovor  I: pisanje  F, I: razgovor  udžbenik  F, I: razgovor  DOS  udžbenik  F, I: čitanje, razgovor  F, I: pisanje  F  DOS  I: pisanje  F | OŠ HJ A.2.5.  uku C.1.3.  osr C.1.1.  zdr B.1.1.A  zdr C.1.1.B  pod B.2.3.  osr A.1.4.  osr C.1.1.  pod B.2.3.  osr B.1.2.  ikt A.1.2.  osr A.1.4.  osr C.1.1.  uku C.1.3.  goo C.1.1.  ikt A.1.2.  osr A.1.4.  OŠ TZK A.2.1.  goo C.1.1. | PID OŠ C.2.2.  PID OŠ C.2.2.  PID OŠ C.2.3.  PID OŠ C.2.3.  PID OŠ C.2.2.  PID OŠ C.2.3.  PID OŠ C.2.2  PID OŠ C.2.2.  PID OŠ C.2.3.  PID OŠ C.2.2. |
| PLAN PLOČE  ODGOVORNO PONAŠANJE  192 193 194  POLICIJA VATROGASCI HITNA POMOĆ  112 | | | | DOMAĆA ZADAĆA  Učenici mogu riješiti zadatke u udžbeniku (str. 31). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem prepoznati i nabrojiti opasnosti u domu i izvan njega.  Učenik s usporenim govorno-jezičnim razvojem može umjesto igre *Dan-noć* nacrtati službe koje dobivamo pozivom na važne brojeve zapisane u bilježnicu. | | Učenik s ubrzanim govorno-jezičnim razvojem može istražiti čemu služi Gorska služba spašavanja te izraditi plakat o toj službi. | | | |

Pripremiti omotnice sa slagalicama (npr. znak zabrane paljenja vatre, kuća, stambena zgrada) i tablice za igru *Bingo*.