|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 12. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kultura stanovanja i odgovorno ponašanje** − sat vježbanja i ponavljanja  DOS: | | | | | |
| CILJ SATA: Utvrditi osnovna obilježja kuće i stambene zgrade te utjecati na odgovorno ponašanje učenika prema zajedničkoj imovini u domu i izvan njega. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj dijeli učenike u skupine i daje svakoj skupini omotnicu u kojoj se nalazi slagalica (npr. znak zabrane paljenja vatre, kuća, stambena zgrada). Učenici u skupini slažu slagalice. Nakon slaganja razgovaramo: Što prikazuju slagalice? Po čemu su stambena zgrada i kuća slične, a po čemu se razlikuju? Što prikazuje znak zabrane?  Učenici mogu pogledati film te objasniti poslovicu u DOS-u *Kultura stanovanja*.  Najava nastavne jedinice.  Razgovaramo o kulturi stanovanja: Koliko obitelji živi u kući? Od čega se sastoji stambena zgrada? Koje su zajedničke prostorije u stambenoj zgradi? Gdje su zapisana pravila kojih se moramo pridržavati u stambenoj zgradi? Imamo li slična pravila još negdje?  Promatramo ilustracije ponašanja u udžbeniku (str. 24). Razgovaramo: Što prikazuju slike? Kakva ponašanja prikazuju slike? Što radi osoba na trećoj slici? Zašto to ne smijemo raditi? Na koji način pas može ometati ostale stanare? Kako ljudi na prvoj slici ometaju stanare? Ponašate li se i vi katkad na sličan način?  Razgovaramo o kućanskim uređajima: Koje kućanske uređaje imate kod kuće? Kojim se kućanskim uređajima koristimo u kuhinji? Kojim se kućanskim uređajima koristimo u dnevnome boravku? Što moramo učiniti kad se nekim uređajem više ne koristimo? Zašto? Što možemo učiniti kad se u našemu kućanstvu nešto pokvari?  Promatramo fotografiju u udžbeniku (str. 25) i čitamo tekst pokraj fotografije. Razgovaramo: Kako se zove majstor koji popravlja električne uređaje i instalacije? Kako se zove majstor koji popravlja vodovodne i kanalizacijske cijevi? Što radi čovjek na slici?  Razgovaramo o odgovornome ponašanju: Zašto moramo poštovati pravila? Što se može dogoditi ako ne poštujemo pravila? Za što je ljudima vatra korisna? Što je požar? Koga ćemo nazvati ako izbije požar? Na kojemu broju možemo dobiti vatrogasce? Što ćemo im reći kad nam se jave? Koji ćemo broj nazvati ako trebamo policiju, a koji ako trebamo hitnu pomoć? Na kojemu broju možemo dobiti sve službe?  Učenici rješavaju 5. i 6. zadatak u udžbeniku (str. 30). Učiteljica/učitelj obilazi učenike, pomaže im te daje dodatne upute.  Učenici mogu riješiti zadatak *Smjesti tvrdnje u odgovarajući okvir* u DOS-u *Kultura stanovanja*.  Igramo igru *Bingo*. Učiteljica/učitelj dijeli učenicima tablicu za igru. Učenici u tablicu upisuju nazive prostorija te brojeve hitne službe, policije i vatrogasaca. Igru igramo tako da učiteljica/učitelj opisuje prostorije ili govori koga možemo dobiti pozivom na određeni broj, a učenici trebaju pogoditi koju prostoriju ili broj učiteljica/učitelj opisuje. Kad učenici pogode prostoriju ili telefonski broj, zaokružuju naziv prostorije ili broj u svojoj tablici. Učenik koji zaokruži tri prostorije ili broja u retku ili stupcu treba glasno reći: *Bingo*.  Učenici mogu riješiti zadatak *Istraži, potraži, traži* u DOS-u *Kultura stanovanja*. | | S  slagalice  F, I: razgovor  DOS  F, I: razgovor  udžbenik  F, I: razgovor  F, I: razgovor  udžbenik  F, I: razgovor  F, I: razgovor  I: pisanje  DOS  tablica za igru  I: pisanje  F  DOS | osr C.1.3.  uku C.1.3.  ikt A.1.2.  goo B.1.1.  zdr B.1.1.A  ikt A.1.3.  pod B.2.3.  zdr B.1.1.A  zdr C.1.1.B  pod B.2.3.  osr A.1.4.  ikt A.1.2.  osr A.1.1.  uku C.1.3.  goo C.1.1.  ikt A.1.2. | PID OŠ A.2.3.  PID OŠ A.2.3.  PID OŠ C.2.2.  PID OŠ C.2.2.  PID OŠ B.2.1.  PID OŠ C.2.2.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.2.  PID OŠ C.2.3.  PID OŠ A.2.3.  PID OŠ C.2.2.  PID OŠ C.2.3.  PID OŠ C.2.2. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti kartice s nazivima prostorija i telefonskim brojevima koje će učenik zalijepiti u tablicu za igru *Bingo*. | | Učenik s ubrzanim govorno-jezičnim razvojem može nacrtati strip o odgovornome ponašanju. | | | |