|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 13. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Razredna i obiteljska zajednica** − sat provjere znanja | | DOS: 1. [*Jesen u drugome razredu* – 1.1. *Ja u drugome razredu*](https://moj.izzi.hr/DOS/3556/3559.html)*;* 3. [*Zima u obitelji i domu* – 3.1. *Obitelj i rodbina*](https://moj.izzi.hr/DOS/3556/3564.html)*,* 3.2. [*Kultura stanovanja*](https://moj.izzi.hr/DOS/3556/3566.html) | | | |
| CILJ SATA: Provjeriti stečena znanja o razrednoj zajednici, pravima i dužnostima učenika, obiteljskoj zajednici, kulturi stanovanja te odgovornome ponašanju. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Provodimo aktivnost opuštanja – učenici sjede na svome mjestu i slušaju opuštajuću glazbu.  Najava provjeravanja.  Učiteljica/učitelj na ovome satu može se odlučiti za pisanu ili usmenu provjeru znanja učenika.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni.  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Tko su članovi razredne zajednice? Kojih se pravila moraju pridržavati članovi razredne zajednice? Koja su prava učenika? Koje su dužnosti učenika? Koji su članovi uže obitelji? Po čemu se šira obitelj razlikuje od uže obitelji? Tko čini rodbinu? Što je tebi mamina sestra? Što je tebi tatin brat? Što si ti svomu ujaku? Što su tebi ujakova djeca? Tko čini svojtu? Gdje obitelji mogu živjeti? Po čemu se kuća razlikuje od stambene zgrade? Gdje su zapisana pravila kojih se moramo pridržavati u stambenoj zgradi? Zašto moramo poštovati pravila u obitelji, razredu, školi i mjestu? Smiju li se djeca igrati predmetima koji mogu izazvati požar? Zašto? Čime se koristimo za gašenje požara? Koji broj moramo nazvati kad trebamo hitnu pomoć? Koji broj moramo nazvati kako bismo dobili policiju?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | računalo  F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | OŠ GK B.2.2.  uku C.1.4.  osr A.1.1.  ikt A.1.2.  uku C.1.3.  osr A.1.1.  uku B.1.2. | PID OŠ A.2.2.  PID OŠ A.2.3.  PID OŠ B.2.1.  PID OŠ B.2.3.  PID OŠ C.2.1.  PID OŠ C.2.2.  PID OŠ C.2.3.  PID OŠ A.2.2.  PID OŠ A.2.3.  PID OŠ B.2.1.  PID OŠ B.2.3.  PID OŠ C.2.1.  PID OŠ C.2.2.  PID OŠ C.2.3. |
| PLAN PLOČE | | | | DOMAĆA ZADAĆA | |