|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 14. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Mjeseci i godina** − sat učenja novih nastavnih sadržaja | | DOS: 2. [*Vrijeme je za sat, dan, mjesec i godinu* – 2.1. *Mjesec, godina, kalendar*](https://moj.izzi.hr/DOS/3556/3562.html) | | | |
| CILJ SATA: Naučiti nazive mjeseci u godini. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo uvodnu ilustraciju u udžbeniku (str. 32). Opisujemo torte i razgovaramo: Što prikazuju slike? Po čemu se torte razlikuju? Što im je zajedničko? Jeste li ove godine proslavili rođendan? Koliko imate godina?  Učenici zaokružuju tortu sa svjećicom koja prikazuje koliko imaju godina.  Najava nastavne jedinice.  Učenici rješavaju zadatak ispod uvodne ilustracije.  Učiteljica/učitelj može s učenicima pročitati pjesmu koju je napisao Rikard Katalinić Jeretov u DOS-u *Mjesec, godina, kalendar*.  Čitamo tekst u udžbeniku (str. 32). Razgovaramo o pročitanome: Koja se godišnja doba izmjenjuju tijekom godine? Koliko mjeseci ima jedna godina? Koliko dana traje godina? Koliko dana ima prijestupna godina?  Učiteljica/učitelj zapisuje ključne rečenice na ploču, a učenici u svoje bilježnice.  Promatramo krug u udžbeniku (str. 32) te odgovaramo na 1., 2., 3., 4. i 5. pitanje (str. 33). Učenici odgovore pokazuju na krugu, a učiteljica/učitelj obilazi učenike kako bi provjerila/provjerio točnost.  Promatramo ilustraciju šaka u udžbeniku (str. 33). Učitelj/učiteljica objašnjava učenicima kako nam šake mogu pomoći pri određivanju broja dana u mjesecima.  Istražujemo koliko je učenika rođeno u pojedinome mjesecu te bojimo kvadratiće u udžbeniku (str. 33).  Uvježbavamo redoslijed mjeseci u godini. Nabrajamo mjesece redom kako se izmjenjuju u godini, obrnutim redoslijedom te abecednim redom.  Učenici rješavaju zadatke u udžbeniku (str. 34 i 35). Učiteljica/učitelj obilazi učenike, pomaže im te daje dodatne upute.  Učenici mogu pročitati kako su mjeseci dobili ime u DOS-u *Mjesec, godina, kalendar*.  Učenici u paru igraju igru *Pogodi mjesec*. Jedan učenik izgovara redni broj mjeseca, a drugi učenik mora reći naziv toga mjeseca. Nakon nekoga vremena učenici zamijene uloge. | | udžbenik  F, I: razgovor  udžbenik  I: pisanje  DOS  udžbenik  F, I: čitanje, razgovor  F, I: pisanje  udžbenik  F, I: razgovor  udžbenik  F, I: razgovor  udžbenik  F, I: razgovor  F, I: razgovor  udžbenik  I: pisanje  DOS  P | zdr B.1.2.C  osr A.1.1.  uku C.1.3.  MAT OŠ A.2.1.  osr A.1.4.  ikt A.1.2.  osr A.1.4.  osr A.1.4.  uku A.1.2.  uku A.1.2.  zdr B.1.2.C  goo C.1.1.  osr A.1.4.  ikt A.1.2.  uku D.1.2.  osr A.1.1. | PID OŠ A.2.2.  PID OŠ A.2.2.  PID OŠ B.2.3.  PID OŠ A.2.2.  PID OŠ A.2.2. |
| PLAN PLOČE  MJESECI I GODINA  1 godina = 365 (366) dana = 12 mjeseci  Svaka četvrta godina ima 366 dana = prijestupna godina.  Mjeseci u godini jesu:  1. siječanj 5. svibanj 9. rujan  2. veljača 6. lipanj 10. listopad  3. ožujak 7. srpanj 11. studeni  4. travanj 8. kolovoz 12. prosinac | | | | DOMAĆA ZADAĆA  Učenici mogu riješiti zadatke u udžbeniku (str. 37). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak za bilježnicu.  Učiteljica/učitelj može učeniku s usporenim govorno-jezičnim razvojem pomoći uvježbati redoslijed mjeseci u godini. | | Učenik s ubrzanim govorno-jezičnim razvojem može u rječniku stranih riječi potražiti strane nazive za mjesece. | | | |