|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 15. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kalendar i blagdani** − sat učenja novih nastavnih sadržaja | | DOS: 2. [*Vrijeme je za sat, dan, mjesec i godinu* – 2.1. *Mjesec, godina, kalendar*](https://moj.izzi.hr/DOS/3556/3562.html) | | | |
| CILJ SATA: Naučiti čitati kalendar i datum (nadnevak). | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo uvodnu ilustraciju u udžbeniku (str. 40). Razgovaramo: Što piše na kalendaru? Što je listopad? Koji je to mjesec po redu u godini? Što mislite, zašto se taj mjesec zove listopad? Kako izgleda dječak na slici? Što govori dječak? Što bi bio djecopad?  Učenici izmišljaju šaljivi naziv mjeseca i zapisuju ga u udžbenik. Čitamo šaljive nazive.  Najava nastavne jedinice.  Učiteljica/učitelj pokazuje učenicima kalendar. Razgovaramo: Što je ovo? Čemu služi kalendar? Što se u njemu nalazi?  Promatramo koji su datumi označeni crvenom bojom te zaključujemo kako su to nedjelje, blagdani i praznici.  U udžbeniku (str. 40) promatramo način zapisivanja datuma. Učiteljica/učitelj zapisuje današnji datum na ploču te na njemu objašnjavamo od kojih se dijelova sastoji zapis datuma. Nakon objašnjavanja učenici prepisuju zapis i objašnjenje u svoje bilježnice.  Čitamo tekst u udžbeniku (str. 40). Promatramo kalendar u udžbeniku (str. 41) te pokazujemo pročitano na kalendaru. Razgovaramo: Kojega datuma počinje proljeće? Koji je to dan u tjednu? Kojega je datuma posljednji dan jeseni? Koje je godišnje doba 15. ožujka? Koje je godišnje doba 20.1.?  Zajedno rješavamo 1., 2., 3., 4. i 5. zadatak u udžbeniku (str. 40).  Učenici su podijeljeni u četiri skupine. Svaka skupina mora izraditi kalendar za tri mjeseca u godini. Za svaki mjesec učenici trebaju napraviti ilustraciju prirode tijekom toga mjeseca te tablicu s datumima. Nedjelje i blagdane učenici moraju označiti crvenom bojom. U kalendar će učenici upisati rođendane prijatelja iz razreda, lektire i izlete, a učiteljica/učitelj upisat će pisane provjere. Kad svi učenici završe s radom, spojit ćemo radove u velik razredni kalendar te ga izložiti u učionici kako bismo se njime mogli koristiti tijekom godine.  Učenici rješavaju zadatke u udžbeniku (str. 42 i 43). Učiteljica/učitelj obilazi učenike, pomaže im te daje dodatne upute.  Učenici mogu pročitati tekst *Trag vremena u kalendaru* u DOS-u *Mjesec, godina, kalendar.*  Učenici u paru igraju igru *Pokaži nadnevak*. Jedan učenik izgovara datum (nadnevak), a drugi ga učenik pokazuje na kalendaru te određuje kojemu godišnjem dobu pripada. Nakon nekoga vremena učenici zamjenjuju uloge. | | udžbenik  F, I: razgovor  F, I: usmeno izlaganje  kalendar  F, I: razgovor  udžbenik  I: pisanje  udžbenik  F, I: čitanje, razgovor  udžbenik  I: pisanje  S  razgovor  crtanje  pisanje  udžbenik  I: pisanje  DOS  P  kalendar | OŠ HJ A.2.5.  uku C.1.3.  uku C.1.3.  osr A.1.4.  osr C.1.3.  uku D.1.2.  pod B.2.2.  osr A.1.4.  ikt A.1.2.  osr B.1.2. | PID OŠ A.2.2.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3. |
| PLAN PLOČE  KALENDAR I BLAGDANI    Kalendar je popis svih dana, tjedana i mjeseci u godini.  Nedjelje, praznici i blagdani označeni su crvenom bojom.  Datum ili nadnevak:  9. studenoga 2020.  dan mjesec godina | | | | DOMAĆA ZADAĆA  Učenici mogu riješiti zadatke u udžbeniku (str. 45). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri zapisivanju datuma i snalaženju na kalendaru. | | Učenik s ubrzanim govorno-jezičnim razvojem može istražiti koliko blagdana imamo tijekom godine te u kojemu godišnjem dobu ih ima najviše.  Učenik s ubrzanim govorno-jezičnim razvojem može istražiti jedan od zadataka *Istraži, potraži, traži…* u DOS-u *Mjesec, godina, kalendar*. | | | |