|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 16. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Godina** − sat vježbanja i ponavljanja | | DOS: 2. [*Vrijeme je za sat, dan, mjesec i godinu* – 2.1. *Mjesec, godina, kalendar*](https://moj.izzi.hr/DOS/3556/3562.html) | | | |
| CILJ SATA: Ponoviti nazive mjeseci u godini te utvrditi snalaženje na kalendaru. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj prikazuje učenicima videozapis o izgledu šume tijekom godine. Videozapis je dostupan na poveznici: <https://www.youtube.com/watch?v=jfa29pq6NFs>.  Nakon gledanja videozapisa razgovaramo: Kako su izgledala stabla na početku videozapisa? Koje je godišnje doba bilo na početku videozapisa? Po čemu prepoznajemo zimu? Što se dogodilo nakon što se otopio snijeg? Koje je godišnje doba uslijedilo? Po čemu prepoznajemo proljeće? Kako je šuma izgledala ljeti? Što se nakon nekoga vremena počelo događati s bojom lišća? Koje je godišnje doba počelo? Po čemu prepoznajemo jesen? Kojim je godišnjim dobom završio videozapis?  Najava nastavne jedinice.  Razgovaramo o godini i mjesecima: Koliko godina ima dana? Kakva je prijestupna godina? Koji mjesec ima dan više u prijestupnoj godini? Koliko godina ima mjeseci? Nabrojite mjesece u godini. Koji je treći mjesec u godini i koliko ima dana? Koji je po redu rujan i koliko ima dana? U kojemu mjesecu završava nastava? U kojemu mjesecu slavimo Božić?  Učenici mogu odigrati kviz *Provjeri što* znaš vezan uz broj dana u mjesecu u DOS-u *Mjesec, godina, kalendar*.  Promatramo tablicu u udžbeniku (str. 36), ispunjavamo je i otkrivamo po čemu su mjeseci dobili svoja imena. Rješavamo 15. zadatak u udžbeniku (str. 36).  Promatramo planer u udžbeniku (str. 38). Razgovaramo: Što je planer? Koliko dana ima listopad? Koji je to mjesec u godini? Što obilježavamo 17. listopada? Što obilježavamo 4. listopada?  Učenici popunjavaju planer važnijim događajima koji se odnose na nastavu (npr. ispiti, izleti, priredbe i slično), a kod kuće mogu dopuniti planer događajima koji se odvijaju izvan škole (npr. izvannastavne aktivnosti, rođendani članova obitelji).  Razgovaramo o blagdanima: Koje blagdane slavimo tijekom godine? Na koji način obilježavamo blagdane u obitelji? Koje običaje imamo povodom Božića?  Promatramo fotografiju u udžbeniku (str. 44), opisujemo je i čitamo tekst pokraj fotografije kako bismo upoznali blagdane drugih vjera i kultura.  Učenici rješavaju zadatke u udžbeniku (str. 44). Učiteljica/učitelj ih obilazi, pomaže im i dodatno objašnjava zadatke.  Učenici mogu uvježbati snalaženje na kalendaru rješavanjem zadatka *Provjeri što znaš* u DOS-u *Mjesec, godina, kalendar*.  Igramo igru *Tko će prije?*. Učenici su podijeljeni u skupine. Učiteljica/učitelj crta na ploči tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kad učenik točno odgovori na pitanje, magnet njegove skupine pomiče se za jedno polje naprijed. Ako učenik netočno odgovori na pitanje, magnet skupine ostaje na mjestu. | | računalo  videozapis  F, I: razgovor  F, I: razgovor  DOS  udžbenik  F, I: razgovor  I: pisanje  udžbenik  F, I: razgovor  I: pisanje  udžbenik  F, I: razgovor  udžbenik  F, I: razgovor, čitanje  I: pisanje  DOS  S  razgovor  magneti | PID OŠ B.2.2.  uku C.1.3.  osr B.1.2.  ikt A.1.2.  osr A.1.4.  osr A.1.4.  pod B.1.2.  PID OŠ C.2.1.  osr A.1.4.  ikt A.1.2.  uku D.1.2.  goo C.1.1. | PID OŠ A.2.2.  PID OŠ B.2.3.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ A.2.2.  PID OŠ A.2.2.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3. |
| PLAN PLOČE | | | | DOMAĆA ZADAĆA  Učenici mogu riješiti zadatke u udžbeniku (str. 39). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem tako što će mu za igru *Tko će prije?* ponuditi nekoliko odgovora. | | Učenik s ubrzanim govorno-jezičnim razvojem može izraditi svoj tjedni ili mjesečni plan na računalu ili tabletu.  Učenik s ubrzanim govorno-jezičnim razvojem može istražiti jedan od zadataka *Istraži, potraži, traži…* u DOS-u *Mjesec, godina, kalendar*. | | | |