|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 17. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ura ide tika-taka** − sat učenja novih nastavnih sadržaja | | DOS: 2. [*Vrijeme je za sat, dan, mjesec i godinu* – 2.2. *Ura*](https://moj.izzi.hr/DOS/3556/3563.html) | | | |
| CILJ SATA: Upoznati izgled ure i njezinu važnost u svakodnevnome životu čovjeka. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj govori kako će im izrecitirati pjesmu, a oni moraju pažljivo slušati kako bi otkrili tko u pjesmi budi đaka. Učiteljica/učitelj recitira pjesmu *Ura* (K. Kuten). Razgovaramo: Tko u pjesmi budi đaka? Zašto đak mora ustati? Što se dogodi u dvanaest sati? Zašto đak mora žuriti kući? Tko vas budi za školu?  Najava nastavne jedinice.  Promatramo uvodnu ilustraciju u udžbeniku (str. 46). Razgovaramo: Gdje se nalaze djeca? Koliko djece vidite na slici? Što rade djeca? Što mama govori djetetu? Zašto se dječak želi još igrati? Što bi se dogodilo kad dječak ne bi poslušao majku? Bi li dječak drukčije odgovorio kad bi radio nešto što ne voli? U kojim vam aktivnostima brzo prolazi vrijeme?  Čitamo tekst u udžbeniku (str. 46). Učiteljica/učitelj pokazuje učenicima na uri kako izgledaju kazaljke te gdje se nalazi brojčanik. Promatramo uru/sat u udžbeniku i odgovaramo na pitanje ispod zidne ure, ručne ure i mobitela.  Razgovaramo: Čime mjerimo vrijeme? Od čega se sastoji ura? Koje su jedinice za mjerenje vremena? Koliko sati ima dan? Koliko minuta ima jedan sat? Koliko sekunda ima jedna minuta? Osim na uri, na kojim uređajima možemo pročitati koliko je sati?  Učiteljica/učitelj zapisuje na ploču što je ura te crta uru na kojoj će označiti njezine dijelove, a učenici isto pišu i crtaju u svojim bilježnicama.  S nekoliko pitanja ponavljamo što smo naučili: Što je ura? Od čega se sastoji? Koliko sati ima dan? Koliko minuta ima jedan sat? Koliko sekunda ima jedna minuta?  Promatramo ilustracije u udžbeniku (str. 47) i usmeno odgovaramo na pitanja pokraj ilustracija. Razgovaramo o važnosti ure.  Odmaramo se od učenja izvodeći pet čučnjeva. Mjerimo koliko nam je vremena potrebno za tu vježbu i rezultat upisujemo u kvadrat u udžbeniku (str. 47).  Učenici rješavaju zadatke u udžbeniku (str. 48). Učiteljica/učitelj ih obilazi, pomaže im te dodatno objašnjava pojedine zadatke.  Učenici mogu riješiti osmosmjerku u DOS-u *Ura*.  Promatramo ilustraciju različitih vrsta ura u udžbeniku (str. 47). Uspoređujemo ure, čitamo nazive ura te zaključujemo zašto su dobile takve nazive.  Učiteljica/učitelj ponavlja recitaciju pjesme *Ura*. Učenici se mogu pridružiti učiteljici/učitelju u recitiranju i naučiti pjesmu napamet. | | F  F, I: razgovor  udžbenik F, I: razgovor  udžbenik  F, I: čitanje  F, I: razgovor  F, I: razgovor  bilježnica  F, I: crtanje, pisanje  F, I: razgovor  udžbenik  F, I: razgovor  F, I  udžbenik  I: pisanje  I: pisanje  DOS  udžbenik  F, I: razgovor  F, I: usmeno izlaganje | OŠ HJ B.2.2.  osr C.1.2.  osr A.1.3.  zdr B.1.3.A  osr A.1.4.  OŠ TZK A.2.1.  MAT OŠ D.2.3.  uku C.1.3.  osr A.1.4.  ikt A.1.2.  uku C.1.3.  goo C.1.1. | PID OŠ A.2.2.  PID OŠ A.2.2.  PID OŠ A.2.2.  PID OŠ A.2.2.  PID OŠ B.2.3. |
| PLAN PLOČE  URA  Ura je sprava za mjerenje vremena.    brojčanik  velika kazaljka mala kazaljka  1 dan = 24 sata  1 sat = 60 minuta  1 minuta = 60 sekunda | | | | DOMAĆA ZADAĆA  Učenici mogu riješiti zadatke u udžbeniku (str. 49). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti fotografiju ure koju će učenik zalijepiti u bilježnicu. | | Učenik s ubrzanim govorno-jezičnim razvojem može istražiti koliko sati imaju dva dana ili jedan tjedan.  Učenik s ubrzanim govorno-jezičnim razvojem može istražiti kada i kako su ljudi počeli mjeriti vrijeme. | | | |

PRILOG

Ura

Ura ide tika-taka,

Svako jutro budi đaka

Da se od sna brzo prene

I u školu s knjigom krene.

A kad bije dvanaest sati,

Stane ura đaka zvati:

„Ajte, đaci, brzo kući

Dok su masni žganci vrući!“