|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 18. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Koliko je sati?** − sat učenja novih nastavnih sadržaja | | DOS: 2. [*Vrijeme je za sat, dan, mjesec i godinu* – 2.2. *Ura*](https://moj.izzi.hr/DOS/3556/3563.html) | | | |
| CILJ SATA: Naučiti očitati vrijeme na uri (puni sat i pola sata). | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita učenicima zagonetku:  *Ritam sviram,*  *brojeve biram.*  *Rijetko šutim,*  *A ujutro vas i naljutim.*  *Uz mene je dolazak na vrijeme svima lak.*  *To sada znade svak'!*  Učenici pronalaze rješenje zagonetke. Razgovaramo: Kako ura svira ritam? Zašto nas ura ujutro može naljutiti? Čemu služi ura?  Najava nastavne jedinice.  Promatramo fotografiju djevojčice u udžbeniku (str. 50). Razgovaramo: Što djevojčica na slici drži? Što zabrinjava djevojčicu? Što pokazuje mala kazaljka, a što velika?  Učiteljica/učitelj objašnjava da kad je velika kazaljka na 12, onda je točno onoliko sati koliko pokazuje mala kazaljka. Zaključujemo kako je tada puni sat. Odgovaramo koliko sati pokazuje djevojčičin sat te bojimo oblačić s točnim rješenjem.  Promatramo ure koje prikazuju puni sat. Razgovaramo: Što pokazuje mala, a što velika kazaljka na smeđemu satu? Koliko je sati na smeđemu satu? Što pokazuje mala, a što velika kazaljka na žutome satu? Koliko je sati na žutome satu? Što će pokazivati kazaljke na crvenome satu kad bude 5 sati?  Učenici crtaju kazaljke na crvenome i plavome satu.  Čitamo tekst o pomicanju kazaljki za jedan sat i 30 minuta u udžbeniku (str. 50). Učiteljica/učitelj dodatno objašnjava pročitano uz demonstraciju na uri.  Promatramo ure na dnu stranice i očitavamo vrijeme koje ure pokazuju. Crtamo kazaljke na crvenoj i narančastoj uri.  Promatramo ure u udžbeniku (str. 53). Razgovaramo: Po čemu se ure razlikuju? Koliko je sati na prvoj uri? Koliko je sati na digitalnoj uri?  Učenici mogu promotriti i opisati ure na fotografijama u DOS-u *Ura*.  Čitamo tekst o broju sati u danu u udžbeniku (str. 53). Promatramo ilustraciju ure ispod teksta i razgovaramo o pročitanome: Koliko sati ima dan? U koliko je sati podne? Kako čitamo brojeve na uri nakon podneva? U koliko je sati ponoć?  Očitavamo vrijeme na urama u udžbeniku (str. 53). Objašnjavamo koje je doba dana ovisno o vremenu koje smo očitali.  Razgovaramo: Koliko je sada sati? Što ste radili jučer u ovo vrijeme? Što ćete raditi sutra u ovo vrijeme?  Učenici izrađuju vlastite ure s pomoću predloška u udžbeniku (str. 51). Učiteljica/učitelj obilazi učenike i pomaže im u izradi ura.  Učenici u paru uvježbavaju prikazivati vrijeme na uri. Jedan učenik zadaje vrijeme, a drugi ga učenik prikazuje na uri. Nakon nekoga vremena zamijene uloge.  Učenici rješavaju zadatke u udžbeniku (str. 53 i 54). Učiteljica/učitelj obilazi učenike, pomaže im te dodatno objašnjava zadatke. | | F  F, I: razgovor  udžbenik  F, I: razgovor  F: usmeno izlaganje  F, I: razgovor  I, udžbenik  F, I: čitanje  demonstracija  udžbenik  I: crtanje  udžbenik  F, I: razgovor  DOS  F, I: čitanje, razgovor  udžbenik  F, I: razgovor  F, I: razgovor  udžbenik  P: razgovor  udžbenik  I: pisanje | OŠ HJ B.2.2.  uku C.1.3.  osr A.1.4.  osr A.1.4.  ikt A.1.2.  pod B.1.2.  osr A.1.4.  uku D.1.2.  osr A.1.4. | PID OŠ A.2.2.  PID OŠ A.2.2.  PID OŠ A.2.2.  PID OŠ A.2.2.  PID OŠ A.2.2.  PID OŠ B.2.3.  PID OŠ A.2.2.  PID OŠ A.2.2. |
| PLAN PLOČE  KOLIKO JE SATI?  1 sat = 60 minuta pola sata = 30 minuta  Vrijeme očitavamo brojevima do 24 jer dan ima 24 sata. | | | | DOMAĆA ZADAĆA  Učenici mogu riješiti zadatke u udžbeniku (str. 55). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno-jezičnim razvojem pomoći izraditi uru. | | Učenik s ubrzanim govorno-jezičnim razvojem može istražiti koliko sati imaju dva dana ili jedan tjedan.  Učenik s ubrzanim govorno-jezičnim razvojem može osmisliti kako će izgledati ura u budućnosti. | | | |

Pripremiti kartice s urama i kartice s rečenicama koje nam govore koliko je sati na uri te umnožiti nastavni listić *Ura*.