|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 22. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vrijeme u prošlosti** − sat učenja novih nastavnih sadržaja | | DOS: 2. [*Vrijeme je za sat, dan, mjesec i godinu* – 2.2. *Ura*](https://moj.izzi.hr/DOS/3556/3563.html) | | | |
| CILJ SATA: Upoznati način mjerenja vremena tijekom prošlosti. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Razgovaramo o životu ljudi u prošlosti: Što je prošlost? Po čemu se život ljudi u prošlosti razlikovao od današnjega života? Kako su se ljudi grijali? Kako su osvjetljavali svoje domove? Što mislite, jesu li ljudi oduvijek imali ure? Što im je pomoglo kako bi se snalazili u vremenu?  Najava nastavne jedinice.  Čitamo uvodni tekst u udžbeniku (str. 62). Razgovaramo o pročitanome: Kojom su urom ljudi u početku mjerili vrijeme? Zašto je ta ura dobila takav naziv? Što mislite, zašto se sunčanim satom ne može uvijek očitati vrijeme? Koju je uru čovjek osmislio nakon sunčane? Je li se čovjek za očitavanje vremena u prošlosti koristio živom ili neživom prirodom?  Promatramo fotografije sunčane i pješčane ure u udžbeniku (str. 62). Razgovaramo: Po čemu su sunčana i pješčana ura slične, a po čemu se razlikuju? Možemo li na tim urama očitati koliko je točno sati? Zašto?  Učenici mogu pogledati videozapis *Pješčana ura* u DOS-u *Ura*.  Promatramo vremensku lentu u udžbeniku (str. 63). Razgovaramo o redoslijedu nastajanja ura te opisujemo po čemu su se razlikovale od prethodnih.  *Odmori se od učenja* – učenici prema uputama učiteljice/učitelja izvode vježbe disanja.  Učenici rješavaju zadatke u udžbeniku (str. 63). Učiteljica/učitelj obilazi učenike, pomaže im te dodatno objašnjava zadatke.  Učenici mogu pogledati 3D model sunčane ure u DOS-u *Ura*.  Učiteljica/učitelj dijeli učenike u pet skupina. Svaka skupina dobiva fotografije pojedine ure te tekst u kojemu je opisano kako ura radi te kako je otkrivena (učenici te informacije mogu potražiti na internetu s pomoću tableta ili računala). Svaka skupina treba izraditi plakat o uri koju su dobili. Nakon što izrade plakate, učenici mogu svoje radove predstaviti ostalim skupinama.  S nekoliko pitanja provjeravamo usvojenost nastavnih sadržaja. Razgovaramo: Na koje načine su ljudi u prošlosti mjerili vrijeme? Kojim su se urama koristili? Jesu li se za mjerenje vremena koristili električnom energijom? Zašto? Kako se zove ura kojom su se ljudi prvo počeli koristiti? Što im je bilo potrebno kako bi na njoj mogli očitavati vrijeme? | | F, I: razgovor  udžbenik  F, I: čitanje, razgovor  udžbenik  F, I: razgovor  DOS  udžbenik  F, I: razgovor  I: pisanje  DOS  S  fotografije  tekst  F, I: razgovor | osr B.1.2.  ikt A.1.2.  goo C.1.1.  osr A.1.4.  ikt A.1.2.  osr A.1.4.  uku D.1.2.  goo C.1.1.  ikt C.1.4.  osr A.1.4. | PID OŠ A.2.2.  PID OŠ B.2.3.  PID OŠ B.2.3.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3. |
| PLAN PLOČE  VRIJEME U PROŠLOSTI  džepna ura  sunčana ura  pješčana ura | | | | DOMAĆA ZADAĆA  Učenici mogu osmisliti kako će izgledati ura u budućnosti te je nacrtati u bilježnicu i opisati. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem sastaviti nekoliko pitanja s pomoću kojih će učenik izraditi plakat. | | Učenik s ubrzanim govorno-jezičnim razvojem može istražiti u kojim su stoljećima ljudi izumili pojedine ure.  Učenik s ubrzanim govorno-jezičnim razvojem može izraditi pješčanu uru prema uputama u DOS-u *Ura*. | | | |

Umnožiti nastavni listić *Vrijeme*.