|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 23. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vrijeme** − sat vježbanja i ponavljanja | | DOS: 2. [*Vrijeme je za sat, dan, mjesec i godinu* – 2.2. *Ura*](https://moj.izzi.hr/DOS/3556/3563.html) | | | |
| CILJ SATA: Ponoviti i utvrditi znanje o uri i očitavanju vremena na uri. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj reproducira učenicima zvuk otkucaja kazaljki na satu. Učenici pažljivo slušaju. Nakon nekoga vremena učenici mogu pokušati pogoditi koji su zvuk slušali.  Učenici mogu pogledati videozapis u DOS-u *Ura* te odgovoriti na pitanja ispod videozapisa.  Najava nastavne jedinice.  Igramo igru *Naučili smo…* Učiteljica/učitelj dijeli učenike u tri skupine. Svaka skupina dobiva papir s naslovom (*Mjeseci i godina, Ura, Vrijeme u prošlosti*). Učenici se trebaju prisjetiti što su naučili o vremenu. Svaka skupina mora napisati rečenicu u vezi s dobivenim naslov. Nakon što svaka skupina napiše rečenicu, papir odlazi u sljedeću skupinu (u smjeru kazaljke na satu). Nakon što svaka skupina napiše nekoliko rečenica o svakoj temi, prekidamo rad, čitamo napisane rečenice te provjeravamo njihovu točnost. Razgovaramo o tome što je učenicima bilo najzanimljivije kod usvajanja sadržaja o uri i očitavanju ure.  Usmeno ponavljamo nastavne sadržaje o vremenu: Što je kalendar? Što se u njemu nalazi? Koliko ima mjeseci u godini? Koji su mjeseci u godini? Tijekom kojih je mjeseci jesen? Koji mjeseci u cijelosti pripadaju proljeću? Koji mjeseci djelomično pripadaju ljetu? Koji je 6. mjesec u godini? Koji je najkraći mjesec u godini? Koliko dana ima jedna godina? Kakva je prijestupna godina? Koliko sati ima jedan dan? Koliko minuta ima jedan sat? Koliko sekunda ima jedna minuta?  Igramo igru *Koliko je sati?.* Učiteljica/učitelj prikazuje na satu s rimskim znamenkama vrijeme, a učenici ga trebaju očitati.  Učenici rješavaju nastavni listić (v. prilog). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Provjeri što znaš* u DOS-u *Ura*. | | računalo  I: slušanje  DOS  S  papir  pisanje  F, I: razgovor  F, I: razgovor  F, I: demonstracija  nastavni listić  I: pisanje  DOS | uku C.1.3.  ikt A.1.2.  uku D.1.2.  osr A.1.4.  osr C.1.3.  goo C.1.1.  uku C.1.3.  osr B.1.2.  MAT OŠ A.2.2.  osr A.1.4.  ikt A.1.2. | PID OŠ A.2.2.  PID OŠ B.2.3.  PID OŠ A.2.2.  PID OŠ B.2.3.  PID OŠ A.2.2.  PID OŠ A.2.2. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može s učenikom s usporenim govorno-jezičnim razvojem dodatno uvježbavati očitavanje vremena na uri.  Učiteljica/učitelj može s učenikom s usporenim govorno-jezičnim razvojem pročitati rečenice o mjerenju vremena u prošlosti u DOS-u *Ura*. | | Učenik s ubrzanim govorno-jezičnim razvojem može pokušati istražiti gdje se nalazi najveća ura na svijetu i kako izgleda.  Učenik s ubrzanim govorno-jezičnim razvojem može istražiti kako svijeća može mjeriti vrijeme prema uputama u DOS-u *Ura*. | | | |

NASTAVNI LISTIĆ

**VRIJEME**

1. Zaokruži DA ako je tvrdnja točna, odnosno NE ako je tvrdnja netočna.

Polovica dana traje 12 sati. DA NE

Srpanj je 6. mjesec u godini. DA NE

Prijestupna godina ima 365 dana. DA NE

Ožujak ima 31 dan. DA NE

2. Ispod svake ure napiši vrijeme koje pokazuje – u svim dijelovima dana.

   

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

3. Nacrtaj kazaljke tako da pokazuju točno vrijeme.

  

15 h i 55 min 3 h i 30 min 13 h i 37 min