|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 25. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Što mogu tijelom?** − sat učenja novih nastavnih sadržaja | | DOS: 4. [*Brinem se o sebi i o prirodi u proljeće – 4.1. Moje tijelo*](https://moj.izzi.hr/DOS/3556/3569.html) | | | |
| CILJ SATA: Razlikovati osnovne dijelove tijela i njihovu funkciju. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo uvodnu fotografiju u udžbeniku (str. 64). Razgovaramo: Što drži dijete na slici? Gdje je dijete pronašlo puža? Kojim se dijelovima tijela dijete koristilo u potrazi? Što još možemo pronaći u prirodi? Jeste li kada držali puža? Kakav je puž? Što puž može, a čovjek ne može?  Najava nastavne jedinice.  Čitamo tekst u udžbeniku (str. 64). Razgovaramo o pročitanome: Kakvo je čovjek biće? Što to znači? Koji nam dijelovi tijela služe za kretanje i rad? Na koje se načine možemo kretati? Čemu služe ruke? Koji se dijelovi tijela nalaze na glavi? Čemu služe oči? Čemu služi nos?  Odmaramo se od učenja – izvodimo pjesmu *Hoki poki* uz pokret.  Promatramo fotografiju u udžbeniku (str. 64). Razgovaramo: Što radi dječak na slici? Po čemu se dječak razlikuje od djevojčice koja stoji iza njega? Biste li igrali košarku s dječakom? Zašto? Kako bismo mogli pomoći dječaku u svakodnevnim aktivnostima? Što trebamo napraviti kad se ozlijedimo? Koga trebamo posjetiti kad smo bolesni? Zašto? Gdje možemo kupiti lijekove? Možemo li odmah popiti sve lijekove koje dobijemo? Zašto? Kako trebamo uzimati lijekove? Je li bavljenje sportom zdravo? Zašto?  Promatramo fotografije s izrazima lica u udžbeniku (str. 65). Učiteljica/učitelj objašnjava kako izrazom lica i pokretima tijela možemo pokazati svoje osjećaje. Razgovaramo: Kako se osjeća djevojčica na prvoj slici? Kakav izraz lica ima djevojčica na trećoj slici? Po čemu znamo da je djevojčina na zadnjoj slici tužna? Što znači da je smijeh najbolji lijek?  Čitamo objašnjenje u udžbeniku (str. 65).  Učiteljica/učitelj zapisuje nekoliko važnijih rečenica na ploču, a učenici ih zapisuju u svoje bilježnice.  Promatramo fotografije u udžbeniku (str. 65). Opisujemo fotografije i razgovaramo: Što prikazuje lijeva fotografija? Zašto moramo pregledavati vid? Što moramo učiniti ako ne vidimo dobro? Kako se zove osoba koja pregledava vid? Znate li još neki naziv za oftalmologa? Koga vidite na desnoj fotografiji? Znate li još neki naziv za zubara? Kada odlazimo stomatologu?  Učenici rješavaju zadatke u udžbeniku (str. 66). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Nazive dijelova tijela pridruži na odgovarajuća mjesta na slici* u DOS-u *Moje tijelo*.  Učiteljica/učitelj izgovara rečenice koje učenici trebaju dopuniti.  Primjer rečenica:  Za kretanje nam služe \_\_\_\_\_\_\_\_\_\_.  Prirodu gledamo \_\_\_\_\_\_\_\_\_\_.  Glazbu možemo čuti \_\_\_\_\_\_\_\_\_\_\_\_.  Učenici rješavaju zadatke u udžbeniku (str. 68). Učiteljica/učitelj obilazi učenike, pomaže im i dodatno objašnjava zadatke.  Igramo igru *Pogodi što osjećam*. Učiteljica/učitelj priprema kartice s napisanim osjećajima. Učenik izvlači karticu i mora izrazom lica i pokretima tijela prikazati osjećaj napisan na kartici. Ostali učenici pažljivo promatraju učenika i pokušavaju pogoditi koji osjećaj učenik pokušava odglumiti. | | udžbenik  F, I: razgovor  udžbenik  F, I: razgovor  F, I  udžbenik  F, I: razgovor  udžbenik  F: usmeno izlaganje  F, I: razgovor  F, I: čitanje  F, I: pisanje  bilježnica  udžbenik  F, I: razgovor  I: pisanje  DOS  udžbenik  F, I: pisanje  F, I | OŠ GK B.2.2.  zdr A.1.1.A  zdr B.1.3.A  zdr C.1.2.  osr A.1.2.  zdr B.1.2.A  osr A.1.4.  osr A.1.4.  ikt A.1.2.  osr B.1.2.  osr A.1.4.  osr A.1.2.  goo C.1.1. | PID OŠ A.2.1.  PID OŠ A.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1. |
| PLAN PLOČE  ŠTO MOGU TIJELOM?  Čovjek je živo biće.  Udovi (ruke i noge) služe nam za kretanje.  Na glavi se nalaze oči, uši, nos i usta. S pomoću njih vidimo, čujemo,  mirišemo i kušamo hranu.  Izrazom lica i pokretima tijela pokazujemo osjećaje. | | | | DOMAĆA ZADAĆA  Učenici mogu riješiti zadatke u udžbeniku (str. 69). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu.  Učenik s usporenim govorno-jezičnim razvojem može u bilježnici nacrtati dijete na kojemu će označiti osnovne dijelove tijela. | | Učenik s ubrzanim govorno-jezičnim razvojem može u rječniku stranih riječi potražiti strane nazive za dijelove tijela.  Učenik s ubrzanim govorno-jezičnim razvojem može istražiti kako upravljamo dijelovima tijela. | | | |