|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 27. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Brinem se o prehrani** - sat učenja novih nastavnih sadržaja | | DOS: 4. [*Brinem se o sebi i o prirodi u proljeće* – 4.1. *Moje tijelo*](https://moj.izzi.hr/DOS/3556/3569.html#block-194891) | | | |
| CILJ SATA: Osvijestiti važnost raznolike i redovite prehrane u brizi za svoje zdravlje. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima fotografije hrane. Opisujemo fotografije i razgovaramo: Što prikazuju slike? Koja slika prikazuje zdravu hranu, a koja nezdravu? Što volite jesti?  Učenici mogu pogledati film o prehrani u DOS-u *Moje tijelo*.  Najava nastavne jedinice.  Promatramo uvodnu ilustraciju u udžbeniku (str. 76). Opisujemo ilustraciju i razgovaramo: Zašto dječak bježi od mame? O čemu je šala na slici? Zašto mama želi da dječak jede brokulu? Koju hranu vi ne volite jesti?  Čitamo tekst ispod ilustracije. Razgovaramo o pročitanome: Kakva treba biti naša prehrana? Što to znači? Koju hranu možemo jesti sirovu? Koju hranu jedemo kuhanu ili pečenu? Zašto nam je hrana važna?  Promatramo krug s namirnicama u udžbeniku (str. 76). Razgovaramo: Koje namirnice prepoznajete u krugu? Zašto je dio kruga sa slatkišima, grickalicama i gaziranim pićima najmanji? Što bismo trebali najviše jesti? Koje voće najviše volite? Koje povrće najviše volite? U kojim namirnicama imamo žitarice?  Razgovaramo o obrocima u danu: Koliko je puta dnevno dobro jesti? Koji su glavni obroci u danu? Što možemo jesti za doručak? Što možemo jesti za ručak, a što za večeru? Što volite jesti za užinu?  Učiteljica/učitelj napominje učenicima kako uz redovitu i raznoliku prehranu ne smijemo zaboraviti piti vodu. Također, učiteljica/učitelj objašnjava učenicima razliku između namirnica biljnoga i životinjskoga podrijetla.  Razgovaramo o čuvanju hrane: Kako možemo očuvati hranu od kvarenja? Što bi se moglo dogoditi ako pojedemo pokvarenu hranu? Koga bismo tada morali posjetiti?  Igramo igru *Nacrtaj me*. Učiteljica/učitelj priprema kartice s nacrtanim namirnicama. Učenik izvlači karticu i crta namirnicu na ploču. Ostali učenici moraju što prije pogoditi koju namirnicu učenik crta te odrediti je li namirnica biljnoga ili životinjskoga podrijetla.  Učenici rješavaju zadatke u udžbeniku (str. 77 i 78). Učiteljica/učitelj obilazi učenike, pomaže im i daje dodatne upute.  Učenici mogu riješiti zadatak s piramidom zdrave hrane u DOS-u *Moje tijelo*.  Učenici su podijeljeni u parove. Svaki par dobiva časopis i papir podijeljen na dva dijela (zdrava i nezdrava hrana). Učenici trebaju izrezati iz časopisa pet zdravih i pet nezdravih namirnica te ih zalijepiti na papir. | | fotografije  F, I: razgovor  DOS  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  F, I: razgovor  F: usmeno izlaganje  F, I: razgovor  F, I: crtanje  slikovne kartice  udžbenik  I: pisanje  DOS  P  časopis  papir | zdr A.1.2.  ikt A.1.2.  zdr A.1.2.  zdr A.1.2.  zdr C.1.1.B  pod A.1.3.  goo C.1.1.  osr A.1.4.  ikt A.1.2.  uku D.1.2.  zdr A.1.2. | PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1. |
| PLAN PLOČE  BRINEM SE O PREHRANI  raznolika prehrana daje nam energiju | | | | DOMAĆA ZADAĆA  Učenici mogu riješiti zadatke u udžbeniku (str. 79). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim govorno-jezičnim razvojem može u bilježnicu nacrtati pet zdravih namirnica. | | Učenik s ubrzanim govorno-jezičnim razvojem može osmisliti i izraditi zdravi jelovnik za jedan dan. | | | |

Pripremiti fotografije namirnica biljnoga i životinjskoga podrijetla iz časopisa.