|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 28. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA:  **Briga o zdravlju** − sat vježbanja i ponavljanja | | DOS: 4. [*Brinem se o sebi i o prirodi u proljeće*](https://moj.izzi.hr/DOS/3556/3568.html) | | | |
| CILJ SATA: Osvijestiti važnost usvajanja higijenskih navika te raznolike i redovite prehrane u brizi za svoje zdravlje. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj crta na ploči tablicu za igru *asocijacija*.  Najava nastavne jedinice.  Prisjećamo se što sve možemo učiniti našim tijelom. Razgovaramo: Što sve možemo tijelom? Što nam pomaže u kretanju? Što se nalazi na glavi? Što znači da je čovjek živo biće? Što trebamo učiniti kad se razbolimo ili ozlijedimo? Zašto ne idemo u školu kad smo bolesni? Što moramo donijeti u školu u tome slučaju? Kako pokazujemo osjećaje?  Učenici rješavaju zadatke u udžbeniku (str. 67). Učiteljica/učitelj ih obilazi, pomaže im i daje dodatne upute.  Odmaramo se od učenja igrajući igru *Pokaži na sebi*. Učiteljica/učitelj opisuje određeni dio tijela, a učenici ga što prije moraju pokazati na sebi.  Razgovaramo o prehrani: Kakva treba biti naša prehrana? Što to znači? Koje bismo namirnice trebali češće jesti? Kojih bismo namirnica trebali jesti što manje?  Učiteljica/učitelj crta na ploču piramidu pravilne prehrane te priprema fotografije namirnica iz časopisa. Učenik dolazi pred ploču i izvlači jednu fotografiju. Učenik mora imenovati namirnicu koju je izvukao, odrediti je li namirnica biljnoga ili životinjskoga podrijetla te je smjestiti u piramidu pravilne prehrane.  Učenici mogu riješiti zadatak *Odaberi obrok koji smatraš zdravijim* u DOS-u *Moje zdravlje*.  Razgovaramo o zdravlju: Kako se možemo brinuti o zdravlju? Kako održavamo higijenu tijekom dana? Zašto se trebamo baviti sportom? Kojim se sportom vi bavite? Koga moramo posjetiti kad se razbolimo? Kako se zove osoba koja pregledava vid? Kako se zove osoba koja pregledava zube? Koliko često moramo prati zube?  Učenici rješavaju zadatke u udžbeniku (str. 73 i 74). Učiteljica/učitelj obilazi učenike, pomaže im i daje dodatne upute.  Učenici mogu pogledati videozapis *Posjećuješ li kad liječnika?* u DOS-u *Moje tijelo*. | | F, I  F, I: razgovor  I: pisanje  F, I  F, I: razgovor  fotografije namirnica  DOS  F, I: razgovor  I: pisanje  DOS | uku C.1.3.  goo C.1.1.  zdr B.1.3.B  zdr C.1.2.  zdr C.1.3.  osr A.1.4.  goo C.1.1.  zdr A.1.2.  goo C.1.1.  ikt A.1.2.  zdr A.1.3.  zdr A.1.1.B  osr A.1.4.  ikt A.1.2. | PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1. |
| PLAN PLOČE   |  |  |  | | --- | --- | --- | | voće | pranje zuba | nogomet | | povrće | umivanje | košarka | | žitarice | tuširanje | odbojka | | meso | pranje ruku | trčanje | | HRANA | HIGIJENSKE NAVIKE | SPORT | | **ZDRAVLJE** | | | | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno-jezičnim razvojem dati na izbor nekoliko namirnica od kojih će učenik jednu smjestiti na piramidu prehrane. | | Učenik s ubrzanim govorno-jezičnim razvojem može osmisliti zagonetku ili pjesmu o brizi za zdravlje.  Učenik s ubrzanim govorno-jezičnim razvojem može osmisliti zdravi jelovnik za proslavu svoga rođendana. | | | |