|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 29. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Zdravlje i prehrana** − sat provjere znanja | | DOS: 4. [*Brinem se o sebi i o prirodi u proljeće* – 4.1. *Moje tijelo*](https://moj.izzi.hr/DOS/3556/3568.html) | | | |
| CILJ SATA: Provjeriti stečena znanja o zdravlju i prehrani. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Provodimo aktivnost opuštanja – učenici stoje u krugu na udaljenosti ruku i jedni drugima masiraju ramena i vrat. Nakon minute masiranja učenici se okrenu na drugu stranu tako da masiraju novoga učenika.  Najava provjeravanja.  Učiteljica/učitelj na ovome satu može se odlučiti za pisanu ili usmenu provjeru znanja učenika.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni.  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Što sve možemo tijelom? Što nam pomaže u kretanju? Što se nalazi na glavi? Što znači da je čovjek živo biće? Što trebamo učiniti kad se razbolimo ili ozlijedimo? Kako pokazujemo osjećaje? Kakva treba biti naša prehrana? Što to znači? Koje bismo namirnice trebali češće jesti? Kojih bismo namirnica trebali jesti što manje? Kako se možemo brinuti o zdravlju? Kako održavamo higijenu tijekom dana? Zašto se trebamo baviti sportom?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | uku C.1.4.  osr A.1.1.  ikt A.1.2.  uku C.1.3.  osr A.1.1.  uku B.1.2. | PID OŠ A.2.1.  PID OŠ B.2.1.  PID OŠ A.2.1.  PID OŠ B.2.1. |
| PLAN PLOČE | | | | DOMAĆA ZADAĆA | |

Donijeti nekoliko kocaka leda te pripremiti kartice s rečenicama o zimi.