|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 3. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moja prava i dužnosti** – sat učenja novih nastavnih sadržaja | | DOS: 1[. *Jesen u drugome razredu* – 1.1. *Ja u drugome razredu*](https://moj.izzi.hr/DOS/3556/3559.html) | | | |
| CILJ SATA: Utvrditi prava i dužnosti učenika osnovne škole. | | | | | |
| ISHODI UČENJA: PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografiju u udžbeniku (str. 14). Razgovaramo: Što vidite na slici? Koliko djece ima na slici? Po čemu su djeca slična, a po čemu se razlikuju? Što govori djevojčica? Što time želi reći? Mislite li i vi da je škola *zakon*? Kako se osjećate kad idete u školu? Koju su igru nacrtala djeca? Igrate li kada tu igru?  Učiteljica/učitelj poziva dva učenika kako bi odigrali igru *Školica*.  Najava nastavne jedinice.  Razgovaramo o pravima: Moraju li svi učenici ići u školu? Zašto? Na što još imamo pravo, što još smijemo?  Učiteljica/učitelj objašnjava kako sva djeca imaju pravo na školovanje te kako je u Hrvatskoj pohađanje škole obvezno.  Razgovaramo o dužnostima: Što trebamo napraviti kad smo bolesni? Hoćemo li tada ići u školu? Zašto? Kada ćemo se vratiti u školu? Što trebamo donijeti u školu za dane kad smo bili bolesni? Kada još možemo izostati iz škole? Tko nas može ispričati zbog izostanka? Što u školi moramo raditi? Koje su naše dužnosti?  Učiteljica/učitelj objašnjava kako roditelji moraju ispričati učenike kad izostanu s nastave, a ako su bili bolesni, učenici trebaju donijeti liječničku ispričnicu.  Učenici mogu pročitati tekst o Konvenciji o pravima djeteta u DOS-u *Ja u drugome razredu*.  Učenici su podijeljeni u parove. Svaki par dobiva omotnicu u kojoj se nalaze kartice s napisanim riječima. Riječi na karticama čine rečenicu o pravima ili dužnostima učenika. Učenici trebaju sastaviti smislenu rečenicu od dobivenih kartica. Nakon što svi parovi sastave rečenice, jedan učenik iz para dolazi pred ploču i smješta rečenicu uz pravo ili dužnost, ovisno o smislu rečenice. Kad učenik stavi rečenicu na ploču, ostali učenici provjeravaju točnost i razgovaramo o rečenici.  Učenici u svoje bilježnice zapisuju naslov i prepisuju tri prava i tri dužnosti po svome izboru.  Zajedno rješavamo 1. zadatak u udžbeniku (str. 15). Provodimo glasovanje u kojemu se učenici trebaju opredijeliti za igru u kući ili igru izvan kuće. Nakon prebrojenih glasova, učenici zapisuju brojeve pokraj djevojčice i dječaka te označuju kvačicom kvadratiće, ovisno o broju učenika koji su glasovali. Razgovaramo o prednostima i nedostacima igre u kući i izvan kuće te odgovaramo na pitanja iz zadatka.  Učenici mogu odigrati igru riješiti zadatak *Razvrstaj prava i dužnosti* u DOS-u *Ja u drugome razredu*.  Učenici samostalno rješavaju 2. i 3. zadatak u udžbeniku (str. 15).  Učenici igraju igru *Točno-netočno*. Učiteljica/učitelj izgovara rečenice povezane s pravima i dužnostima učenika. Kad učiteljica/učitelj pročita točnu rečenicu, učenici trebaju ustati. Kad učiteljica/učitelj pročita netočnu rečenicu, učenici trebaju sjesti na svoj stolac. Netočne rečenice ispravljamo. | | udžbenik  F, I: razgovor  F  F, I: razgovor  F: usmeno izlaganje  F, I: razgovor  F: usmeno izlaganje  DOS  P  kartice s pojmovima  F, I: razgovor  I: pisanje  bilježnica  udžbenik  F, I  DOS  I: pisanje  udžbenik | zdr A.1.1.  zdr C.1.2.  osr B.1.2.  uku A.1.3.  OŠ TZK A.2.1.  goo A.1.2.  goo A.1.1.  zdr C.1.3.  osr B.1.2.  zdr B.1.2.A  ikt A.1.2.  uku D.1.2.  goo A.1.1.  osr A.1.1.  uku A.1.3.  MAT OŠ E.2.1.  ikt A.1.2.  osr A.1.4.  OŠ TZK A.2.1. | PID OŠ C.2.2.  PID OŠ C.2.2.  PID OŠ C.2.2.  PID OŠ A.B.C.D.2.1.  PID OŠ C.2.2.  PID OŠ C.2.2. |
| PLAN PLOČE  MOJA PRAVA I DUŽNOSTI  PRAVA DUŽNOSTI  Imam pravo na školovanje. Moram donijeti ispričnicu.  Imam svoje radno mjesto. Moram slušati na satu.  Imam pravo na igru. Moram poštovati pravila.  Smijem pitati kad nešto ne znam. Moram nositi pribor za rad. | | | | DOMAĆA ZADAĆA  Učenici mogu napisati koja prava i dužnosti imaju kod kuće. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 1. zadatka u udžbeniku. | | Učenik s ubrzanim govorno-jezičnim razvojem može istražiti što je UNICEF. | | | |

Umnožiti problemske situacije te pripremiti pitanja za igru *Tko će prije?.*

PRILOG

Kartice s riječima za igru u etapi uvježbavanja.

NA SATU.

SLUŠATI

PAŽLJIVO

MORAM

MJESTO.

RADNO

SVOJE

IMAM

SMIJEM

MIŠLJENJE.

SVOJE

REĆI

ZADAĆU.

PISATI

REDOVITO

MORAM

PROSTORIJAMA.

ŠKOLSKIM

KORISTITI

SMIJEM SE

UČENICIMA.

DRUGIM

POMAGATI

MORAM

ZA RAD.

PRIBOR

NOSITI

MORAM

PRIJATELJIMA.

S

IGRATI

SMIJEM SE

NASTAVU.

NA

KASNITI

NE SMIJEM

NE RAZUMIJEM.

PITATI

ONO ŠTO

SMIJEM