|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 34. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Energija u domu** − sat učenja novih nastavnih sadržaja | | DOS: 5. [*Energija* – 5.1. *Sve treba energiju*](https://moj.izzi.hr/DOS/3556/14259.html) | | | |
| CILJ SATA: Osvijestiti upotrebu energije u domu te potaknuti brigu o štednji energije. | | | | | |
| ISHODI UČENJA: PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Igramo igru *Pogađanje riječi*. Učiteljica/učitelj crta na ploču crte pri čemu je svaka crta namijenjena jednomu slovu. Rješenje igre bit će naziv današnje nastavne jedinice: *Energija u domu*. Učenici pogađaju slova tako da uz izgovoreno slovo kažu riječ koja počinje tim slovom. Nakon pogođenoga pojma razgovaramo: Čemu služi energija? Kakvi izvori energije postoje? Koji su obnovljivi, a koji neobnovljivi izvori energije? Od kuda ljudi crpe energiju? Za što se u domovima koristimo energijom?  Učenici mogu pogledati film u DOS-u *Sve treba energiju* i saznati kako električna energija putuje do naših domova.  Najava nastavne jedinice.  Promatramo ilustraciju u udžbeniku (str. 84). Opisujemo je i razgovaramo: Gdje se nalaze otac i dječak? Što otac govori sinu? Na koju struju misli otac?  Razgovaramo o kućanskim uređajima: Koje sve kućanske uređaje pokreće struja? Na koji način možemo uključiti neki uređaj? Što moramo učiniti s uređajem kojim se trenutačno ne koristimo? Što još osim struje pokreće neke uređaje? Kojim se izvorom energije koristimo za kuhanje ili grijanje? Kako plin dolazi u naše domove?  Čitamo tekst u udžbeniku (str. 84) i promatramo fotografije utičnice, prekidača i plinske boce.  Razgovaramo o sigurnosti: Zašto se ne smijemo igrati strujom i plinom? Što bi se moglo dogoditi kad bismo mokrim rukama dirali električne uređaje?  Razgovaramo o energiji u učionici: Koje oblike energije uočavate u našoj učionici? Koje oblike energije imate kod kuće, a nemamo ih u svojoj učionici? Na koji način štedimo energiju u učionici?  Učiteljica/učitelj zapisuje naslov i nekoliko rečenica na ploču, a učenici u svoje bilježnice.  Promatramo strujni krug u udžbeniku (str. 85). Imenujemo dijelove strujnoga kruga i opisujemo nastajanje svjetlosti.  Učenici mogu riješiti zadatak *Složi postupak dobivanja i dolaska električne energije od vjetroelektrane do kuće* u DOS-u *Sve treba energiju*.  Učenici rješavaju zadatke u udžbeniku (str. 85 i 86). Učiteljica/učitelj ih obilazi, pomaže im i daje dodatne upute.  Igramo igru *Pogodi što opisujem*. Učiteljica/učitelj priprema kartice s nazivima kućanskih uređaja. Učenik izvlači karticu, opisuje uređaj na način da izgovara prostoriju u kojoj se uređaj nalazi, energiju koja ga pokreće i koja je namjena toga uređaja. Ostali učenici moraju pogoditi koji uređaj učenik opisuje. | | F, I  F, I: razgovor  DOS  udžbenik  F, I: razgovor  F, I: razgovor  udžbenik  F, I: čitanje  F, I: razgovor  F, I: razgovor  F, I: pisanje  udžbenik  F, I: razgovor  DOS  I: pisanje  F, I: usmeno izlaganje | goo C.1.1.  ikt A.1.2.  odr C.1.1.  ikt A.1.4.  osr C.1.1.  zdr C.1.1.B  odr C.1.1.  ikt A.1.4.  osr A.1.4.  ikt A.1.2.  osr A.1.4.  goo C.1.1.  OŠ HJ A.2.1. | PID OŠ D.2.1.  PID OŠ D.2.1.  PID OŠ D.2.1.  PID OŠ D.2.1.  PID OŠ D.2.1.  PID OŠ D.2.1.  PID OŠ D.2.1.  PID OŠ D.2.1. |
| PLAN PLOČE  ENERGIJA U DOMU  Većinu kućanskih uređaja pokreće električna energija, struja.  Plin najčešće upotrebljavamo za kuhanje i grijanje.  Potrebno je paziti na sigurnost – struja i plin ne služe za igru! | | | | DOMAĆA ZADAĆA  Učenici mogu riješiti zadatke u udžbeniku (str. 87). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri opisivanju kućanskoga uređaja u igri *Pogodi što opisujem*. | | Učenik s ubrzanim govorno-jezičnim razvojem može istražiti što su solarne ploče.  Učenik s ubrzanim govorno-jezičnim razvojem može istražiti kako možemo štedjeti energiju u domu. | | | |