|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 35. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Pametno s uređajima** − sat učenja novih nastavnih sadržaja | | DOS: 5. [*Energija* – 5.1. Sve *treba energiju*](https://moj.izzi.hr/DOS/3556/14259.html) | | | |
| CILJ SATA: Osvijestiti mogućnosti upotrebe uređaja te potaknuti štednju energije. | | | | | |
| ISHODI UČENJA: PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života.; C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Razgovaramo: Koga u svojoj okolini možete pitati neko pitanje koje vas zanima? Što možete učiniti ako nitko u vašoj okolini ne zna odgovor na to pitanje? Gdje biste mogli pronaći odgovor na ono što vas zanima? S pomoću kojih uređaja možemo pretraživati internet?  Najava nastavne jedinice.  Promatramo fotografiju u udžbeniku (str. 88). Opisujemo je i razgovaramo: Koja biste pitanja mogli postaviti o fotografiji? Što rade djeca na fotografiji? Imaju li sva djeca na fotografiji pametni telefon?  Razgovaramo o pametnim uređajima: Čemu služe pametni uređaji? Što sve možemo s pomoću njih napraviti? Što mislite, zašto se ti uređaji zovu pametni?  Čitamo tekst u udžbeniku (str. 88). Razgovaramo: Zašto moramo biti oprezni kad se koristimo internetom? Što sve ne smijemo raditi tijekom služenja internetom? Što bi se moglo dogoditi kad ne bismo pazili na sve navedeno?  Promatramo ilustracije u udžbeniku (str. 88). Opisujemo slike te spajamo slike s opisom opasnosti.  Čitamo tekst u udžbeniku (str. 89) o komunikaciji s pomoću pametnih uređaja. Razgovaramo: Koja pravila moramo poštovati kad razgovaramo s nekim pametnim telefonom? Vrijede li drukčija pravila kad pišemo poruke? Zašto? Što moramo tražiti od osobe koju želimo snimati?  Promatramo fotografiju dječaka u udžbeniku (str. 89). Razgovaramo: Što radi dječak na slici? Kako nam pametni uređaji olakšavaju pružanje pomoći prijatelju iz razreda koji je bio bolestan? Koristite li se pametnim uređajima u takvim situacijama? Kada se još koristite pametnim uređajima?  Učenici u paru osmišljavaju i izvode pristojan razgovor pametnim uređajem. Učenici moraju osmisliti situaciju u kojoj će im pametni uređaj olakšati rješavanje nekoga problema.  Učenici mogu pogledati film *Za što koristiš računalo?* u DOS-u *Sve treba energiju*.  Učenici rješavaju zadatke u udžbeniku (str. 89 i 90). Učiteljica/učitelj obilazi učenike, pomaže im i dodatno objašnjava zadatke.  Igramo igru *Naprijed-natrag*. Učiteljica/učitelj izgovara rečenice o pametnome korištenju pametnim uređajima. Učenici stoje u vrsti, a ispred njih je na podu postavljeno uže. Kad učiteljica/učitelj izgovori točnu rečenicu, učenici će skočiti ispred užeta. Kad učiteljica/učitelj pročita netočnu rečenicu, učenici će skočiti iza užeta. | | F, I: razgovor  udžbenik  F, I: razgovor  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: razgovor  udžbenik  F, I: razgovor  P: razgovor  DOS  I: pisanje  F, I: usmeno izlaganje | uku C.1.3.  ikt A.1.3.  osr B.1.2.  goo B.1.1.  zdr B.1.1.A  osr C.1.2.  ikt A.1.3.  OŠ HJ A.2.1.  osr B.1.2.  goo B.1.1.1.  zdr B.1.1.A  ikt A.1.2.  osr A.1.4.  OŠ TZK A.2.1.  goo C.1.1. | PID OŠ D.2.1.  PID OŠ B.2.1.  PID OŠ D.2.1.  PID OŠ C.2.2.  PID OŠ D.2.1.  PID OŠ C.2.2.  PID OŠ D.2.1.  PID OŠ D.2.1.  PID OŠ C.2.2.  PID OŠ D.2.1.  PID OŠ C.2.2.  PID OŠ D.2.1.  PID OŠ B.2.1.  PID OŠ C.2.2.  PID OŠ D.2.1. |
| PLAN PLOČE  PAMETNO S UREĐAJIMA  pronalazimo podatke razgovaramo radimo i čitamo  planiramo vrijeme zabavljamo se i družimo | | | | DOMAĆA ZADAĆA  Učenici mogu riješiti zadatke u udžbeniku (str. 91). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti strip u kojemu djeca pristojno razgovaraju. | | Učenik s ubrzanim govorno-jezičnim razvojem može istražiti koja energija može pokretati automobile. | | | |

Pripremiti slikovne kartice različitih izvora energije te pametnih uređaja i njihovih dijelova (npr. pametni sat, slušalice, tipkovnica, miš, računalo).