|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 38. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Briga o okolišu** − sat učenja novih nastavnih sadržaja | | DOS: 4. *Brinem se o sebi i o okolišu* – 4.2. *Briga o okolišu* | | | |
| CILJ SATA: Osvijestiti važnost i načine brige o okolišu. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj crta na ploči rebus iz udžbenika (str. 8). Nakon otkrivanja rješenja rebusa učenici rješenje upisuju u kvadrate u udžbeniku.  Najava nastavne jedinice.  Čitamo tekst u udžbeniku (str. 8). Razgovaramo o pročitanome: Što je okoliš? Što sve čini okoliš naše škole? Što je u okolišu stvorila priroda, a što čovjek? Kako ljudi svojim ponašanjem utječu na okoliš? Zašto ljudi moraju čuvati prirodu? Kako to mogu učiniti?  Učenici mogu pogledati videozapis o tome što ljudi rade na Zemlji u DOS-u *Briga o okolišu*.  Promatramo fotografije igrališta i jezera. Razgovaramo: Što prikazuju fotografije? Po čemu su fotografije slične, a po čemu se razlikuju?  Razgovaramo o onečišćenju okoliša: Kako ljudi zagađuju okoliš u kojemu žive?  Promatramo fotografije zagađenoga okoliša u udžbeniku (str. 8). Opisujemo fotografije i objašnjavamo što bi ljudi mogli učiniti kako bi smanjili zagađenje okoliša.  Čitamo tekst u udžbeniku (str. 9). Razgovaramo o pročitanome: Što je otpad? Koja je razlika između otpada i smeća? Što znači razvrstavati otpad?  Promatramo ilustraciju u udžbeniku (str. 9). Razgovaramo: Gdje se nalaze djeca? Koje spremnike vidite na slici? Kako znamo što ide u koji spremnik? Što možemo staviti u spremnik za plastiku, a što u spremnik za metal? Što će djeca učiniti s otpadom? Kako razvrstavate otpad kod kuće?  Učiteljica/učitelj zapisuje naslov i nekoliko rečenica na ploču, a učenici ih zapisuju u bilježnice.  Učenici rješavaju zadatak u udžbeniku (str. 9). Učiteljica/učitelj ih obilazi, pomaže im i daje dodatne upute.  Učenici mogu riješiti zadatak *Razvrstaj predmete u odgovarajuće kante* u DOS-u *Briga o okolišu*.  Gledamo crtani film *Praščić Peppa: Recikliranje* (dostupno na poveznici: <https://www.youtube.com/watch?v=nAV8fnR5JaI>). Razgovaramo o filmu: Što su radili likovi u crtanome filmu? Što znači reciklirati nešto? Što sve možemo reciklirati?  Promatramo znak za recikliranje u udžbeniku (str. 9) i razgovaramo o recikliranju.  Učenici mogu potražiti na internetu najbliže reciklažno dvorište.  Učiteljica/učitelj dijeli učenike u četiri skupine. Svaka skupina dobiva nekoliko stranica časopisa s fotografijama proizvoda. Učiteljica/učitelj crta na ploču četiri različita spremnika (plastika, staklo, papir i metal). Svaka skupina treba napuniti jedan spremnik fotografijama proizvoda iz časopisa na način da izrežu iz časopisa fotografije onih proizvoda čiji će otpad ići u njihov spremnik. | | udžbenik  I: pisanje  udžbenik  F, I: čitanje, razgovor  DOS  udžbenik  F, I: razgovor  F, I: razgovor  udžbenik  F, I: razgovor  udžbenik  F, I: razgovor  udžbenik  F, I: razgovor  F, I: pisanje  udžbenik  I: pisanje  DOS  računalo  F, I: razgovor  udžbenik  F, I: razgovor  računalo  S  časopisi | uku C.1.3.  odr B.1.1.  ikt A.1.2.  odr C.1.1.  odr C.1.1.  osr A.1.4.  osr A.1.4.  ikt A.1.2.  OŠ HJ C.2.2.  pod C.1.1.  uku D.1.2.  goo C.1.1. | PID OŠ A.2.1.  PID OŠ A.2.3.  PID OŠ A.2.3.  PID OŠ B.2.1.  PID OŠ C.2.1.  PID OŠ B.2.1.  PID OŠ B.2.1.  PID OŠ A.2.3.  PID OŠ B.2.1.  PID OŠ A.2.3.  PID OŠ B.2.1.  PID OŠ A.2.3.  PID OŠ B.2.1.  PID OŠ B.2.1. |
| PLAN PLOČE  BRIGA O OKOLIŠU    Okoliš je sve što nas okružuje.  Otpad možemo ponovno upotrijebiti. Zato ga razvrstavamo.  Smeće čine otpadci koje više ne možemo upotrijebiti.  Reciklirati znači preraditi i ponovno upotrijebiti. Reciklirati možemo papir. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu.  Učiteljica/učitelj može pomoći učeniku s usporenim govorno-jezičnim razvojem u rješavanju zadatka u udžbeniku. | | Učenik s ubrzanim govorno-jezičnim razvojem može istražiti kako se reciklira papir. | | | |