|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 39. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Čuvaj okoliš** − sat učenja novih nastavnih sadržaja | | DOS: 4. *Brinem se o sebi i o okolišu* – 4.2. *Briga o okolišu* | | | |
| CILJ SATA: Potaknuti svijest o važnosti očuvanja okoliša. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima videozapis o čistoći okoliša. Razgovaramo: Kako ste se osjećali tijekom gledanja videozapisa? Zašto? Kakav su okoliš prikazivale fotografije u prvome dijelu videozapisa? Kakav je okoliš prikazan u drugome dijelu? Koje su vam se fotografije više svidjele? Zašto?  Učenici mogu složiti slagalicu u DOS-u *Briga o okolišu*.  Najava nastavne jedinice.  Razgovaramo: Koja je razlika između otpada i smeća? Što trebamo činiti s otpadom?  Učenici rješavaju zadatak u udžbeniku (str. 10). Provjeravamo točnost rješenja zadatka i razgovaramo: Koji predmet treba baciti u plavu kantu? Kakav otpad odlažemo u žutu kantu? Što ide u zelenu kantu? Što biste mogli staviti u plavu kantu, a nije nacrtano u zadatku? Koju još vrstu otpada poznajete? Koje je boje spremnik za metal? Jeste li ikad vidjeli spremnike smeđe boje? Što mislite, što bacamo u takve spremnike?  Čitamo tekst u udžbeniku (str. 10). Promatramo fotografije ispod teksta i razgovaramo o pročitanome: Što je biootpad? Kako se zovu kante u koje se odlaže biootpad? Što nastane od biootpada? Čemu služi kompost? Imate li kompostere u svojim domovima?  Promatramo ilustraciju u udžbeniku (str. 11). Opisujemo je i razgovaramo: Što rade djeca na slici? Kakav otpad prepoznajete? U koje će spremnike djeca razvrstati otpad? Zašto djeca nose rukavice? Od čega su izrađene rukavice? Kojim se još rekvizitima koriste za skupljanje otpada? U koje godišnje doba djeca čiste okoliš? Po čemu prepoznaješ jesen?  Čitamo tekst ispod ilustracije.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici su podijeljeni u parove. Svaki par treba osmisliti rečenicu kojom će potaknuti ljude na očuvanje okoliša.  Učenici rješavaju zadatke u udžbeniku (str. 11 i 12). Učiteljica/učitelj obilazi učenike, pomaže im i daje dodatne upute.  Učenici mogu riješiti zadatak *Oboji znak odgovarajućim bojama* u DOS-u *Briga o okolišu*.  Igramo igru *Razvrstavanje otpada*. Učiteljica/učitelj imenuje otpad, a učenici moraju pokretom tijela pokazati u koji će spremnik svrstati otpad. Kad nešto ide u spremnik za papir, učenici će stajati s rukama u priručenju. Kad nešto ide u spremnik za staklo, učenici će stajati s rukama u odručenju. Kad nešto ide u spremnik za plastiku, učenici će čučnuti. Kad nešto ide u spremnik za metal, učenici će mahati rukama. Kad nešto ide u komposter, učenici će skočiti. | | računalo  F, I: razgovor  DOS  F, I: razgovor  udžbenik  I: pisanje  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  F, I: čitanje  F, I: pisanje  P: razgovor  udžbenik  I: pisanje  DOS  F, I | osr A.1.2.  odr C.1.1.  ikt A.1.2.  odr B.1.1.  odr B.1.1.  odr C.1.1.  osr A.1.4.  uku D.1.2.  goo C.1.1.  osr A.1.4.  ikt A.1.2.  OŠ TZK A.2.1.  goo C.1.1. | PID OŠ A.2.1.  PID OŠ A.2.3.  PID OŠ B.2.1.  PID OŠ C.2.1.  PID OŠ B.2.1.  PID OŠ B.2.1.  PID OŠ B.2.1.  PID OŠ A.2.1.  PID OŠ A.2.3.  PID OŠ B.2.1.  PID OŠ A.2.3.  PID OŠ B.2.1.  PID OŠ B.2.1. |
| PLAN PLOČE  ČUVAJ OKOLIŠ  Biootpad = ostatci svježega voća i povrća te ljuske jaja.  Biootpad odlažemo u posebne kante ili kompostere.  Svi možemo pridonijeti očuvanju okoliša. | | | | DOMAĆA ZADAĆA  Učenici mogu riješiti zadatke u udžbeniku (str. 15). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 4. zadatka u udžbeniku. | | Učenik s ubrzanim govorno-jezičnim razvojem može istražiti koliko je vremena potrebno da se ostatci hrane pretvore u kompost. | | | |