|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 4. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ja u razrednoj zajednici** – sat vježbanja i ponavljanja | | DOS: 1. [*Jesen u drugome razredu* – 1.1. *Ja u drugome razredu*](https://moj.izzi.hr/DOS/3556/3559.html) | | | |
| CILJ SATA: Ponoviti pravila ponašanja u školi te utvrditi prava i dužnosti učenika. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj zapisuje na ploču nekoliko ključnih riječi koje smo spominjali tijekom prethodna tri sata (npr. učenik, učenica, razredna zajednica, škola, učenička prava, učeničke dužnosti). Čitamo zapisane riječi i prisjećamo se što smo naučili o njima. Učenici navode što im je bilo najzanimljivije tijekom prethodna tri sata.  Učenici mogu pogledati videozapis o nekim dječjim pravima u DOS-u *Ja u drugome razredu*.  Učenici su podijeljeni u četiri skupine. Svaka skupina dobiva određenu problemsku situaciju iz učionice (v. prilog). Učenici unutar skupine trebaju raspraviti o postupcima djece, donijeti zaključak tko je postupio dobro, tko pogrešno i osmisliti koje bi bilo rješenje situacije. Nakon što sve skupine završe s radom, predstavnik svake skupine objašnjava što su osmislili.  Učenici rješavaju zadatke u udžbeniku (str. 16). Učiteljica/učitelj obilazi učenike, pomaže im i daje im dodatne upute.  Učenici mogu u paru raspraviti o postupcima djece opisanima u DOS-u *Ja u drugom razredu.*  Igramo igru *Tko će prije?*. Učenici su podijeljeni u skupine. Učiteljica/učitelj crta na ploči tablicu s deset polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici moraju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kad učenik točno odgovori na pitanje, magnet se njegove skupine pomiče za jedno polje unaprijed. Ako učenik netočno odgovori na pitanje, magnet skupine ostaje na mjestu.  Učenici mogu odigrati kviz *Provjeri svoje znanje* u DOS-u *Ja u drugome razredu*. | | F, I: razgovor  DOS  S  razgovor  udžbenik  I: pisanje  DOS  S  F: razgovor  DOS | osr A.1.1.  uku C.1.3.  ikt A.1.2.  osr B.1.2.  osr B.1.3.  osr C.1.3.  uku A.1.3.  uku A.1.4.  zdr B.1.1.A  goo A.1.2.  osr A.1.4.  ikt A.1.2.  osr A.1.1.  uku D.1.2.  ikt A.1.2. | PID OŠ A.2.2.  PID OŠ A.2.3.  PID OŠ C.2.1.  PID OŠ C.2.2.  PID OŠ A.2.3.  PID OŠ C.2.1.  PID OŠ C.2.2.  PID OŠ C.2.2.  PID OŠ A.2.2.  PID OŠ A.2.3.  PID OŠ C.2.1.  PID OŠ C.2.2. |
| PLAN PLOČE | | | | DOMAĆA ZADAĆA  Učenici mogu riješiti zadatke u udžbeniku (str. 17). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno- jezičnim razvojem pripremiti kratak listić za provjeravanje naučenoga. | | Učenik s ubrzanim govorno-jezičnim razvojem može nacrtati strip u vezi s problemskom situacijom. | | | |

PRILOG   
 PROBLEMSKE SITUACIJE

1. Toni i Franka sjede zajedno u klupi. Toni je danas zaboravio ponijeti gumicu i cijelo vrijeme uzima Frankinu gumicu bez pitanja. Nakon nekoga vremena Franka gurne Tonijevu pernicu na pod.

2. Sara danas slavi rođendan i u školu je donijela čokoladicu za svakoga učenika. Tijekom dijeljenja Vito joj je rekao da ne želi čokoladu jer ju ne voli jesti. To je čuo Fran te je brzo uzeo Sari čokoladicu iz ruke s objašnjenjem kako će onda on pojesti dvije.

3. Nina i Marija sjede zajedno na satu likovne kulture. Nina je potrošila svoje ljepilo te cijelo vrijeme bez pitanja uzima Marijino. Nakon nekoga vremena Marija škarama odreže komad papira na kojemu Nina radi svoj likovni rad.

4. Mario se povjerio Renatu kako je zaljubljen u Taru. Tijekom sljedećega odmora Renato je na ploču napisao „Mario + Tara“. Mario se naljutio i udario Renata.