|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 41. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Život u okolišu** − sat učenja novih nastavnih sadržaja | | DOS: 4. *Brinem se o sebi i o okolišu* – 4.2. *Briga o okolišu* | | | |
| CILJ SATA: Spoznati život živih bića u okolišu. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj govori učenicima zanimljivosti o leptirima (npr. leptiri mogu vidjeti samo crvenu, žutu i zelenu boju; postoji oko 24 000 vrsta leptira; neke vrste leptira ništa ne pojedu u svome odraslom životu jer nemaju usta; leptiri ne vide dalje od tri metra…).  Razgovaramo o leptirima i njihovoj ulozi u prirodi. Promatramo leptira u udžbeniku (str. 16). Čitamo tekst o leptiru i crtamo drugu polovicu leptira.  Najava nastavne jedinice.  Razgovaramo o životu u okolišu: Tko sve živi u okolišu? Gdje žive ljudi? Gdje žive životinje? Kako nazivamo životinje koje uzgajaju ljudi?  Čitamo tekst u udžbeniku (str. 16). Razgovaramo o pročitanome: Po čemu se divlje životinje razlikuju od domaćih? Možemo li u gradu uzgajati domaće životinje? Zašto? Kako se zovu životinje koje ljudi drže radi društva? Koje životinje mogu biti kućni ljubimci? Zašto životinje iz prirode ne mogu biti kućni ljubimci? Koje kućne ljubimce imate? Kako ljudi uzgajaju biljke? Što znači da su neka živa bića ugrožena? Zašto su neka živa bića zaštićena?  Promatramo fotografiju u udžbeniku (str. 16). Opisujemo je i razgovaramo: Što rade djeca na fotografiji? Ima li tko od vas vrt kod kuće? Kako se brinete za biljke koje rastu u vrtu? Postoji li školski vrt u našoj školi? Koje se biljke mogu uzgajati u školskome vrtu? U kojemu će godišnjem dobu dozrijevati biljke posađene u vrtu? Što ćemo učiniti s dozrelim biljkama? Kako se brinemo za biljke u učionici? Koje biljke i životinje uzgajaju ljudi u našemu mjestu?  Učenici mogu poslušati snimke zvučnog zagađenja u DOS-u *Briga o okolišu* te zaključiti koja snimka pripada selu, a koja gradu.  Učiteljica/učitelj zapisuje na ploču naslov i nekoliko rečenica, a učenici ih zapisuju u bilježnice.  Zajedno rješavamo zadatke u udžbeniku (str. 17). Učiteljica/učitelj vodi učenike tijekom rješavanja zadataka. Usmeno odgovaramo na pitanja.  Učenici mogu pogledati videozapis o štednji vode u DOS-u *Briga o okolišu* te riješiti zadatak *Upari sliku i pojam vezna za štednju vode*.  Igramo igru *pantomime*. Učiteljica/učitelj priprema kartice s nazivima životinja. Učenik izvlači karticu i oponaša životinju napisanu na kartici. Ostali učenici moraju pogoditi koju životinju opisuje učenik te odrediti pripada li životinja domaćim životinjama, kućnim ljubimcima ili divljim životinjama.  Učenici rješavaju zadatke u udžbeniku (str. 18). Učiteljica/učitelj ih obilazi, pomaže im i daje dodatne upute. | | F: usmeno izlaganje  F, I: razgovor  F, I: razgovor  udžbenik  F, I: čitanje, razgovor  udžbenik  F, I: razgovor  DOS  F, I: pisanje  bilježnica  udžbenik  F, I: pisanje  DOS  F, I  udžbenik  F, I: razgovor | uku C.1.3.  osr A.1.4.  odr A.1.2.  odr B.1.2.  odr C.1.1.  zdr B.1.2.A  osr C.1.4.  pod C.1.1.  ikt A.1.2.  osr A.1.4.  goo C.1.1.  ikt A.1.2.  goo C.1.1.  osr A.1.4. | PID OŠ A.2.1.  PID OŠ A.2.1.  PID OŠ C.2.1.  PID OŠ A.2.1.  PID OŠ C.2.1.  PID OŠ A.2.1.  PID OŠ C.2.1.  PID OŠ A.2.1.  PID OŠ A.2.1.  PID OŠ C.2.1. |
| PLAN PLOČE  ŽIVOT U OKOLIŠU  U naseljenim mjestima i izvan njih žive brojna živa bića.  Neke biljke i životinje ljudi uzgajaju.  Na selu ljudi uzgajaju domaće životinje.  Uz ljude često žive i kućni ljubimci. | | | | DOMAĆA ZADAĆA  Učenici mogu riješiti zadatke u udžbeniku (str. 19). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu.  Učiteljica/učitelj može učeniku s usporenim govorno-jezičnim razvojem pokazati fotografije biljaka i životinja koje susrećemo u našemu zavičaju. | | Učenik s ubrzanim govorno-jezičnim razvojem može istražiti koje su biljne i životinjske vrste zaštićene u Hrvatskoj. | | | |

Umnožiti priče o kućnim ljubimcima.