|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 42. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Kućni ljubimci** − sat učenja novih nastavnih sadržaja | | DOS: 4. *Brinem se o sebi i o okolišu* – 4.2. *Briga o okolišu* | | | |
| CILJ SATA: Potaknuti odgovorno ponašanje brigom za kućne ljubimce. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira zvuk glasanja životinja koje mogu biti kućni ljubimci (npr. pas, mačka, papiga). Učenici pokušavaju pogoditi o kojim se životinjama radi te kako nazivamo glasanje te životinje (npr. pas laje, mačka mijauče).  Učenici mogu riješiti zadatak *Tko se to čuje?* u DOS-u *Briga o okolišu*.  Najava nastavne jedinice.  Promatramo fotografiju kućnih ljubimaca u udžbeniku (str. 20). Razgovaramo: Koje životinje vidite na slici? Koliko je na slici mačaka, a koliko ptica? Kojih je životinja na slici neparan broj? Što mislite, koji kućni ljubimac ima najmanje mjesta za kretanje? Kojega kućnog ljubimca sa slike imate? Kako se zove? Kako se brinete za njega? Kako ste odabrali svoga kućnog ljubimca? Kojega biste kućnog ljubimca željeli imati?  Čitamo tekst u udžbeniku (str. 20). Razgovaramo o pročitanome: Zašto trebamo dobro razmisliti prije nego što nabavimo kućnoga ljubimca? Kako se trebamo brinuti o kućnim ljubimcima?  Promatramo tablicu u udžbeniku (str. 20). Razgovaramo: Što moramo nabaviti ako želimo mačku za kućnoga ljubimca? Koji su nam predmeti potrebni za psa? Što je potrebno svim kućnim ljubimcima? Koji nam predmeti trebaju kako bi se hrčak mogao igrati?  Učenici u paru rješavaju zadatak u udžbeniku (str. 21). Nakon što učenici riješe zadatak u paru i otkriju kojega je kućnog ljubimca odabrao njihov par, nekoliko učenika izgovara koje su predmete zaokružili, a ostali učenici pokušavaju odgonetnuti kojega su kućnog ljubimca učenici odabrali.  Učenici mogu riješiti zadatak *Razvrstaj pravilnu brigu o životinjama i pravilnu brigu o biljkama* u DOS-u *Briga o okolišu*.  Učenici dovršavaju crtež u udžbeniku (str. 21). Nakon crtanja učenici imenuju crte kojima su se koristili tijekom crtanja te oponašaju kretanje nacrtanoga kućnog ljubimca.  Učenici opisuju kako bi se brinuli o kućnome ljubimcu.  Igramo igru *Otkrij životinju*. Učenici su podijeljeni u skupine. Svaka skupina dobiva priču o nekome kućnom ljubimcu (v. prilog). Učenici moraju otkriti o kojemu kućnom ljubimcu govori dijete u priči te izraditi plakat s prednostima i nedostatcima držanja toga kućnog ljubimca.  Učenici mogu riješiti zadatak *Označi životinje koje se kreću noću* u DOS-u *Briga o okolišu*. | | računalo  F, I: razgovor  DOS  udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  udžbenik  P: pisanje, razgovor  DOS  udžbenik  I: crtanje  F, I  F: usmeno izlaganje  S  priča  plakat  DOS | uku C.1.3.  ikt A.1.2.  MAT OŠ A.2.4.  odr C.1.1.  osr A.1.3.  odr C.1.1.  odr C.1.1.  goo C.1.1.  uku D.1.2.  ikt A.1.2.  osr A.1.4.  odr C.1.1.  goo C.1.1.  ikt A.1.2. | PID OŠ A.2.1.  PID OŠ C.2.2.  PID OŠ A.2.1.  PID OŠ C.2.2.  PID OŠ A.2.1.  PID OŠ C.2.2.  PID OŠ A.2.1. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim govorno-jezičnim razvojem može nacrtati svoga kućnog ljubimca ili ljubimca kojega bi htjela/htio imati.  Učenik s usporenim govorno-jezičnim razvojem može u časopisu pronaći fotografiju kućnoga ljubimca te je zalijepiti u bilježnicu. | | Učenik s ubrzanim govorno-jezičnim razvojem može istražiti koje kućne ljubimce imaju učenici njegova razreda te izraditi piktogram kojim će prikazati rezultate. | | | |

Umnožiti priču za problemski zadatak.

PRILOG

OTKRIJ ŽIVOTINJU

1. Maja živi u stanu i njezin kućni ljubimac zove se Miki. Miki je malena životinja dugoga bijelog krzna. Miki ima duge zube i voli grickati jabuke i lješnjake. Jako voli igru, a pogotovo trčanje u svome kotaču.

2. Matej živi u kući i njegov ljubimac zove se Didi. Kad je Matej imao godinu dana, Didi je bio viši od njega. Didi ima dug rep i smeđu dlaku. Matej ga često vodi u park gdje se igraju lopticom.

3. Daria ima toliko kućnih ljubimaca da ni sama ne zna točan broj. Njezini su ljubimci šarenih boja, a žive u vodi. Daria ih mora hraniti dva puta dnevno, a najteže joj je kad mora očistiti dom svojih kućnih ljubimaca.

4. Toma ima prekrasnoga plavog ljubimca po imenu Toto. Toto je vrlo živahna, pametna i znatiželjna životinja. Često uveseljava njihov dom pjesmom. Najviše se voli igrati igračkama s perlicama i zvončićima. Posebno je vesela kad smije letjeti po stanu.