|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 43. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ja i okoliš** − sat vježbanja i ponavljanja | | DOS: 4. *Brinem se o sebi i o okolišu* – 4.2. *Briga o okolišu* | | | |
| CILJ SATA: Ponoviti i utvrditi spoznaje o životu u okolišu te brizi za okoliš. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.1. Učenik objašnjava važnost odgovornoga odnosa čovjeka prema sebi i prirodi.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja.; PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Razgovaramo: Što se sve nalazi oko nas? Nabrojite pet predmeta koji se nalaze oko nas. Nabrojite pet živih bića koji se nalaze oko nas. Kako jednim imenom nazivamo sve što nas okružuje? Na koji način čovjek utječe na svoj okoliš?  Učenici mogu pogledati film o Zdravom planetu u DOS-u *Briga o okolišu*.  Najava nastavne jedinice.  Učiteljica/učitelj čita učenicima kratku priču (v. prilog) i postavlja im problemski zadatak. Treba li srušiti šumu i izgraditi reciklažno dvorište? Učenici su podijeljeni u skupine (stanovnici Ekograda, stanovnici susjednoga grada, čovjek koji želi izgraditi reciklažno dvorište, zaštitnici prirode i životinja). Svaka skupina treba razmisliti i navesti prednosti i nedostatke izgradnje reciklažnoga dvorišta sa stajališta ljudi koji su im dodijeljeni.  Prisjećamo se usvojenih nastavnih sadržaja o okolišu i zaštiti okoliša. Razgovaramo: Što je okoliš? Zašto se moramo brinuti o okolišu? Kako se možemo brinuti o okolišu? Kojim aktivnostima čovjek zagađuje okoliš? Koja je razlika između otpada i smeća? U koje spremnike razvrstavamo otpad? Kako nazivamo otpad koji odlažemo u smeđe spremnike? Što nastaje od biootpada? Čemu služi kompost? Kako se ljudi brinu za biljke? Koje životinje ljudi uzgajaju? Koje životinje mogu biti kućni ljubimci? Zašto prije nabave kućnoga ljubimca moramo dobro razmisliti?  Učenici mogu provjeriti svoje znanje rješavajući zadatak *Provjeri što znaš* u DOS-u *Briga o okolišu*.  Učenici su podijeljeni u skupine. Učiteljica čita zadatke, a učenici u određenome vremenu trebaju riješiti zadatak. Nakon svakoga riješenog zadatka čitamo rješenja te bodujemo odgovore. Odgovori skupina boduju se od 1 do 4 boda – 1 bod ide skupini koja je nabrojila najmanje, a 4 boda skupini koja je nabrojila najviše odgovora.  Primjer zadataka:  − Napišite u tri minute što više aktivnosti kojima ljudi zagađuju okoliš.  − Napišite u jednoj minuti koje vrste otpada poznajete.  − Napišite u dvije minute što više otpada koji možemo baciti u spremnik za plastiku. | | F, I: razgovor  DOS  F: usmeno izlaganje  S  F, I: razgovor  DOS  S  razgovor | osr A.1.1.  ikt A.1.2.  uku D.1.2.  goo C.1.1.  odr C.1.1.  pod B.2.3.  odr C.1.1.  odr B.1.1.  ikt A.1.2.  uku D.1.2.  goo C.1.1.  osr A.1.1. | PID OŠ A.2.1.  PID OŠ A.2.1.  PID OŠ A.2.3.  PID OŠ B.2.1.  PID OŠ C.2.1.  PID OŠ C.2.2.  PID OŠ A.B.C.D.2.1.  PID OŠ A.2.1.  PID OŠ A.2.3.  PID OŠ B.2.1.  PID OŠ C.2.1.  PID OŠ C.2.2.  PID OŠ A.2.1.  PID OŠ A.2.3.  PID OŠ B.2.1.  PID OŠ C.2.1.  PID OŠ C.2.2. |
| PLAN PLOČE | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može s učenikom s usporenim govorno-jezičnim razvojem individualno razgovarati o problemu iz priče. | | Učenik s ubrzanim govorno-jezičnim razvojem može istražiti tko su ekolozi i čime se bave. | | | |

PRILOG

EKOGRAD

Prije mnogo godina počela je izgradnja jednoga malog grada Ekograda. Svake se godine u grad doselilo barem pet obitelji. Danas je to jedan jako velik grad. Svi stanovnici grada paze na očuvanje čistoće svoga grada. Na rubnome dijelu grada smjestila se šuma u kojoj žive brojne životinje. Nemoguće je prošetati šumom, a ne vidjeti barem tri šumske životinje. Čovjek iz drugoga grada primijetio je kako sav otpad iz Ekograda dolazi u njihovo reciklažno dvorište pa je odlučio uložiti novac i izgraditi vlastito reciklažno dvorište za Ekograd. Smatrao je kako će se na taj način obogatiti. Odlučio je srušiti dio šume i tu sagraditi reciklažno dvorište.