|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 45. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje mjesto** − sat učenja novih nastavnih sadržaja | | DOS: 6. [*Svatko svoje mjesto ima* – 6.1. *Moje mjesto*](https://moj.izzi.hr/DOS/3556/3574.html) | | | |
| CILJ SATA: Upoznati posebitosti svoga mjesta. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.4. Učenik se snalazi u prostoru, izrađuje, analizira i provjerava skicu kretanja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Promatramo ilustraciju naseljenoga mjesta u udžbeniku (str. 22). Učenici samostalno čitaju tekst i zadatak ispod ilustracije i rješavaju ga.  Razgovaramo: Tko treba kraće putovati do škole? Gdje živi Ana, a gdje Ivo? Što se još nalazi u Aninoj ulici? Opišite izgled kraja u kojemu se nalazi ovo mjesto. Izgleda li svako mjesto ovako? Što mislite, kako se zove mjesto sa slike?  Učenici osmišljavaju i zapisuju ime mjesta u udžbenik. Čitamo osmišljena imena i imenujemo mjesto u kojemu živimo.  Najava nastavne jedinice.  Razgovaramo o našemu mjestu: Po čemu je naše mjesto slično ovomu na slici? Što naše mjesto ima, a ovo na slici nema? Po čemu je naše mjesto posebno?  Čitamo tekst u udžbeniku (str. 22) i promatramo ilustracije mjesta, zavičaja i domovine. Razgovaramo: Što je naseljeno mjesto? Po čemu se selo razlikuje od grada? Pripada li naše mjesto selu ili gradu? Koja obilježja sela/grada imamo u našemu mjestu? Gdje ljudi najčešće grade naselja? Zašto? Što je zavičaj?  Promatramo fotografiju djevojčice u udžbeniku (str. 23). Opisujemo je i razgovaramo: Što radi djevojčica na fotografiji? Što mislite, gdje živi djevojčica? Procijenite na kojemu katu živi djevojčica? Može li djevojčica živjeti u prizemlju? Zašto? Što djevojčica vidi kroz prozor? Živi li djevojčica u selu ili u gradu? Što vi vidite kroz prozore svoga doma?  Čitamo tekst u udžbeniku (str. 23) i promatramo ilustraciju ispod teksta. Razgovaramo: Po čemu se uzvisine razlikuju od nizina i dolina? Po čemu se brežuljak razlikuje od planine? Kako se zove rijeka koja teče našim zavičajem?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Učenici mogu pogledati videozapise o gradu i selu u DOS-u *Moje mjesto*.  Učenici su podijeljeni u parove i ispunjavaju Vennov dijagram selo – grad (v. prilog). Nakon određenoga vremena provjeravamo napisano.  Učenici rješavaju zadatke u udžbeniku (str. 24). Neke zadatke rješavamo usmeno (1., 2. i 3.), a zadnji zadatak učenici rješavaju samostalno.  Učenici mogu riješiti osmosmjerku u DOS-u *Moje mjesto*.  Igramo igru *Pogodi što sam*. Učiteljica/učitelj priprema kartice s napisanim dijelovima prirode (uzvisine, doline, nizine i vode). Učenik izvlači jednu karticu i pokušava objasniti što piše na kartici tako da ne imenuje pojam. Ostali učenici trebaju odgonetnuti pojam s kartice. | | udžbenik  I: čitanje, pisanje  F, I: razgovor  I: pisanje  F, I: usmeno izlaganje  F, I: razgovor  udžbenik  F, I: razgovor  udžbenik  F, I: razgovor  udžbenik  F, I: čitanje, razgovor  F, I: pisanje  DOS  P: pisanje  Vennov dijagram  udžbenik  F, I: razgovor  I: pisanje  DOS  F, I  kartice | osr C.1.4.  osr C.1.4.  osr A.1.4.  ikt A.1.2.  uku D.1.2.  osr A.1.4.  ikt A.1.2. | PID OŠ A.2.3.  PID OŠ C.2.1.  PID OŠ B.2.4.  PID OŠ A.2.3.  PID OŠ A.2.3.  PID OŠ B.2.4.  PID OŠ C.2.1.  PID OŠ A.2.3.  PID OŠ A.2.3.  PID OŠ B.2.4.  PID OŠ C.2.1.  PID OŠ A.2.3. |
| PLAN PLOČE  MOJE MJESTO    Naseljeno mjesto može biti selo ili grad.  Zavičaj je kraj oko nekoga mjesta.  Zavičaj je dio domovine.  U mjestu mogu biti razni dijelovi prirode: uzvisine (planine, gore, brda,  brežuljci), doline, nizine i vode. | | | | DOMAĆA ZADAĆA  Učenici mogu riješiti zadatke u udžbeniku (str. 25). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 4. zadatka u udžbeniku. | | Učenik s ubrzanim govorno-jezičnim razvojem može istražiti koje su znamenitosti našega mjesta. | | | |

Pripremiti fotografije, videozapis ili pjesmu kojom se predstavlja mjesto u kojemu živimo te umnožiti nastavni listić *Moje mjesto*.

PRILOG

GRAD SELO