|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 46. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Snalazim se u mjestu** − sat učenja novih nastavnih sadržaja | | DOS: 6. [*Svatko svoje mjesto ima* – 6.1. *Moje mjesto*](https://moj.izzi.hr/DOS/3556/3574.html) | | | |
| CILJ SATA: Poticati snalaženje u mjestu prema nazivu ulice i kućnome broju. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.4. Učenik se snalazi u prostoru, izrađuje, analizira i provjerava skicu kretanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Razgovaramo o mjestu stanovanja: Gdje živite? Kako biste najjednostavnije objasnili prijatelju gdje je vaš dom? Mogu li dvije ili više obitelji imati istu adresu? Objasni. Zašto kod davanja adrese nije dovoljno reći ime ulice?  Učenici mogu promotriti fotografiju dječaka u DOS-u *Moje mjesto* te odgovoriti na pitanja ispod fotografije.  Najava nastavne jedinice.  Promatramo ilustraciju djevojčice u udžbeniku (str. 26). Opisujemo je i razgovaramo: Što radi djevojčica na slici? Što djevojčica drži u ruci? Tko slavi rođendan? Na kojoj se adresi održava proslava?  Učenici na karti crtaju najkraći put kojim djevojčica može doći na rođendan.  Čitamo tekst u udžbeniku (str. 26). Razgovaramo o pročitanome: Zašto svoju adresu ne smijemo davati nepoznatim osobama? Što čini adresu? Koja je vaša adresa?  Učiteljica/učitelj pokazuje učenicima kartu mjesta u kojemu žive. Čitamo imena ulica i trgova te ponavljamo kako ih zapisujemo (veliko početno slovo). Učenici samostalno rješavaju zadatke u udžbeniku (str. 26).  Promatramo ilustraciju u udžbeniku (str. 27). Opisujemo je i razgovaramo: Na kojoj se adresi nalazi crkva? Na kojoj se adresi nalazi kazalište? Kako se redaju kućni brojevi u ulici i na trgu?  Čitamo tekst u udžbeniku (str. 27). Razgovaramo: Kako su raspoređeni kućni brojevi na trgovima? Kako su raspoređeni kućni brojevi u ulici? Što čini adresu?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Igramo igru *Kućni brojevi*. Učiteljica/učitelj priprema papire u dvije boje. Jedna je boja za parne brojeve, a druga za neparne. Učenici trebaju uzeti papir koji im je potreban ovisno o tome žive li na parnome ili neparnome kućnom broju te na njega zapisati svoj kućni broj. Kad su svi učenici zapisali brojeve, učiteljica/učitelj objašnjava kako će formirati ulicu u kojoj će učenici biti kuće s kućnim brojevima. Učenici trebaju pronaći svoje mjesto u ulici tako da se poredaju od najmanjega do najvećega pazeći na koju će stranu stati.  Učenici rješavaju zadatke u udžbeniku (str. 28). Učiteljica/učitelj ih obilazi, pomaže im i dodatno objašnjava zadatke.  Učenici mogu u paru odgovoriti na pitanja *Snalazim se u mjestu* u DOS-u *Moje mjesto*.  Učenici su podijeljeni u skupine i izrađuju maketu ulica, trgova i građevina oko škole. Ako ne stignu, učenici izradu makete mogu završiti za domaću zadaću. | | F, I: razgovor  DOS  udžbenik  F, I: razgovor  I: crtanje  udžbenik  F, I: čitanje,  razgovor  karta mjesta  F, I: čitanje, razgovor  I: pisanje  udžbenik  F, I: razgovor  udžbenik  F, I: razgovor  F, I: pisanje  papiri u boji  F, I  I: pisanje  DOS  S | osr A.1.1.  odr A.1.1.  ikt A.1.2.  osr C.1.1.  odr A.1.1.  OŠ HJ A.2.4.  osr A.1.4.  goo C.1.1.  osr A.1.4.  ikt A.1.2.  uku D.1.2.  osr C.1.3.  goo C.1.1. | PID OŠ B.2.4.  PID OŠ A.2.3.  PID OŠ B.2.4.  PID OŠ B.2.4.  PID OŠ B.2.4.  PID OŠ A.2.3.  PID OŠ B.2.4.  PID OŠ B.2.4.  PID OŠ A.2.3.  PID OŠ B.2.4.  PID OŠ A.2.3.  PID OŠ B.2.4. |
| PLAN PLOČE  SNALAZIM SE U MJESTU  Adresu čine: ime ulice ili trga, kućni broj i ime mjesta.  Na trgu su kućni brojevi označeni ukrug, u smjeru kazaljke na satu.  S lijeve su strane ulice neparni brojevi, a s desne strane parni brojevi. | | | | DOMAĆA ZADAĆA  Učenici mogu završiti izradu makete i riješiti zadatak u udžbeniku (str. 29). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u igri *Kućni brojevi* postavljanjem potpitanja. | | Učenik s ubrzanim govorno-jezičnim razvojem može istražiti po kome ili po čemu je njegova ulica ili trg dobio ime. | | | |

Umnožiti mentalnu mapu *Ustanove*.