|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 48. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Zanimanja ljudi** − sat učenja novih nastavnih sadržaja | | DOS: 6. *Svatko svoje mjesto ima* – 6.3. *Ustanove, zanimanja* | | | |
| CILJ SATA: Upoznati zanimanja ljudi i osvijestiti važnost svakoga zanimanja. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira učenicima pjesmu *Kad odrastem bit ću dijete* (iz mjuzikla *Matilda*, poveznica: https://www.youtube. com/watch?v=buo6gawwcT8). Nakon slušanja pjesme razgovaramo: O čemu je govorio tekst pjesme? Koja su zanimanja spomenuta u pjesmi? Što biste željeli biti kad odrastete? Zašto?  Najava nastavne jedinice.  Promatramo fotografiju djevojčice u udžbeniku (str. 34). Razgovaramo: Što djevojčica sa slike želi biti kad odraste? Što djevojčica drži u rukama? Što mislite, o čemu je knjiga koju drži djevojčica? Kakve knjige vi volite čitati? Kako se možemo početi baviti zanimanjem koje nas zanima?  Učenici mogu pogledati videozapis o zanimanjima u DOS-u *Ustanove, zanimanja*.  Čitamo tekst u udžbeniku (str. 34). Razgovaramo o pročitanome: Što bi se dogodilo kad bi ljudi odjednom prestali raditi? Gdje ljudi stječu zanimanja? Je li neko zanimanje važnije od kojega drugog? Zašto? Koja zanimanja postoje samo u nekim krajevima? Zašto je ljudima potrebno zanimanje? Što ljudi dobivaju za odrađeni posao? Zašto nam je potrebna plaća? Što su po zanimanju vaši roditelji?  Promatramo fotografije ribara i drvosječe u udžbeniku (str. 34). Opisujemo ih i razgovaramo: Što su po zanimanju ljudi na fotografijama? Po čemu to znamo? Postoje li ta zanimanja u svim krajevima? Zašto?  Promatramo ilustraciju u udžbeniku (str. 35). Opisujemo je i odgovaramo na pitanja ispod ilustracije. Čitamo tekst o zanimanjima u prošlosti u udžbeniku (str. 35). Promatramo fotografije, imenujemo zanimanja koja su prikazana i objašnjavamo što rade osobe koje se bave tim zanimanjima.  Čitamo zanimljivost o zanimanjima i prezimenima ljudi. Provjeravamo ima li u razredu neko prezime čije je značenje u vezi sa zanimanjem.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Učenici su podijeljeni u skupine. Svaka skupina dobiva nastavni listić sa zadatkom u kojemu trebaju otkriti kojim se zanimanjem bavi osoba iz priče. Razgovaramo o zanimanjima iz priča.  Učenici rješavaju zadatke u udžbeniku (str. 36 i 37). Učiteljica/učitelj obilazi učenike, pomaže im i daje dodatne upute.  Učenici mogu riješiti zadatak *Tko što proizvodi?* u DOS-u *Ustanove, zanimanja*.  Igramo igru *pantomime*. Učiteljica/učitelj priprema kartice s nazivima zanimanja ljudi. Učenik izvlači jednu karticu i oponaša rad osobe koja se bavi određenim zanimanjem. Ostali učenici trebaju pogoditi koje zanimanje oponaša učenik. | | računalo  F, I: razgovor  udžbenik  F, I: razgovor  DOS  udžbenik  F, I: čitanje, razgovor  udžbenik  F, I: razgovor  udžbenik  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: pisanje  S  nastavni listić  razgovor  I: pisanje  DOS  F, I | OŠ GK B.2.2.  pod A.1.3.  ikt A.1.2.  uku C.1.1.  pod C.1.1.  pod C.1.3.  pod A.1.3.  osr A.1.4.  uku D.1.2.  osr C.1.3.  osr A.1.4.  ikt A.1.2.  goo C.1.1.  pod A.1.3. | PID OŠ C.2.3.  PID OŠ C.2.3.  PID OŠ C.2.3.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.3.  PID OŠ A.2.3.  PID OŠ C.2.3. |
| PLAN PLOČE  ZANIMANJA LJUDI  škola zanimanje posao plaća | | | | DOMAĆA ZADAĆA  Učenici mogu riješiti zadatke u udžbeniku (str. 39). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri rješavanju 7. zadatka u udžbeniku. | | Učenik s ubrzanim govorno-jezičnim razvojem može istražiti način dolaženja do zanimanja kojim bi se htio baviti. | | | |

Umnožiti kopiju karte mjesta te pripremiti kartice s nazivima zanimanja i ustanova.

PRILOG

1. Moje je ime Karla. Svakoga dana brinem se o mnogo ljudi. Moj se posao sastoji od davanja tableta bolesnicima, mjerenja temperature, vađenja krvi i sličnoga. Na poslu sam u različita doba dana. Ponekad radim ujutro od 5:00 sati, a ponekad radim cijelu noć. Najsretnija sam kad mogu pomoći ljudima i zato volim svoj posao.

2. Moje je ime Mario. Moje radno odijelo crne je boje. Kada me ugledaju, ljudi često traže gumb na svojoj odjeći jer kažu da im to donosi sreću. Ponekad se kući vratim prljav i crn, ali to mi ne smeta. Brinem se o sigurnosti svakoga doma jer svojim poslom omogućujem ljudima sigurne i tople domove.

3. Moje je ime Tamara. Kako bih radila svoj posao, morala sam se dugo školovati. U mome poslu najvažnije mi je dobro poznavati pravilnike i zakone. Pomažem ljudima tako što ih na sudu branim od raznih optužbi. Moje je radno odijelo vrlo ozbiljno, a uza se uvijek imam veliku torbu u koju spremam različite dokumente.

4. Moje je ime Natko. Najviše volim isprobavati nove okuse pa to uključujem i u svoj posao. Svaki dan u rukama imam čokoladu, šećer, jaja, brašno, voće i druge ukusne proizvode. Moje radno odijelo bijele je boje pa ga uvijek zaprljam. Na glavi moram imati kapu. Najviše me veseli osmijeh na licima ljudi kad kušaju moje kolače i sladolede.