|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 5. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Jesen** – sat učenja novih nastavnih sadržaja | | DOS: 1. [*Jesen u drugome razredu* – 1.2. *Jesen*](https://moj.izzi.hr/DOS/3556/3560.html) | | | |
| CILJ SATA: Uočiti glavna obilježja jeseni u zavičaju te njihov utjecaj na život i rad ljudi. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.2. Učenik zaključuje o promjenama u prirodi koje se događaju tijekom godišnjih doba. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj upućuje učenike da zatvore oči i zamisle da se nalaze u šumi. Oko njih se nalaze samo stabla te nekoliko životinja (vjeverica, zec ili srna). Učiteljica/učitelj reproducira pjesmu *Jesenska pjesma* u DOS-u *Jesen*. Učenici slušaju pjesmu, a oni kojima je pjesma poznata, mogu i zapjevati. Nakon slušanja razgovaramo: Kako ste se osjećali tijekom slušanja pjesme? Kako je izgledala priroda koju ste zamislili? Koje ste godišnje doba zamislili? Zašto?  Najava nastavne jedinice.  \*U ovoj nastavnoj jedinici velike su razlike u zavičajima te nastavu valja tomu prilagoditi.  Čitamo naslov napisan u udžbeniku (str. 92). Objašnjavamo datum napisan pokraj naslova te zaključujemo kako taj datum označava trajanje jeseni.  Promatramo fotografiju u udžbeniku (str. 92). Opisujemo fotografiju, čitamo rečenice napisane pokraj fotografije te odgovaramo na pitanja ispod fotografije.  Razgovaramo o vremenu i biljkama ujesen: Kakvo je vrijeme ujesen? Kakvi su dani u odnosu na noći? Koje su padaline česte ujesen? Koje voće dozrijeva ujesen? Koje povrće dozrijeva ujesen? Što se događa sa stablima? Kako jednim imenom nazivamo stabla kojima opada lišće? Koje drveće ujesen ostaje zeleno?  Učenici rješavaju zadatak s vazdazelenim drvećem u udžbeniku (str. 92).  Razgovaramo o životinjama i ljudima ujesen: Što se događa sa životinjama ujesen? Kako se jeseni prilagođavaju životinje koje imaju krzno? Što rade ptice? Koje su ptice selice, a koje stanarice? Kako jesen utječe na ljude? Što ljudi rade? Kako se odijevaju? Zašto? Koje je godišnje doba bilo prije jeseni, a koje će biti nakon jeseni?  Učenici mogu opisati listopadno drvo tijekom četiriju godišnjih doba u DOS-u *Jesen*.  Učiteljica/učitelj zapisuje nekoliko ključnih rečenica na ploču, a učenici u svoje bilježnice.  Učenici su podijeljeni u skupine. Svaka skupina dobiva papir s naslovom (*Ljudi, Biljke, Životinje, Vrijeme*). Učenici trebaju osmisliti rečenice kojima će opisati promjene u prirodi ujesen. Kad sve skupine obave zadatak, čitamo rečenice i izrađujemo mentalnu mapu o jeseni.  Učenici rješavaju zadatke u udžbeniku (str. 94). Učiteljica/učitelj obilazi učenike, pomaže im te daje dodatne upute.  Promatramo kalendar prirode u udžbeniku (str. 84). Upisujemo današnji nadnevak i zajedno ispunjavamo redak u kalendaru prirode. Dogovaramo ostale nadnevke kad će učenici sami pratiti promjene u prirodi.  Igramo igru *Naprijed-natrag*. Učenici stoje u vrsti, a ispred njih se nalazi uže na podu. Učiteljica/učitelj čita rečenice o jeseni. Kad je pročitana rečenica točna, učenici trebaju skočiti ispred užeta, a kad je rečenica netočna, učenici trebaju skočiti unazad. | | F: usmeno izlaganje  računalo  DOS  F, I: razgovor  udžbenik  F, I: čitanje, razgovor  udžbenik  F, I: čitanje, razgovor  F, I: razgovor  I, udžbenik  F, I: razgovor  DOS  F, I: pisanje  S  pisanje  udžbenik  I: pisanje  udžbenik  F, I: pisanje i crtanje  uže  F: usmeno izlaganje  I | OŠ GK B.2.2.  ikt A.1.2.  osr B.1.1.  zdr B.1.2.C  osr B.1.2.  osr B.1.2.  ikt A.1.2.  osr C.1.3.  uku D.1.2.  goo C.1.1.  osr A.1.4.  osr A.1.4.  OŠ TZK A.2.1.  osr A.1.1. | PID OŠ A.2.1.  PID OŠ A.2.1.  PID OŠ B.2.2.  PID OŠ B.2.2.  PID OŠ A.2.2.  PID OŠ A.2.1.  PID OŠ B.2.2.  PID OŠ A.2.1.  PID OŠ B.2.2.  PID OŠ B.2.2.  PID OŠ A.2.1.  PID OŠ B.2.2. |
| PLAN PLOČE  VRIJEME:  − postaje sve hladnije  JESEN  (23. rujna – 21. prosinca)  BILJKE:  − dozrijeva voće i povrće (jabuke, grožđe, kupus, kukuruz)  − listopadnomu drveću lišće žuti i opada  − vazdazeleno drveće ostaje zeleno  ŽIVOTINJE:  − nekima raste toplije krzno  − ptice selice odlaze u toplije krajeve  LJUDI:  − ubiru plodove  − toplije se odijevaju | | | | DOMAĆA ZADAĆA  Učenici mogu donijeti jesenske plodove (naglasiti da donesu što više žirova, kestena, oraha, lješnjaka, češera) u školu kako bismo uredili jesenski kutak u učionici te izrađivali figurice od jesenskih plodova. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno- jezičnim razvojem pripremiti sažetak za bilježnicu.  Učiteljica/učitelj može pomoći učeniku s usporenim govorno-jezičnim razvojem tijekom opisivanja stabla iz udžbenika postavljanjem potpitanja. | | Učenik s ubrzanim govorno-jezičnim razvojem može izraditi kalendar prirode i pratiti promjene u prirodi. | | | |

Pripremiti čačkalice za izradu jesenskih plodova.