|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 50. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Uskrs** − sat učenja novih nastavnih sadržaja | | | | | |
| CILJ SATA: Obilježiti obiteljski blagdan Uskrs. | | | | | |
| ISHODI UČENJA: PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Učiteljica/učitelj dijeli učenicima osmosmjerku. Učenici je samostalno rješavaju. Od slova koja ostanu neiskorištena dobit ćemo naziv današnje nastavne jedinice.  Najava nastavne jedinice.  Promatramo ilustraciju u udžbeniku (str. 86). Razgovaramo: Koje životinje vidite na slici? Kakav je zec na prozoru? Kakav je zec u vrtu? Što je zec u vrtu rekao zecu na prozoru? Zašto? Kakvo je vrijeme na slici? Koje cvijeće prepoznaješ na slici? Koje je godišnje doba na slici? Što zec u vrtu drži u rukama? Zašto?  Čitamo tekst u udžbeniku ispod ilustracije. Razgovaramo o pročitanome: Što je Uskrs? Zašto slavimo Uskrs? U kojemu godišnjem dobu slavimo Uskrs? Kojega dana u tjednu slavimo Uskrs? Što je korizma? Koliko traje korizma? Kako se zove tjedan prije Uskrsa? Što tada radimo? Kako se zove dan prije Uskrsa? Što radimo taj dan? Kada se jede blagoslovljena hrana?  Razgovaramo o obilježavanju Uskrsa u obiteljima: Na koji način vi obilježavate Uskrs? Kako pomažete svojim roditeljima u pripremi za Uskrs? Koje su vaše dužnosti? Koje su dužnosti drugih članova obitelji tijekom pripreme za Uskrs? Tko u vašoj obitelji boji i ukrašava pisanice? Kako vi bojite i ukrašavate pisanice?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Razgovaramo o načinu čestitanja Uskrsa: Na koje načine možemo jedni drugima čestitati Uskrs? Što bismo mogli napisati u uskrsnu čestitku?  Učenici izrađuju uskrsne čestitke.  Razgovaramo o ukrašavanju pisanica u prošlosti: Znate li kako su ljudi u prošlosti ukrašavali pisanice? Što su upotrebljavali umjesto boje kojom danas bojimo jaja?  Učiteljica/učitelj prikazuje videozapis tradicionalnoga ukrašavanja pisanica (poveznica: [https://www.youtube.com/watch ?v=4OPGrEblXWQ](https://www.youtube.com/watch%20?v=4OPGrEblXWQ)).  Učenici rješavaju zadatke u udžbeniku (str. 86). Učiteljica/učitelj ih obilazi, pomaže im i daje dodatne upute. | | osmosmjerka  I  udžbenik  F, I: razgovor  udžbenik  F, I: čitanje, razgovor  F, I: razgovor  F, I: pisanje  F, I: razgovor  I  F, I: razgovor  računalo  udžbenik  I: pisanje | osr A.1.4.  PID OŠ A.1.1.  PID OŠ A.2.2.  osr C.1.4.  osr A.1.1.  zdr B.1.2.A  osr A.1.4.  osr B.1.2.  goo C.1.1.  osr A.1.4. | PID OŠ C.2.1.  PID OŠ C.2.1.  PID OŠ C.2.2.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.2. |
| PLAN PLOČE  USKRS    − blagdan Isusova uskrsnuća  − korizma – vrijeme pripreme za Uskrs, traje 40 dana | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti pitanja koja će učenika voditi u opisivanju uskrsnih običaja u njegovoj obitelji. | | Učenik s ubrzanim govorno-jezičnim razvojem može istražiti kako ljudi u svijetu slave Uskrs. | | | |

Pripremiti kartice s rečenicama o proljeću.   
  
  
PRILOG OSMOSMJERKA

1. životinja koja ima krzno i duge uši

2. voćka koja dozrijeva krajem proljeća

3. životinja koja spava zimski san

4. godišnje doba prije proljeća

5. razvija se iz pupa

6. godišnje doba nakon proljeća

7. u njemu ljudi u proljeće beru povrće

|  |  |  |  |  |
| --- | --- | --- | --- | --- |
| Z | E | C | U | T |
| S | J | E | Ž | R |
| LJ | Z | L | K | E |
| E | T | I | R | Š |
| T | R | S | M | NJ |
| O | V | T | S | A |