|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 51. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Proljeće** − sat učenja novih nastavnih sadržaja | | DOS: 4. [*Brinem se o sebi i o prirodi* – 4.4. *Proljeće*](https://moj.izzi.hr/DOS/3556/3572.html) | | | |
| CILJ SATA: Uočiti glavna obilježja proljeća u zavičaju te njihov utjecaj na život i rad ljudi. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.2. Učenik zaključuje o promjenama u prirodi koje se događaju tijekom godišnjih doba. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita učenicima zagonetku o proljeću:  *Prirodi cvjetnu haljinu krojim*  *i ničega se ne bojim.*  *Zovem ptice da se vrate s juga*  *jer tada nestane sva tuga.*  *Leptiri kreću u svoj prvi let*  *i veseliji je sada svijet.*  Učenici pokušavaju odgonetnuti rješenje zagonetke. Razgovaramo o načinu rješavanja zagonetke.  Najava nastavne jedinice.  \*U ovoj nastavnoj jedinici velike su razlike u zavičajima te nastavu valja tomu prilagoditi.  Učenici mogu pogledati videozapis o proljeću u DOS-u *Proljeće*.  Promatramo fotografiju u udžbeniku (str. 74). Opisujemo je i razgovaramo: Što prikazuje fotografija? Koje je godišnje doba na fotografiji? Po čemu prepoznajemo proljeće? Prepoznajete li ptice na fotografiji? Što gledaju vrabac i sjenica? Kakvu promjenu u prirodi najavljuju prvi cvjetovi? Kako zovemo prve cvjetove u godini? Koji su cvjetovi vjesnici proljeća? Kakvih su boja i oblika? Smijemo li brati to cvijeće? Zašto?  Razgovaramo o proljeću: Kada počinje, a kada završava proljeće? Koji mjeseci u cijelosti pripadaju proljeću? Koji mjeseci djelomično pripadaju proljeću? Što se još u prirodi mijenja u proljeće? Kakvo je vrijeme u proljeće? Kako izgleda drveće? Što se događa s listopadnim drvećem?  Čitamo tekst u udžbeniku (str. 74) i promatramo fotografiju grančice. Razgovaramo: Kakvi postaju dani u odnosu na noći? Što ljudi beru u vrtovima? Što se pojavljuje na granama listopadnoga drveća?  Razgovaramo o životinjama u proljeće: Što se u proljeće događa sa životinjama? Koje se životinje vraćaju iz toplijih krajeva? Koje ptice selice znate? Koje se životinje bude iz zimskoga sna?  Čitamo tekst u udžbeniku i razgovaramo kako proljeće utječe na život ljudi: Što ljudi rade u proljeće? Kako se ljudi odijevaju u proljeće?  Promatramo fotografiju cvjećara u udžbeniku (str. 74). Razgovaramo: Kojim se zanimanjem bavi čovjek na slici? Kako se zove ženska osoba koja je istoga zanimanja? Što radi cvjećarka/cvjećar?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.      Promatramo fotografije sadnje biljke, sijanja sjemena i obrezivanja voćke u udžbeniku (str. 75). Opisujemo fotografije, uspoređujemo ih i odgovaramo na pitanja ispod fotografija.  Promatramo kalendar prirode u udžbeniku (str. 76). Upisujemo današnji nadnevak i zajedno ispunjavamo redak u kalendaru prirode. Dogovaramo ostale nadnevke kad će učenici sami pratiti promjene u prirodi.  Učenici mogu riješiti labirint u DOS-u *Proljeće*.  Igramo igru *Preokreni pitanje*. Učiteljica/učitelj priprema kartice s rečenicama o proljeću. Učenik izvlači karticu te postavlja pitanje čiji je odgovor rečenica napisana na kartici. Ostali učenici trebaju odgovoriti na postavljeno pitanje. | | F: usmeno izlaganje  F, I: razgovor  DOS  udžbenik  F, I: razgovor  F, I: razgovor  udžbenik  F, I: čitanje, razgovor  F, I: razgovor  F, I: čitanje,  razgovor  udžbenik  F, I: razgovor  F, I: pisanje  udžbenik  F, I: razgovor  udžbenik  I: pisanje  DOS  kartice  F, I: razgovor | ikt A.1.2.  osr B.1.2.  odr A.1.2.  PID OŠ C.2.3.  pod A.1.3.  osr A.1.4.  odr B.1.1.  osr A.1.4.  ikt A.1.2.  osr B.1.2.  goo C.1.1. | PID OŠ B.2.2.  PID OŠ B.2.2.  PID OŠ A.2.1.  PID OŠ A.2.2.  PID OŠ B.2.2.  PID OŠ B.2.2.  PID OŠ A.2.1.  PID OŠ B.2.2.  PID OŠ A.2.1.  PID OŠ A.2.1.  PID OŠ A.2.2.  PID OŠ B.2.2.  PID OŠ A.2.1.  PID OŠ A.2.2.  PID OŠ B.2.2. |
| PLAN PLOČE  PROLJEĆE  (21. ožujka – 21. lipnja)  − vrijeme − postaje sve toplije  − biljke − rastu vjesnici proljeća  − pupaju, cvjetaju i listaju  − u vrtovima ljudi beru povrće: mladi luk, rotkvicu, matovilac  − životinje − ptice selice vraćaju se iz toplijih krajeva  − neke životinje bude se iz zimskog sna  − dobivaju mladunce  − ljudi − rade u vrtu, voćnjaku i na polju, uređuju dvorišta, laganije se odijevaju | | | | DOMAĆA ZADAĆA  Učenici mogu riješiti zadatke u udžbeniku (str. 77). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak za bilježnicu. | | Učenik s ubrzanim govorno-jezičnim razvojem može istražiti kako čuvamo vjesnike proljeća. | | | |

Pripremiti kartice za igru *Nacrtaj me…*