|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 53. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Nekad i danas** − sat učenja novih nastavnih sadržaja | | DOS: 6. *Svatko svoje mjesto ima* – 6.3. *Ustanove, zanimanja* | | | |
| CILJ SATA: Upoznati život ljudi u prošlosti te ga usporediti sa sadašnjosti. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografije u udžbeniku (str. 40). Opisujemo ih i razgovaramo: Što prikazuju fotografije? Koji je grad prikazan na fotografijama? Jeste li kada posjetili to mjesto? Po čemu su fotografije slične, a po čemu se razlikuju? Što mislite, koja je fotografija starija?  Učenici zaokružuju fotografiju koja prikazuje mjesto u prošlosti.  Najava nastavne jedinice.  Čitamo tekst u udžbeniku (str. 40). Razgovaramo o pročitanome: Što je prošlost? Što nam sve otkriva kako se živjelo u prošlosti? Gdje se čuvaju stari predmeti? Što se čuva u arhivima i knjižnicama?  Promatramo fotografije Arene u Puli i spomenika Grgura Ninskog u udžbeniku (str. 40). Opisujemo ih i razgovaramo: Što prikazuje lijeva fotografija? Gdje se nalazi Arena? Što mislite, čemu je Arena služila u prošlosti? Jeste li je kad posjetili? Što mislite, prije koliko je godina izgrađena? Čemu Arena služi danas? Što se nalazi na desnoj fotografiji? Gdje se nalazi spomenik? Znate li još neki spomenik? Postoji li u našemu mjestu neki spomenik iz prošlosti?  Promatramo umnu mapu u udžbeniku (str. 41). Razgovaramo o kulturnoj i povijesnoj baštini: Što nam sve otkriva kako su ljudi živjeli u prošlosti? Koje stare predmete vidite u umnoj mapi? Koje su običaje imali ljudi u prošlosti? Kako se zove odjeća koju su odijevali ljudi u prošlosti?  Učiteljica/učitelj može prikazati učenicima videozapis povezan s običajima ili narodne nošnje i plesove okolice mjesta u kojemu žive.  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Učiteljica/učitelj priprema fotografije spomenika, građevina, predmeta i običaja te ih dijeli učenicima. Učiteljica/učitelj piše na ploču naslove nekad i danas. Učenici trebaju imenovati što prikazuje njihova fotografija te odrediti pripada li ona prošlosti ili sadašnjosti.  Učenici mogu riješiti promotriti fotografije glačala iz prošlosti te riješiti zadatak *Nacrtaj glačalo iz prošlosti* u DOS-u *Ustanove, zanimanja*.  Učenici su podijeljeni u skupine i rješavaju 1. zadatak u udžbeniku (str. 41). Svaka skupina istražuje jedan dio svoga mjesta (kulturna baština, smještaj, dječja igrališta i parkovi, promet, ustanove i slično). Učenici trebaju od prikupljenih podataka izraditi plakat.  Učenici prezentiraju svoje radove te ispunjavamo tablicu za samovrednovanje (v. prilog). | | udžbenik  F, I: razgovor  udžbenik  udžbenik  F, I: razgovor  udžbenik  F, I: razgovor  udžbenik  F, I: razgovor  računalo  F  F, I: pisanje  fotografije  F, I: razgovor  DOS  S  udžbenik  plakat  S, F: usmeno izlaganje  I | odr A.1.1.  osr A.1.4.  goo C.1.1.  ikt A.1.2.  uku D.1.2.  pod A.1.1.  uku D.2.1.  uku B.1.4. | PID OŠ A.2.2.  PID OŠ A.2.2.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ A.2.2.  PID OŠ C.2.1.  PID OŠ C.2.1. |
| PLAN PLOČE  NEKAD I DANAS  − kulturna i povijesna baština – otkriva nam kako se živjelo u prošlosti | | | | DOMAĆA ZADAĆA  Učenici mogu riješiti treći zadatak na 41. stranici. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno-jezičnim razvojem pomoći tijekom prezentiranja rada postavljanjem potpitanja. | | Učenik s ubrzanim govorno-jezičnim razvojem može nabrojiti prednosti i nedostatke života ljudi u sadašnjosti i prošlosti. | | | |

Pripremiti slagalice s fotografijama mjesta u kojemu živimo te fotografije starih predmeta.

SAMOVREDNOVANJE

|  |  |  |  |
| --- | --- | --- | --- |
|  | DA | DJELOMIČNO | NE |
| Trudila/trudio sam se tijekom rada u skupini. |  |  |  |
| Prihvaćala/prihvaćao sam tuđe prijedloge i predlagala/predlagao vlastite. |  |  |  |
| Naučila/naučio sam nešto novo o svome mjestu. |  |  |  |
| Pridonijela/pridonio sam radu svoje skupine. |  |  |  |
| Tijekom rada bila/bio sam pristojan prema ostalim članovima skupine. |  |  |  |