|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 55. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Vode u zavičaju** − sat učenja novih nastavnih sadržaja | | DOS: 4. [*Brinem se o sebi i o prirodi* – 4.3. *Vode*](https://moj.izzi.hr/DOS/3556/3571.html) | | | |
| CILJ SATA: Upoznati vode u zavičaju. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira učenicima zvuk žuborenja vode (poveznica: https://www. youtube.com/watch?v=RbCF2HForkw). Učenici pažljivo slušaju i pokušavaju prepoznati zvuk iz prirode. Nakon slušanja razgovaramo: Što smo slušali? Gdje možemo čuti takav zvuk? Jeste li kada slušali kako potok ili rijeka žubore? Kako ste se osjećali dok smo slušali žuborenje vode? Gdje još u prirodi susrećemo vodu? Može li more žuboriti?  Učenici mogu odigrati igru *Memory* u DOS-u *Vode* kako bi ponovili što već znaju o vodama u zavičaju.  Najava nastavne jedinice.  Promatramo uvodnu ilustraciju u udžbeniku (str. 42). Razgovaramo: Što rade djeca na slici? Gdje se nalaze? Čime se igraju? Zašto brodići na potoku ne mogu ploviti u oba smjera?  Odmaramo se od učenja izrađujući brodić od papira.  Čitamo tekst u udžbeniku (str. 42). Razgovaramo o pročitanome: Kako se nazivaju vode koje teku? Koje su vode tekućice? U kojemu smjeru teku tekućice? Kako se zovu vode koje ne teku? Koje su vode stajaćice? Koju još vodu poznajete? Po čemu se more razlikuje u odnosu na vode tekućice i stajaćice? Kako se naziva more uz našu obalu? Zašto se moramo brinuti za čistoću voda oko sebe? Koje biljke rastu uz tekućice? Koje životinje žive u vodama tekućicama i stajaćicama?  Promatramo ilustraciju u udžbeniku (str. 43) i odgovaramo na pitanja ispod ilustracije.  Igramo se valovima prema uputama u udžbeniku (str. 43). Učiteljica/učitelj priprema posudu s vodom i nekoliko kamenčića. Učenici naizmjence dolaze do posude i ubacuju kamenčić u posudu kako bi vidjeli valove koji nastanu zbog ubacivanja kamenčića. Učenici u udžbeniku crtaju nastane valove.  Razgovaramo o vodama u svojemu mjestu: Imamo li u blizini svojega mjesta neku vodu stajaćicu ili tekućicu? Koju? Kako se zove?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Učenici su podijeljeni u parove. Promatraju fotografije u udžbeniku (str. 42) i usmeno odgovaraju na pitanja pokraj fotografija.  Učenici rješavaju zadatke u udžbeniku (str. 44 i 45). Učiteljica/učitelj obilazi učenike, pomaže im i dodatno objašnjava zadatke.  Učenici mogu riješiti zadatak *Kako prijeći preko vode?* u DOS-u *Vode*.  Igramo igru *Kreni-stani*. Učenici hodaju učionicom, a učiteljica/učitelj izgovara nazive tekućica i stajaćica. Učenici moraju stati kad učiteljica/učitelj izgovori naziv stajaćice.  Učenici mogu promotriti fotografije te odgovoriti na pitanja u zadatku *Kako još možemo prijeći vodu?* u DOS-u *Vode*. | | računalo  F, I: razgovor  DOS  udžbenik  F, I: razgovor  papir  udžbenik  F, I: čitanje, razgovor  udžbenik  F, I: razgovor  udžbenik  posuda s vodom  kamenčići  I: crtanje  F, I: razgovor  F, I: pisanje  udžbenik  P: razgovor  udžbenik  I: pisanje  DOS  F, I: usmeno izlaganje  DOS | zdr B.1.2.B  odr A.1.2.  ikt A.1.2.  zdr B.1.3.A  osr B.1.2.  odr A.1.2.  osr A.1.4.  uku D.1.2.  osr A.1.4.  ikt A.1.2.  goo C.1.1.  OŠ TZK A.2.1.  ikt A.1.2. | PID OŠ A.2.3.  PID OŠ A.2.3.  PID OŠ A.B.C.D.2.1.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3. |
| PLAN PLOČE  VODE U ZAVIČAJU  tekućice stajaćice more  velika slana površina    potoci rijeke jezera močvare ribnjaci  bare lokve | | | | DOMAĆA ZADAĆA  Učenici mogu riješiti zadatke u udžbeniku (str. 47). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno-jezičnim razvojem pomoći prepoznati vode tekućice i stajaćice. | | Učenik s ubrzanim govorno-jezičnim razvojem može istražiti kako su nastale vode tekućice.  Učenik s ubrzanim govorno-jezičnim razvojem može riješiti zadatak *Istraži, potraži, traži…* u DOS-u *Vode*. | | | |

Pripremiti kartice s pojmovima povezanima s vodom u zavičaju (npr. rijeka, izvor, more, potok, lokva).