|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 57. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Moje mjesto i vode** − sat provjere znanja | | DOS: 4. [*Brinem se o sebi i o prirodi* – 4.3. *Vode*](https://moj.izzi.hr/DOS/3556/3571.html); 6. *Svatko svoje mjesto ima* – 6.1. *Moje mjesto*; 6.3. *Ustanove, zanimanja* | | | |
| CILJ SATA: Provjeriti stečena znanja o mjestu u kojemu živimo te vodama u zavičaju. | | | | | |
| ISHODI UČENJA: PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.4. Učenik se snalazi u prostoru, izrađuje, analizira i provjerava skicu kretanja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Uvod  2. Provjeravanje  3. Procjena učinka pisane provjere | Provodimo aktivnost opuštanja – učenici sjede na svome mjestu i slušaju opuštajuću glazbu.  Najava provjeravanja.  Učiteljica/učitelj na ovome satu može se odlučiti za pisanu ili usmenu provjeru znanja učenika.  a) pisana provjera  Dogovaramo pravila tijekom rada: svaki učenik radi samostalno, a u slučaju potrebe može podići ruku kako bi zatražio učiteljičinu/učiteljevu pomoć. Ako tijekom rješavanja zadataka učenik naiđe na neki zadatak koji ne zna riješiti, taj će zadatak preskočiti i na kraju se vratiti na njega kako bi ga pokušao riješiti.  Učiteljica/učitelj dijeli učenicima zadatke za provjeru znanja te dodatno objašnjava zadatke koji bi učenicima mogli biti nejasni.  Učenici samostalno rješavaju zadatke.  Učenici koji ranije završe i predaju svoje pisane provjere mogu crtati po vlastitoj želji, čitati časopise ili slikovnice iz razredne zbirke ili rješavati zadatke u DOS-u.  b) usmena provjera  Učiteljica/učitelj usmeno provjerava usvojeno znanje učenika.  Primjeri pitanja:  Što je naseljeno mjesto? Po čemu se selo razlikuje od grada? Pripada li naše mjesto selu ili gradu? Koja obilježja sela/grada imamo u našemu mjestu? Gdje ljudi najčešće grade naselja? Zašto? Što je zavičaj? Po čemu se uzvisine razlikuju od nizina i dolina? Po čemu se brežuljak razlikuje od planine? Kako se zove rijeka koja teče našim zavičajem? Što čini adresu? Koja je tvoja adresa? Zašto svoju adresu ne smijemo davati nepoznatim osobama? Kako su raspoređeni kućni brojevi na trgovima? Kako su raspoređeni kućni brojevi u ulici? Tko radi u zdravstvenim ustanovama? Nabrojite zdravstvene ustanove. U koju zdravstvenu ustanovu odlazimo kad nam treba koji lijek? Koje kulturne ustanove poznajete? Zašto odlazimo u kulturne ustanove? Kako se trebamo ponašati kad smo u nekoj kulturnoj ustanovi? Što bi se dogodilo kad bi ljudi odjednom prestali raditi? Gdje ljudi stječu zanimanja? Je li neko zanimanje važnije od nekoga drugog? Zašto? Koja zanimanja postoje samo u nekim krajevima? Zašto je ljudima potrebno zanimanje? Što ljudi dobivaju za odrađeni posao? Kako se nazivaju vode koje teku? Koje su vode tekućice? U kojemu smjeru teku tekućice? Kako se zovu vode koje ne teku? Koje su vode stajaćice? Koju još vodu poznajete? Po čemu se more razlikuje u odnosu na vode tekućice i stajaćice? Kako se naziva more uz našu obalu? Zašto se moramo brinuti za čistoću voda oko sebe? Koje biljke rastu uz tekućice? Koje životinje žive u vodama tekućicama i stajaćicama? Imamo li u blizini svoga mjesta neku vodu stajaćicu ili tekućicu? Koju? Kako se zove?  Razgovaramo o poteškoćama pri rješavanju i provjeravamo točnost svakoga zadatka. Učiteljica/učitelj upozorava na uočene pogreške te iznosi svoja zapažanja. | | računalo  F, I  F: usmeno izlaganje  pisani ispit  F: usmeno izlaganje  I: pisanje  papir, časopisi  DOS  F, I: razgovor  F, I: razgovor  F: usmeno izlaganje | OŠ GK B.2.2.  uku C.1.4.  osr A.1.1.  ikt A.1.2.  uku C.1.3.  osr A.1.1.  uku B.1.2. | PID OŠ A.2.2.  PID OŠ A.2.3.  PID OŠ B.2.4.  PID OŠ C.2.1.  PID OŠ C.2.3.  PID OŠ A.2.2.  PID OŠ A.2.3.  PID OŠ B.2.4.  PID OŠ C.2.1.  PID OŠ C.2.3. |
| PLAN PLOČE | | | | DOMAĆA ZADAĆA | |

Umnožiti osmosmjerku.