|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 59. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Prometna sredstva i sigurnost u prometu** − sat učenja novih nastavnih sadržaja | | DOS: 6. *Svatko svoje mjesto ima* – 6.2. *Promet* | | | |
| CILJ SATA: Razlikovati prometna sredstva prema prometnici kojom se kreću. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografiju dječaka u udžbeniku (str. 54). Opisujemo je i razgovaramo: Što radi dječak na fotografiji? U kojemu se vozilu nalazi? Što mislite, kamo putuje dječak? Jeste li kada putovali vlakom? Kamo ste putovali? Čime još možemo putovati? Kako jednim imenom nazivamo automobile, autobuse, brodove, zrakoplove, vlakove i slično?  Najava nastavne jedinice.  Čitamo tekst ispod fotografije. Razgovaramo o pročitanome: Čemu služe prometna sredstva? Kuda se kreću prometna sredstva? Što prijevoznim sredstvima daje energiju za kretanje?  Učenici mogu riješiti zadatak *Prijevozna sredstava koja se kreću ulijevo u lijevi, a ona koja se kreću udesno u desni okvir* u DOS-u *Promet*.  Promatramo tablicu u udžbeniku (str. 54). Čitamo iz tablice i razgovaramo: Koja se prometna sredstva kreću vodom / zrakom / kopnom? Kojim ste prometnim sredstvom dosad putovali? Što mislite, kojim prometnim sredstvom ljudi putuju ako idu na neko daleko putovanje? Koje je prometno sredstvo najbrže, a koje najsporije?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Promatramo fotografije dječaka koji leti zrakoplovom i dječaka koji se vozi vlakom. Učenici samostalno spajaju fotografije dječaka s onim što dječaci vide iz prijevoznoga sredstva u kojemu se nalaze. Razgovaramo: Što vidi dječak iz zrakoplova? Što vidi dječak iz vlaka?  Čitamo tekst u udžbeniku (str. 55). Promatramo fotografiju kotača i razgovaramo: Zašto su ljudima potrebna vozila s kotačima? Kakve kotače vidite na slici? Od čega su izrađeni kotači? Što je zajedničko svim kotačima? Zašto se kotačima nije promijenio oblik?  Razgovaramo o sigurnosti u prometu: Zašto moramo biti oprezni kada sudjelujemo u prometu? Čemu služe prometni znakovi? Koje prometne znakove poznajete? Zašto moramo poštovati prometna pravila? Koja prometna pravila poznajete? Koje prometno sredstvo vam se čini najsigurnije? Zašto?  Promatramo fotografiju prijelaza preko željezničke pruge u udžbeniku (str. 52). Čitamo tekst pokraj fotografije i razgovaramo: Što nam sve označava zabranu prelaska preko željezničke pruge? Zašto je važno da uz crveno žmirkajuće svjetlo postoji i zvučni signal za zabranu prelaska? Imamo li u svojemu mjestu ili u blizini prijelaz preko željezničke pruge? Koje dijelove ima taj prijelaz?  Učenici rješavaju zadatke u udžbeniku (str. 51 i 52). Učiteljica/učitelj obilazi učenike, pomaže im i daje dodatne upute.  Rješavamo zagonetku u udžbeniku (str. 55). Čitamo tekst o biciklu u udžbeniku i razgovaramo o pročitanome.  Promatramo fotografije starinskoga i modernoga bicikla i razgovaramo: Što starinski i moderni bicikl imaju zajedničko, a po čemu se razlikuju? Što pokreće bicikle? Što bi moglo pokretati bicikle u budućnosti?  Učenici crtaju svoj bicikl budućnosti.  Igramo igru *Bingo*. Učiteljica/učitelj dijeli učenicima tablicu za igru. Učenici u tablicu upisuju nazive prometnih sredstava. Igru igramo tako da učiteljica/učitelj opisuje određeno prometno sredstvo, a učenici moraju odgonetnuti koje prometno sredstvo učiteljica/učitelj opisuje. Kad učenici pogode prometno sredstvo, zaokružuju njegov naziv u svojoj tablici. Učenik koji zaokruži tri prometna sredstva u retku ili stupcu treba glasno reći *Bingo*. | | udžbenik  F, I: razgovor  udžbenik  F, I: razgovor  DOS  udžbenik  F, I: čitanje, razgovor  F, I: pisanje  udžbenik  I  F, I: razgovor  udžbenik  F, I: čitanje, razgovor  F: usmeno izlaganje  udžbenik  F, I: čitanje, razgovor  udžbenik  I: pisanje  udžbenik  F, I: čitanje, razgovor  F, I: razgovor | ikt A.1.2.  odr A.1.1.  osr A.1.4.  goo C.1.1.  osr A.1.4.  pod A.1.1.  uku A.1.3.  osr A.1.4.  goo C.1.1.  osr B.1.2.  goo C.1.1. | PID OŠ A.2.3.  PID D.2.1.  PID OŠ A.2.3.  PID OŠ A.2.3.  PID OŠ B.2.3.  PID OŠ A.2.3.  PID OŠ A.2.3.  PID OŠ B.2.3.  PID OŠ D.2.1.  PID OŠ A.2.3. |
| PLAN PLOČE  PROMETNA SREDSTVA    − služe za prijevoz putnika i robe  − mogu se kretati kopnom, vodom i zrakom | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno-jezičnim razvojem pripremiti fotografije prijevoznih sredstava koje će učenik zalijepiti u tablicu u igri *Bingo*. | | Učenik s ubrzanim govorno-jezičnim razvojem može istražiti kako su se tijekom prošlosti razvijala prijevozna sredstva. | | | |

Pripremiti fotografije automobila, autobusa, vlaka, tramvaja, kamiona i motocikla.