|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 6. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Jesen** – sat vježbanja i ponavljanja | | DOS: 1. [*Jesen u drugome razredu* – 1.2. *Jesen*](https://moj.izzi.hr/DOS/3556/3560.html) | | | |
| CILJ SATA: Ponoviti i utvrditi glavna obilježja jeseni u zavičaju te njihov utjecaj na život i rad ljudi. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.2. Učenik zaključuje o promjenama u prirodi koje se događaju tijekom godišnjih doba. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Promatramo plodove koje su učenici donijeli u školu. Igramo igru *Pogodi što sam zamislila/zamislio*. Učenik odabire jedan plod i opisuje ga, a učenici trebaju pogoditi koji plod učenik opisuje. Razgovaramo o plodovima: Gdje dozrijevaju? Po čemu su slični, a u čemu se razlikuju? Koji su plodovi jestivi? U kojemu godišnjem dobu dozrijevaju?  Učenici mogu pogledati videozapis u DOS-u *Jesen* kako bi se prisjetili što već znaju o jeseni.  Najava nastavne jedinice.  Nastavljamo razgovor o jeseni: Kada počinje jesen, a kada završava? Koje je godišnje doba bilo prije jeseni, a koje će biti nakon njega? Što ljudi rade ujesen? Kako se odijevaju? Što se ujesen događa sa životinjama? Kamo odlaze ptice selice? Što se događa s listopadnim drvećem ujesen? Kako izgleda zimzeleno drveće? Koje voće i povrće dozrijeva ujesen?  Učenici samostalno rješavaju zadatak s jesenskim plodovima u udžbeniku (str. 93).  Nakon rješavanja zadatka učenici izrađuju figurice od jesenskih plodova koje ćemo smjestiti u jesenski kutak.  Učenici mogu riješiti zadatak *Nacrtaj kestene u bodljikavome omotaču* u DOS-u *Jesen.*  Razgovaramo o plodovima koji dozrijevaju u šumi. Učiteljica/učitelj naglašava kako divlji kesten valja razlikovati od pitomoga te kako divlji kesten nije jestiv. Također, učiteljica/učitelj upozorava učenike kako u šumama rastu brojne gljive među kojima ima i otrovnih. Promatramo fotografiju gljive muhare u udžbeniku.  Odmaramo se od učenja pjevanjem pjesme *Molba gljive muhare*.  Učiteljica/učitelj stavlja na stol nekoliko jesenskih plodova. Učiteljica/učitelj izgovara riječi (npr. glatko, hrapavo, tvrdo, mekano, bodljikavo, savitljivo…), a učenici trebaju imenovati plodove na koje se odnosi izgovorena riječ.  Promatrajući različite jesenske plodove, razgovaramo o njima: Gdje možemo pronaći pojedine plodove? Koje jesenske plodove ljudi uzgajaju? Koje jesenske plodove možemo pronaći u šumi? Koji su jestivi jesenski plodovi, a koji nejestivi? Koji plodovi mogu biti otrovni? Na koji se način ljudi koriste jesenskim plodovima osim za prehranu?  Učenici mogu riješiti zadatak *Spoji dijelove rečenica* u DOS-u *Jesen*.  Učenici rješavaju nastavni listić za provjeru (v. prilog).  Nakon rješavanja listića učenici mogu ispuniti tablicu u kojoj će samovrednovati usvojenost naučenih sadržaja o jeseni. | | jesenski plodovi  F: usmeno izlaganje  DOS  F, I: razgovor  udžbenik  I: pisanje  DOS  F, I: razgovor  F: usmeno izlaganje  F  F, I: usmeno izlaganje  F, I: razgovor  DOS  I: pisanje | goo C.1.1.  ikt A.1.2.  osr B.1.2.  osr A.1.4.  OŠ LK A.2.1.  ikt A.1.2.  OŠ GK B.2.2.  goo C.1.1.  goo C.1.1.  ikt A.1.2.  osr A.1.4.  osr A.1.1.  uku B.1.4. | PID OŠ A.2.1.  PID OŠ A.2.1.  PID OŠ A.2.2.  PID OŠ B.2.2.  PID OŠ A.2.1.  PID OŠ A.2.1.  PID OŠ A.2.1.  PID OŠ A.2.1.  PID OŠ A.2.1.  PID OŠ B.2.2. |
| PLAN PLOČE | | | | DOMAĆA ZADAĆA  Učenici mogu riješiti zadatke u udžbeniku (str. 95) i donijeti neki pekarski proizvod. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u izradi figurice od jesenskih plodova. | | Učenik s ubrzanim govorno-jezičnim razvojem može izraditi kalendar prirode i pratiti promjene u prirodi. | | | |

Pripremiti poslovice o kruhu

NASTAVNI LISTIĆ   
  
 JESEN

1. Zaokruži DA ili NE.

Ujesen je sve hladnije. DA NE

Ujesen se ptice selice vraćaju iz toplijih krajeva. DA NE

Ljudi ujesen ubiru zrelo voće i povrće. DA NE

Jesen je godišnje doba nakon zime. DA NE

2. Dopuni rečenice.

Drveće kojemu ujesen lišće žuti i opada zove se \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Lastavica, roda i čvorak su ptice \_\_\_\_\_\_\_\_\_\_\_\_\_\_\_\_, a vrabac, golub i kos su ptice \_\_\_\_\_\_\_\_\_\_\_\_\_\_\_\_\_\_.

Otrovna gljiva koju ujesen možemo pronaći u šumi zove se \_\_\_\_\_\_\_\_\_\_\_\_\_\_\_\_\_\_.

Ujesen noći postaju sve \_\_\_\_\_\_\_\_\_, a dani sve \_\_\_\_\_\_\_\_\_\_\_\_.

LISTIĆ ZA SAMOPROCJENU

|  |  |  |  |
| --- | --- | --- | --- |
|  | DA | DJELOMIČNO | NE |
| Trudila/trudio sam se tijekom rješavanja zadataka o jeseni. |  |  |  |
| Često sam željela/želio odgovoriti na učiteljičino/učiteljevo pitanje. |  |  |  |
| Mislim da sam naučio mnogo o životu ljudi ujesen. |  |  |  |
| Razumijem što se događa s biljkama ujesen. |  |  |  |
| Mislim da znam mnogo o promjenama u životu životinja ujesen. |  |  |  |