|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 60. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Putujemo kopnom** − sat učenja novih nastavnih sadržaja | | DOS: 6. *Svatko svoje mjesto ima* – 6.2. *Promet* | | | |
| CILJ SATA: Upoznati kopneni promet i poticati učenike na korištenje usluga javnoga prometa. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj prikazuje učenicima fotografije automobila, autobusa, vlaka, tramvaja, kamiona i motocikla. Razgovaramo: Imenujte prijevozna sredstva na fotografijama. Kojim ste se prijevoznim sredstvima vozili? Po čemu se ta prijevozna sredstva razlikuju? Što im je zajedničko?  Najava nastavne jedinice.  Promatramo ilustraciju autobusa u udžbeniku (str. 56). Razgovaramo: Koje prijevozno sredstvo vidite na slici? U kojemu će smjeru krenuti autobus? Po čemu to zaključujete?  Razgovaramo o prijevozu autobusom: Kada ste se zadnji put vozili autobusom? Kuda se kreće autobus? Što autobus prevozi? Što pokreće autobus? Koji nam je izvor energije potreban kako bi autobus mogao voziti?    Čitamo tekst u udžbeniku (str. 56) i razgovaramo o pročitanome: Što je autobusni kolodvor? Kako se zove mjesto na kojemu putnici ulaze u autobus i izlaze iz njega? Što se nalazi u zgradi kolodvora? Čemu služe blagajne? Što ljudi rade u čekaonici? Gdje na kolodvoru ljudi mogu ostaviti svoje putne torbe? Čemu služi vozni red? Tko upravlja autobusom? Kako se zove osoba koja putnicima pregledava vozne karte?  Razgovaramo o prijevozu vlakom: Koje još prijevozno sredstvo vozi kopnom i može prevoziti velik broj ljudi ili teretnu robu? Kada ste se zadnji put vozili vlakom? Kamo ste putovali? Što pokreće vlak? Koji ga izvor energije pokreće?  Promatramo ilustraciju u udžbeniku (str. 58). Razgovaramo: Tko ili što vuče koji teret? Spojite parove. Kako se zove dio vlaka koji vuče teret? Kako se zovu dijelovi vlaka koje vuče lokomotiva? Što vuče konj?  Čitamo tekst u udžbeniku (str. 58) i razgovaramo o pročitanome: Po čemu se kreće vlak? Što putnički vlak vozi u vagonima? Kako se zove vlak koji prevozi robu i poštu? Što je željeznički kolodvor? Kako se zove mjesto na kojemu putnici ulaze i izlaze iz vlaka? Što je kolosijek? Gdje putnici mogu kupiti voznu kartu? Tko upravlja vlakom? Što radi kondukter?  Učenici mogu riješiti osmosmjerku u DOS-u *Promet*.  Učiteljica/učitelj zapisuje na ploču nekoliko rečenica, a učenici ih pišu u svoje bilježnice.  Odmaramo se od učenja oponašajući zvukove prometnih sredstava koja se kreću kopnom.  Učenici rješavaju zadatke u udžbeniku (str. 56 i 57). Učiteljica/učitelj obilazi učenike, pomaže im i daje dodatne upute.  Učenici u paru razgovaraju o iskustvu vožnje prijevoznim sredstvima koja se kreću kopnom te sastavljaju popis pravila za vrijeme vožnje autobusom ili vlakom.  Učenici mogu poslušati radijsku emisiju o ponašanju u tramvaju u DOS-u *Promet*.  Igramo igru *Putujemo vlakom*. Slažemo stolce u dva reda i dodjeljujemo uloge (strojovođa, blagajnik, kondukter, putnici). Učenici izrađuju karte za vožnju. U igri se pridržavamo pravila pristojnoga ponašanja za vrijeme vožnje.  Učenici rješavaju zadatke u udžbeniku (str. 58). | | fotografije  F, I: razgovor  udžbenik  F, I: razgovor  F, I: razgovor  udžbenik  F, I: čitanje, razgovor  F, I: razgovor  udžbenik  F, I: razgovor  udžbenik  F, I: čitanje, razgovor  DOS  F, I: pisanje  F, I  I: pisanje  P: razgovor  pisanje  DOS  I: pisanje | uku A.1.4.  pod A.1.3.  PID OŠ C.2.3.  uku A.1.4.  PID OŠ C.2.3.  pod A.1.3.  ikt A.1.2.  osr A.1.4.  goo C.1.1.  osr A.1.4.  uku D.1.2.  goo B.1.1.  PID OŠ C.2.2.  ikt A.1.2.  goo C.1.1.  pod A.1.3.  osr A.1.4. | PID OŠ A.2.3.  PID OŠ A.2.3.  PID OŠ A.2.3.  PID OŠ D.2.1.  PID OŠ A.2.3.  PID OŠ A.2.3.  PID OŠ D.2.1.  PID OŠ B.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3. |
| PLAN PLOČE  PUTUJEMO KOPNOM  AUTOBUS VLAK  − kreće se cestom i prevozi putnike − kreće prugom  − polazi i dolazi na peron autobusnoga − sastoji se od lokomotive i vagona  kolodvora − putnički vozi putnike, a teretni  − njime upravlja vozač robu i poštu  − polazi i dolazi na peron i  kolosijek željezničkoga kolodvora  − njime upravlja strojovođa | | | | DOMAĆA ZADAĆA  Učenici mogu riješiti zadatke u udžbeniku (str. 59). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu. | | Učenik s ubrzanim govorno-jezičnim razvojem može istražiti i izraditi plakat o povijesnome razvoju autobusa i vlaka. | | | |

Pripremiti fotografije različitih vrsta brodova (starih i suvremenih).