|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 61. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Putujemo vodom** − sat učenja novih nastavnih sadržaja | | DOS: 6. *Svatko svoje mjesto ima* – 6.2. *Promet* | | | |
| CILJ SATA: Upoznati vodeni promet. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ B.2.3. Učenik uspoređuje, predviđa promjene i odnose te prikazuje promjene u vremenu.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita učenicima zagonetku:  *U vodi sam stalno, ali nisam živo biće.*  *Plovim morem čak i kada zora sviće.*  *Kad me vide, ljudi se vesele,*  *A ja samo moram prevesti ih kamo žele.*  Učenici dolaze do rješenja zagonetke. Razgovaramo: Jeste li kada putovali brodom? Kako ste se osjećali? Biste li ponovno putovali brodom? Zašto?  Najava nastavne jedinice.  Promatramo uvodnu fotografiju u udžbeniku (str. 60). Opisujemo je i razgovaramo: Što rade djevojčice na fotografiji? Čega se igraju? Što djevojčica drži u ruci? Čemu služi dalekozor? Što mislite, kamo putuju djevojčice? Od čega je napravljen njihov brod? Bismo li taj brod mogli staviti u vodu i putovati njime? Zašto?  Razgovaramo o putovanju brodom: Kojim sve vodama mogu ploviti brodovi? Koje vrste brodova poznajete?  Učiteljica/učitelj pokazuje učenicima fotografije različitih vrsta brodova (starih i suvremenih). Opisujemo ih i uspoređujemo.  Čitamo tekst u udžbeniku (str. 60). Razgovaramo o pročitanome: Od kuda brod kreće na svoje putovanje? Što prevozi putnički, a što teretni brod? Što pokreće brod? Koji mu je izvor energije potreban za plovidbu? Gdje se kupuje vozna karta za putovanje brodom? Gdje možemo doznati kada plovi neki brod? Tko upravlja brodom? Što rade putnici za vrijeme plovidbe brodom? Kako se putnici moraju ponašati? Što ne smiju raditi? Zašto?  Učiteljica/učitelj zapisuje na ploču naslov i nekoliko rečenica, a učenici ih pišu u svoje bilježnice.  Odmaramo od učenja izvodeći *Brain-Gym* vježbe.  Učenici rješavaju zadatke u udžbeniku (str. 60, 61 i 62). Učiteljica/učitelj ih obilazi, pomaže im i daje dodatne upute.  Učenici mogu riješiti zadatak *Označi životinju koju možemo susresti kada se vozimo brodom po moru* u DOS-u *Promet*.  Učenici u paru razgovaraju o ponašanju putnika te brizi za vlastitu sigurnost na brodu.  Učenici koji su putovali brodom mogu opisati svoje iskustvo ostalim učenicima.  Igramo igru *Naprijed-natrag*. Učiteljica/učitelj izgovara rečenice o putovanju brodom. Učenici stoje u vrsti, a ispred njih je na podu postavljeno uže. Kad učiteljica/učitelj izgovori točnu rečenicu, učenici će skočiti ispred užeta. Kad učiteljica/učitelj izgovori netočnu rečenicu, učenici će skočiti iza užeta. | | F: usmeno izlaganje  F, I: razgovor  udžbenik  F, I: razgovor  F, I: razgovor  udžbenik  F, I: čitanje, razgovor  F, I: pisanje  F, I  F, I: pisanje  udžbenik  DOS  P: razgovor  F: usmeno izlaganje  F: usmeno izlaganje  uže | OŠ HJ B.2.2.  uku A.1.4.  osr A.1.2.  zdr B.1.3.A  uku A.1.3.  OŠ HJ A.2.1.  osr B.1.2.  PID OŠ C.2.3.  goo B.1.1.  osr A.1.4.  osr A.1.4.  ikt A.1.2.  osr A.1.4.  OŠ TZK A.2.1.  goo C.1.1. | PID OŠ A.2.3.  PID OŠ A.2.3.  PID OŠ A.2.3.  PID OŠ B.2.3.  PID OŠ A.2.3.  PID OŠ D.1.2.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3. |
| PLAN PLOČE  PUTUJEMO VODOM  − brod plovi rijekama, jezerima i morima  − putnički brod prevozi putnike, teretni prevozi robu, a trajekt prevozi putnike  i automobile  − brod na putovanje kreće iz luke, a njime upravljaju pomorci  − brodovi plove prema redu plovidbe | | | | DOMAĆA ZADAĆA  Učenici mogu riješiti zadatke u udžbeniku (str. 63). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu.  Učiteljica/učitelj može pomoći učeniku s usporenim govorno-jezičnim razvojem u rješavanju 8. zadatka u udžbeniku. | | Učenik s ubrzanim govorno-jezičnim razvojem može istražiti kako izgleda i kako se zove najveći brod koji je ikad napravljen. | | | |

Pripremiti kartice s napisanim pojmovima povezanima sa zračnim prometom.