|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 62. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Putujemo zrakom** − sat učenja novih nastavnih sadržaja | | DOS: 6. *Svatko svoje mjesto ima* – 6.2. *Promet* | | | |
| CILJ SATA: Upoznati zračni promet. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita učenicima pjesmu *Lastavica* (G. Vitez). Razgovaramo o pjesmi: Kako vam se svidjela pjesma? Koja se životinja spominje u pjesmi? Odakle lastavica putuje? U kojemu se godišnjem dobu lastavica vraća iz toplijih krajeva? Kako je lastavica iz pjesme doputovala ovamo? Jeste li kada bili u kabini aviona? Kuda se kreće zrakoplov?  Najava nastavne jedinice.  Promatramo fotografiju zrakoplova i ptice u udžbeniku (str. 64). Opisujemo je i razgovaramo: Što vidite na fotografiji? Po čemu su zrakoplov i ptica slični, a po čemu se razlikuju? Što pokreće zrakoplov? Što omogućuje ptici let? Što je veće: zrakoplov ili ptica? Što nam je bliže? Po čemu to znamo?  Čitamo tekst u udžbeniku (str. 64). Razgovaramo o pročitanome: Što je zrakoplov? Što prevozi? Odakle polijeće zrakoplov? Kako se zovu staze za polijetanje i slijetanje zrakoplova? Gdje kupujemo voznu kartu za zrakoplov? Gdje možemo pročitati kada neki zrakoplov polijeće? Tko upravlja zrakoplovom? Tko se brine o putnicima za vrijeme leta? Kako se moraju ponašati putnici za vrijeme leta? Što smiju raditi, a što ne?  Učiteljica/učitelj zapisuje na ploču naslov i nekoliko rečenica, a učenici ih pišu usvoje bilježnice.  Promatramo fotografiju pilotske kabine u udžbeniku (str. 65). Opisujemo fotografiju i razgovaramo: Gdje se nalaze ljudi na fotografiji? Što se nalazi ispred njih? Što su po zanimanju ti ljudi? Što mislite, zašto se u pilotskoj kabini nalaze dva pilota?  Učiteljica/učitelj prikazuje učenicima izgled zračne luke koja se nalazi u zavičaju s pomoću aplikacije Google View. Razgovaramo o dijelovima zračne luke te pronalazimo blagajnu, pistu, čekaonicu te prostor za predaju putnih torbi i kontrolu putnika. Učiteljica/učitelj prikazuje toranj u kojemu se nalaze kontrolori leta. Objašnjavamo njihovu zadaću.  Učenici mogu usporediti zrakoplove na fotografijama u DOS-u *Promet*.  Učenici rješavaju 1., 2., 3., 4., 5. i 6. zadatak u udžbeniku (str. 64, 65 i 66). Učiteljica/učitelj obilazi učenike, pomaže im i daje dodatne upute.  Razgovaramo o zračnome prometu: Koja se prijevozna sredstva kreću zrakom? Po čemu su zrakoplov i helikopter slični, a po čemu se razlikuju?  Učenici u svojim bilježnicama crtaju Vennov dijagram te pišu sličnosti i razlike između zrakoplova i helikoptera.  Igramo igru *Pogodi pojam*. Učiteljica/učitelj priprema kartice s napisanim pojmovima u vezi sa zračnim prometom. Učenik izvlači karticu i objašnjava pojam napisan na kartici. Ostali učenici moraju odgonetnuti o kojemu je pojmu riječ. | | F: usmeno izlaganje  F, I: razgovor  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  F, I: razgovor  računalo  F, I: razgovor  DOS  udžbenik  I: pisanje  F, I: razgovor  I: crtanje, pisanje  F: usmeno izlaganje | PID OŠ A.2.1.  uku A.1.4.  osr A.1.1.  PID OŠ C.2.3.  goo B.1.1.  osr A.1.4.  PID OŠ C.2.3.  ikt A.1.2.  ikt A.1.2.  osr A.1.4.  osr A.1.4.  OŠ HJ A.2.1.  goo C.1.1. | PID OŠ A.2.3.  PID OŠ A.2.3.  PID OŠ D.2.1.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3. |
| PLAN PLOČE  PUTUJEMO ZRAKOM  Zračna luka je mjesto polijetanja i slijetanja zrakoplova.  Domaćice i domaćini vode brigu o putnicima u zrakoplovu.  Zrakoplovom upravljaju piloti.  O sigurnosti zračnoga prometa brinu se kontrolori leta. | | | | DOMAĆA ZADAĆA  Učenici mogu riješiti zadatke u udžbeniku (str. 67). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak koji će učenik zalijepiti u bilježnicu.  Učiteljica/učitelj može pomoći učeniku s usporenim govorno-jezičnim razvojem u rješavanju 3. zadatka u udžbeniku. | | Učenik s ubrzanim govorno-jezičnim razvojem može istražiti tko je, kada i kako izumio prvi zrakoplov. | | | |

Pripremiti kartice s fotografijama i pojmovima u vezi s prometom (npr. pilot, strojovođa, tramvaj, domaćica, brodska luka itd.) te red vožnje autobusa, vlaka ili red letenja zrakoplova.

PRILOG  
 Grigor Vitez

LASTAVICA

Lastavice, lastavice  
Gdje si bila?  
U dalekom svijetu.  
A što si nam donijela?  
Proljeće na repu.  
A kako si putovala?  
U kabini aviona.  
A koliko te let koštao?  
Oko 2-3 miliona.  
A gdje ćeš stanovati?  
Tu pod krovom.  
Zar u onom starom stanu?  
Ne, u novom.