|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 63. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Promet u mome mjestu** − sat učenja novih nastavnih sadržaja | | DOS: 6. *Svatko svoje mjesto ima* – 6.2. *Promet* | | | |
| CILJ SATA: Upoznati promet u svome mjestu. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ D.2.1. Učenik prepoznaje različite izvore i oblike, prijenos i pretvorbu energije i objašnjava važnost i potrebu štednje energije na primjerima iz svakodnevnoga života. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo ilustraciju u udžbeniku (str. 68). Razgovaramo: Koja prijevozna sredstva vidite na slici? Koja se vozila kreću kopnom? Koja se vozila kreću vodom, a koja zrakom? Koje od nacrtanih vozila za kretanje ne treba energiju nekoga goriva? Koja vozila prometuju u našemu mjestu?  Najava nastavne jedinice.  Čitamo tekst u udžbeniku (str. 68) i odgovaramo na pitanje postavljeno na kraju teksta. Razgovaramo o pročitanome: Koja su prijevozna sredstva gradskoga prijevoza? Čemu služi gradski prijevoz? Koja prijevozna sredstva gradskoga prijevoza imamo u našemu mjestu? Što moramo imati kako bismo se mogli koristiti gradskim prijevozom? Kako se moramo ponašati tijekom vožnje? Tko ima prednost sjedenja u vozilima gradskoga prijevoza? Zašto je poželjno koristiti se gradskim prijevozom? Jeste li se kada koristili gradskim prijevozom? Kamo ste išli? Kako ste se osjećali tijekom putovanja?  Promatramo ilustracije stajališta, kolodvora i luke u udžbeniku (str. 68). Imenujemo prometna sredstva koja povezujemo s ilustracijama.  Učiteljica/učitelj prikazuje učenicima fotografije zračne luke, autobusnoga kolodvora ili brodske luke (ovisno o tome što se nalazi u našemu mjestu ili u njegovoj blizini). Razgovaramo: Kamo možemo putovati iz našega mjesta? Kojim prometnim sredstvima možemo putovati? Odakle polaze ta prometna sredstva?  Učenici su podijeljeni u parove. Promatraju fotografije brodske i zračne luke u udžbeniku (str. 70). Opisuju ih, uspoređuju te ispunjavaju Vennov dijagram.  Igramo igru *Pogodi pojam*. Učiteljica/učitelj priprema kartice s pojmovima povezanima s prometom. Učenik izvlači karticu i opisuje pojam napisan na kartici, a ostali učenici moraju što prije odgonetnuti koji pojam učenik opisuje.  Učenici mogu složiti slagalicu u DOS-u *Promet*.  Učenici rješavaju zadatke u udžbeniku (str. 69 i 70). Učiteljica/učitelj ih obilazi, pomaže im i daje dodatne upute.  Učenici mogu odigrati igru *Promet* u DOS-u *Promet*. | | udžbenik  F, I: razgovor  udžbenik  F, I: čitanje, razgovor  udžbenik  F, I: razgovor  fotografije  F, I: razgovor  P  udžbenik  razgovor  pisanje  kartice  F: usmeno izlaganje  DOS  udžbenik  I: pisanje  DOS | odr A.1.1.  odr A.1.1.  goo B.1.1.  osr B.1.1.  osr C.1.2.  odr B.1.1.  uku A.1.4.  odr A.1.1.  uku D.1.2.  OŠ HJ A.2.1.  goo C.1.1.  osr B.1.2.  ikt A.1.2.  osr A.1.4.  ikt A.1.2. | PID OŠ A.2.3.  PID OŠ D.2.1.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3.  PID OŠ D.2.1.  PID OŠ A.2.3. |
| PLAN PLOČE | | | | DOMAĆA ZADAĆA  Učenici mogu riješiti zadatke u udžbeniku (str. 71). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u rješavanju 1. i 7. zadatka u udžbeniku.  Učiteljica/učitelj može za učenika s usporenim govorno-jezičnim razvojem pripremiti fotografije koje će učenik lijepiti u Vennov dijagram u udžbeniku. | | Učenik s ubrzanim govorno-jezičnim razvojem može istražiti razvoj prometa u svome mjestu.  Učenik s ubrzanim govorno-jezičnim razvojem može osmisliti i nacrtati promet u svome mjestu u budućnosti. | | | |