|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 65. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Istražujem svijet** − sat učenja novih nastavnih sadržaja | | DOS: 7. *Okupani suncem* – 7.2. *Sunce nas grije* | | | |
| CILJ SATA: Potaknuti učenike na istraživanje svijeta oko sebe. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.B.C.D.2.1. Učenik uz usmjeravanje opisuje i predstavlja rezultate promatranja prirode, prirodnih ili društvenih pojava u neposrednome okružju i koristi se različitim izvorima informacija. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | \*Prije nove nastavne jedinice učiteljica/učitelj može ukratko prokomentirati rezultate pisane provjere.  Razgovaramo o značenju riječi *istraživati*: Što znači *istraživati nešto*? Kako se zove muška osoba koja što istražuje? Kako se zove ženska osoba koja što istražuje? Što sve možemo istraživati? Jeste li vi nekada nešto istraživali? Što je to bilo?  Najava nastavne jedinice.  Promatramo fotografiju u udžbeniku (str. 72). Čitamo tekst pokraj fotografije i razgovaramo: Koje su osnovne boje? Što je u prirodi crveno? Što je u prirodi plavo? Kako dobivamo druge boje? Koje su tople boje, a koje hladne? Koje je boje led? Što je na slavini označeno crvenom, a što plavom bojom? Zašto nam je to važno?  Promatramo tablicu u udžbeniku (str. 72). Na temelju koraka zapisanih u tablici opisujemo proces provođenja nekoga istraživanja.  Učiteljica/učitelj zapisuje na ploču naslov i pitanja za provedbu istraživanja, a učenici ih pišu u svoje bilježnice.  Igramo igru *Tajni predmeti*. Učiteljica priprema neprozirnu vreću s raznolikim predmetima (npr. vuna, spužva, kamen, magnet). Učenici opipavaju predmet u vreći, opisuju ga i pokušavaju pogoditi koji predmet dodiruju.  Učenici su podijeljeni u parove. Svaki par priprema tempere osnovnih boja. Učenici u paru izvode pokus miješanjem boja te ispunjavaju tablicu u udžbeniku (str. 73). Nekoliko parova predstavlja svoj rad.  Učenici rješavaju nastavni listić (v. prilog). Usmeno provjeravamo točnost rješavanja.  Razgovaramo: Što biste još mogli istražiti? Jeste li ikada izvodili pokus? Što ste njime istraživali? Je li pokus bio uspješan? Kako određujemo što ćemo istraživati? Gdje možemo pronaći podatke koji su nam potrebni za provođenje istraživanja? Kako možemo prikazati rezultate istraživanja?  Učenici mogu pogledati videozapis *Tragamo za Suncem* i odgovoriti na postavljena pitanja u DOS-u *Okupani suncem*. | | F, I: razgovor  udžbenik  F, I: čitanje, razgovor  udžbenik  F, I: razgovor  F, I: pisanje  vreća predmeti  F: usmeno izlaganje  P  tempere  F, I  stvaralački rad  udžbenik  pisanje  I: pisanje  F, I: razgovor  DOS | OŠ HJ A.2.5.  uku A.1.4.  OŠ LK B.1.1.  osr B.1.2.  osr A.1.4.  OŠ HJ A.2.1.  osr B.1.2.  uku A.1.3.  uku D.1.2.  osr A.1.4.  uku C.1.3.  uku A.1.3.  uku A.1.2. | PID OŠ A.B.C.D.2.1.  PID OŠ A.B.C.D.2.1.  PID OŠ A.2.1.  PID OŠ A.B.C.D.2.1.  PID OŠ A.B.C.D.2.1.  PID OŠ A.B.C.D.2.1. |
| PLAN PLOČE  ISTRAŽUJEM SVIJET  1. Što želim doznati?  2. Gdje i kako ću pronaći podatke?  3. Kako ću prikazati podatke? | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem pri provođenju istraživanja s bojama. | | Učenik s ubrzanim govorno-jezičnim razvojem može potražiti neki jednostavan pokus na internetu i izvesti ga. | | | |

NASTAVNI LISTIĆ

ISTRAŽUJEM SVIJET

Odredi redoslijed koraka u provođenju istraživanja i poveži odgovore.

\_\_\_\_\_\_ Kako ću prikazati podatke? \_\_\_\_\_\_ Gdje i kako ću pronaći podatke? \_\_\_\_\_\_ Što želim doznati?

Ispričat ću što sam doznala/doznao.

Odgovor ću potražiti na internetu i izvest ću pokus.

Mogu li pomiješati vodu i ulje?