|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 66. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dan državnosti** - sat učenja novih nastavnih sadržaja | | | | | |
| CILJ SATA: Obilježavati državni blagdan Dan državnosti. | | | | | |
| ISHODI UČENJA: PID OŠ C.2.1. Učenik uspoređuje ulogu i utjecaj pojedinca na razvoj identiteta te promišlja o važnosti očuvanja baštine. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj reproducira melodiju hrvatske himne *Lijepa naša, domovino*. Učenici pažljivo slušaju i pokušavaju prepoznati melodiju. Nakon što učenici prepoznaju i imenuju naziv pjesme koju smo slušali, ponavljamo pravila ponašanja tijekom slušanja himne. Slušamo himnu ponovno pridržavajući se pravila koja smo ponovili. Razgovaramo: Imaju li sve države himnu? Jesu li sve himne iste? Zašto nisu? Kada možemo čuti himnu? Čemu služi himna? O čemu govori tekst himne?  Najava nastavne jedinice.  Promatramo ilustraciju u udžbeniku (str. 87). Opisujemo ju i razgovaramo: Gdje se nalaze djeca na slici? Što rade? Što se nalazi na panou u učionici? Koji je nadnevak na slici? Kojem godišnjem dobu pripada svibanj?  Učiteljica/učitelj objašnjava razliku između vjerskih i državnih blagdana. Zaključujemo kako je Dan državnosti državni blagdan.  Čitamo rečenice ispod ilustracije u udžbeniku (str. 87). Razgovaramo o pročitanome: Što je domovina? Kako se zove naša domovina? Koji dan je posvećen našoj domovini? Kojeg nadnevka obilježavamo Dan državnosti? Na koji način ga obilježavamo?  Razgovaramo o obilježjima domovine: Što imamo u našoj učionici, a povezano je s našom domovinom? Gdje još možemo vidjeti grb Republike Hrvatske? Opišite naš grb. Kako izgleda zastava Republike Hrvatske? Po čemu je još naša domovina drugačija u odnosu na ostale države? Kako se naziva jezik kojim govorimo? Tko je predsjednik Republike Hrvatske?  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Kroz nekoliko pitanja ponavljamo što smo danas naučili. Razgovaramo: Što je domovina? Kako se zove naša domovina? Koji dan je posvećen našoj domovini? Kojeg nadnevka obilježavamo Dan državnosti? Kako izgleda hrvatska zastava? Kako izgleda grb Republike Hrvatske?  Učenici rješavaju zadatke u udžbeniku (str. 87). Učiteljica/učitelj ih obilazi, pomaže im i dodatno objašnjava zadatke.  Igramo igru *Tko će prije?* Učenici su podijeljeni u skupine. Učiteljica/učitelj crta na ploči tablicu s 10 polja te priprema magnete različitih boja (svaki magnet predstavlja jednu skupinu). Učiteljica/učitelj postavlja pitanja na koja učenici trebaju odgovoriti. Svaka skupina dobiva svoje pitanje, a na svako pitanje odgovara drugi učenik iz skupine. Kada učenik točno odgovori na pitanje, magnet njegove skupine se pomiče za jedno polje unaprijed. Ako učenik netočno odgovori na pitanje, magnet skupine ostaje na mjestu. | | računalo  slušanje  F, I: razgovor  F, I: razgovor  udžbenik  F, I: razgovor  F, I: usmeno izlaganje  udžbenik  F, I: čitanje, razgovor  F, I: razgovor  F, I: pisanje  F, I: razgovor  F, I: pisanje  S  F, I: razgovor | OŠ GK B.2.2.  osr C.1.2.  goo B.1.1.  goo B.1.1.  goo B.1.1.  osr A.1.4.  osr B.1.2.  osr A.1.4.  PID OŠ A.2.2.  uku D.1.2.  goo C.1.1. | PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1.  PID OŠ C.2.1. |
| PLAN PLOČE  DAN DRŽAVNOSTI  Domovina je zemlja u kojoj živimo i koju volimo.  Naša domovina zove se Republika Hrvatska.  Dan državnosti je državni blagdan, a obilježavamo ga 30. svibnja. | | | | DOMAĆA ZADAĆA | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim govorno-jezičnim razvojem može u bilježnici nacrtati hrvatsku zastavu.  Učiteljica/učitelj može za učenika s usporenim govorno-jezičnim razvojem može pripremiti sažetak koji će učenik zalijepiti u bilježnicu. | | Učenik s ubrzanim govorno-jezičnim razvojem može istražiti kako se kroz prošlost mijenjao nadnevak obilježavanja Dana državnosti. | | | |