|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 67. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Ljeto** − sat učenja novih nastavnih sadržaja | | DOS: 7. *Okupani suncem* – 7.1. *Ljeto* | | | |
| CILJ SATA: Uočiti glavna obilježja ljeta u zavičaju te njihov utjecaj na život i rad ljudi. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ A.2.2. Učenik objašnjava organiziranost vremena i prikazuje vremenski slijed događaja.; PID OŠ B.2.2. Učenik zaključuje o promjenama u prirodi koje se događaju tijekom godišnjih doba. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Promatramo fotografiju u udžbeniku (str. 78). Opisujemo je i razgovaramo: Kakvo je vrijeme prikazano na fotografiji? Što radi djevojčica? Što mislite, gdje se nalazi djevojčica? Kako bismo to mogli znati? Koje je godišnje doba?  Najava nastavne jedinice.  \*U ovoj nastavnoj jedinici velike su razlike u zavičajima te nastavu valja tomu prilagoditi.  Učenici mogu pročitati rečenice i odgovoriti na pitanja u zadatku *Što znaš o ljetu?* u DOS-u *Ljeto*.  Razgovaramo o ljetu: Kakvo je vrijeme ljeti? Koje padaline susrećemo ljeti? Jesu li česte? Što se zbog toga događa u prirodi? Koje voće i povrće dozrijeva ljeti? Što se događa sa životinjama? Zašto životinje gube krzno? Kako se ljudi odijevaju ljeti? Zašto? Što ljudi rade ljeti? Kamo odlaze? Tko su turisti? Što učenici rade? Zašto ne idu u školu? Koje je godišnje doba bilo prije ljeta, a koje će biti nakon ljeta?  Čitamo tekst u udžbeniku (str. 78). Promatramo fotografiju žetve žita i opisujemo je.  Učiteljica/učitelj na ploču zapisuje naslov i nekoliko rečenica, a učenici ih pišu u svoje bilježnice.  Promatramo fotografije životinja u udžbeniku (str. 79). Opisujemo ih i razgovaramo: Koje životinje vidite na fotografijama? Što jedu životinje na fotografijama? Što je sijeno? Koje još životinje jedu sijeno? Što još mogu jesti životinje na fotografijama? U kojemu godišnjem dobu sijeno u potpunosti zamjenjuje travu u prehrani tih životinja? Zašto?  Razgovaramo o prehrani ljudi ljeti: Kako se ljudi hrane ljeti? Što volite jesti ljeti? Zašto ljeti moramo piti mnogo vode?  Promatramo fotografiju slastičara u udžbeniku (str. 79). Opisujemo je i razgovaramo: Kojega je zanimanja osoba na slici? Kako se zove ženska osoba koja se bavi tim zanimanjem? Što radi slastičarka/slastičar? Koji sladoled ili kolač najviše volite?  Učenici su podijeljeni u parove. Promatraju fotografiju plaže u udžbeniku (str. 78). Razgovaraju o igrama na plaži te objašnjavaju ilustracije oko fotografije.  Učenici mogu složiti slagalicu u DOS-u *Ljeto*.  Učenici rješavaju zadatke u udžbeniku (str. 80). Učiteljica/učitelj ih obilazi, pomaže im i daje dodatne upute.  Učenici mogu riješiti zadatak *Dan – noć* u DOS-u *Ljeto*.  Sjedimo u krugu i pričamo priču o ljetu. Svaki učenik treba izreći rečenicu o ljetu. Učenici izgovaraju rečenice jedan za drugim te na taj način stvaramo priču o ljetu. | | udžbenik  F, I: razgovor  DOS  F, I: razgovor  udžbenik  F, I: čitanje, razgovor  F, I: pisanje  udžbenik  F, I: razgovor  F, I: razgovor  udžbenik  F, I: razgovor  P  udžbenik  razgovor  DOS  udžbenik  I: pisanje  DOS  F, I: razgovor | ikt A.1.2.  osr B.1.2.  osr A.1.4.  osr B.1.2.  PID OŠ C.2.3.  pod A.1.3.  uku D.1.2.  zdr B.1.3.A  ikt A.1.2.  osr A.1.4.  ikt A.1.2.  OŠ HJ B.2.4.  goo C.1.1.  uku A.1.3. | PID OŠ A.2.1.  PID OŠ A.2.1.  PID OŠ B.2.2.  PID OŠ A.2.2.  PID OŠ B.2.2.  PID OŠ A.2.1.  PID OŠ B.2.2.  PID OŠ B.2.2.  PID OŠ B.2.2.  PID OŠ A.2.1.  PID OŠ A.2.1.  PID OŠ B.2.2.  PID OŠ A.2.1.  PID OŠ B.2.2.  PID OŠ A.2.1.  PID OŠ B.2.2. |
| PLAN PLOČE  LJETO  (21. lipnja – 23. rujna)  − vrijeme − vruće i sušno  − biljke − dozrijevaju žitarice, voće i povrće (rajčica, paprika, lubenica)  − biljkama treba voda, kiša  − životinje − imaju rijetko krzno  − sklanjaju se od vrućine i jakoga sunca  − ljudi − žanju žito i beru zrele plodove  − odlaze na ljetovanje | | | | DOMAĆA ZADAĆA  Učenici mogu riješiti zadatke u udžbeniku (str. 81). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može za učenika s usporenim govorno-jezičnim razvojem pripremiti sažetak za bilježnicu.  Učiteljica/učitelj može pomoći učeniku s usporenim govorno-jezičnim razvojem riješiti 3. zadatak u udžbeniku. | | Učenik s ubrzanim govorno-jezičnim razvojem može istražiti kad je zabilježen najtopliji dan te kolika je toga dana iznosila temperatura zraka. | | | |

Pripremiti papire za crtanje Vennova dijagrama, donijeti prozirnu čašu i nekoliko kockica leda.