|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 7. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Dan kruha** − sat učenja novih nastavnih sadržaja | | DOS: 1. [*Jesen u drugome razredu* – 1.2. *Jesen*](https://moj.izzi.hr/DOS/3556/3560.html) | | | |
| CILJ SATA: Obilježavati blagdane u razredu i obitelji te poticati zahvalnost za plodove zemlje. | | | | | |
| ISHODI UČENJA: PID OŠ A.2.1. Učenik uspoređuje organiziranost u prirodi i objašnjava važnost organiziranosti.; PID OŠ B.2.2. Učenik zaključuje o promjenama u prirodi koje se događaju tijekom godišnjih doba.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.3. Učenik opisuje ulogu i utjecaj zajednice i okoliša na djelatnosti ljudi mjesta u kojemu živi te opisuje i navodi primjere važnosti i vrijednosti rada. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj čita pjesmu *Kruh* (M. Radić).  Nakon pročitane pjesme razgovaramo: Kako vam se svidjela pjesma? Zašto? O čemu nam govori pjesma? Gdje možemo kupiti kruh?  Najava nastavne jedinice.  Promatramo uvodnu ilustraciju u udžbeniku (str. 100). Razgovaramo: Što vidimo na lijevoj strani slike? Što radi traktor? Kakvo je vrijeme? Što se dogodilo na drugome dijelu slike? Kakvo je vrijeme? Zašto je pšenici potrebna voda? U kojemu godišnjem dobu pšenica klija? Koje godišnje doba dolazi nakon jeseni? Što se tada događa sa pšenicom? Koje godišnje doba dolazi nakon zime? Kako tada izgleda pšenica? Kako pšenica izgleda na desnoj strani slike? U koje se godišnje doba žanje pšenica?  Čitamo tekst u udžbeniku (str. 100). Razgovaramo o pročitanome: Koje žitarice poznajete? Što radi ratar? Kako se zove osoba koja zrnje melje u brašno? Zašto nam je potrebno brašno? Koje vrste kruha poznajete? Kada obilježavamo Dane kruha? Zašto obilježavamo Dane kruha?  Odmaramo se od učenja oponašajući pokrete rada u polju, vožnje traktora i kombajna te miješenja kruha.  Učiteljica/učitelj zapisuje nekoliko ključnih rečenica na ploču, a učenici u svoje bilježnice.  Promatramo 1. zadatak u udžbeniku (str. 100) i opisujemo proces nastajanja kruha.  Učenici rješavaju zadatke u udžbeniku (str. 101). Učiteljica/učitelj ih obilazi, pomaže im i daje dodatne upute.  Učenici mogu riješiti zadatak s vremenskom crtom na kojoj će prikazati rast kukuruza od sjemenke do ploda.  Učenici u paru dobivaju karticu s napisanom poslovicom o kruhu. Učenici trebaju razmisliti i objasniti značenje poslovice. Nakon nekoliko minuta čitamo poslovice i objašnjavamo ih.  Učenici predstavljaju pekarske proizvode koje su donijeli. Ponavljamo korake u procesu izrade kruha. Učiteljica/učitelj pomaže učenicima pri ponavljanju vodeći ih postavljanjem potpitanja.  Učenici mogu u bilježnicama nacrtati svoj omiljen pekarski proizvod. | | I, pjesma  F, I: razgovor  udžbenik  F, I: razgovor  udžbenik  F, I: čitanje, razgovor  F, I: pisanje  udžbenik  F, I: razgovor  udžbenik  I: pisanje  DOS  P: razgovor  kartice s poslovicama  F  pekarski proizvodi | OŠ HJ B.2.2.  goo B.1.2.C  osr B.1.2.  osr A.1.4.  osr A.1.4.  ikt A.1.2.  OŠ HJ A.2.5.  osr B.1.2.  uku C.1.3.  osr B.1.2. | PID OŠ B.2.2.  PID OŠ A.2.1.  PID OŠ C.2.3.  PID OŠ C.2.1.  PID OŠ A.2.1.  PID OŠ C.2.3. |
| PLAN PLOČE  DAN KRUHA  Zahvaljujemo prirodi za plodove zemlje.  zrnje žitarica brašno kruh | | | | DOMAĆA ZADAĆA  Učenici mogu istražiti koje vrste kruha najradije jedu članovi njihovih obitelji. Učenici mogu istražiti što se sve može napraviti sa starim kruhom. | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može učeniku s usporenim govorno- -jezičnim razvojem omogućiti taktilni doživljaj pšenice i brašna. | | Učenik s ubrzanim govorno-jezičnim razvojem može istražiti na internetu ili u knjižnici kako su ljudi počeli izrađivali kruh. | | | |

Pripremiti kartice s nazivima članova obitelji i rodbine.

KRUH

Ujutro u košarama

gradom kruh ide

od kuće do kuće,

od stana do stana

kao prva radost dana.

Pred pekarom i mljekarom

sve od mnoštva

redovito vrvi

i kad ga ulicama nose,

njegov je miris

u njima prvi.