|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 8. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Obitelj i rodbina** − sat učenja novih nastavnih sadržaja | | DOS: 3. [*Zima u obitelji i domu* – 3.1. *Obitelj i rodbina*](https://moj.izzi.hr/DOS/3556/3565.html) | | | |
| CILJ SATA: Upoznavanjem rodbinskih odnosa i imenovanjem članova uže i šire obitelji potaknuti učenike na osvješćivanje važnosti obitelji kao temeljne ljudske zajednice. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Spoznavanje novih nastavnih sadržaja  3. Utvrđivanje novih nastavnih sadržaja:  a) Uvježbavanje  b) Ponavljanje  c) Provjeravanje | Učiteljica/učitelj govori učenicima zagonetku:  „Ti si moja kći, a ja nisam tvoja mama.  Tko sam ti ja?“  Učenici odgonetaju zagonetku i objašnjavaju rješenje. Pokušavamo osmisliti sličnu zagonetku (npr. *Ti si moj sin, a ja nisam tvoj tata*.).  Najava nastavne jedinice.  Upisujemo rješenje zagonetke u udžbenik (str. 18) te opisujemo ilustraciju ispod zagonetke. Razgovaramo: Koliko članova ima obitelj na slici? Koliko djece ima u obitelji? Što je roditeljima žensko dijete, a što muško?  Uspoređujemo ilustraciju uže obitelji s ilustracijom šire obitelji. Razgovaramo: Po čemu se slike razlikuju? Na kojoj slici ima više osoba? Koji su članovi obitelji dodani na drugoj slici?  Čitamo tekst u udžbeniku (str. 18). Razgovaramo o pročitanome tekstu: Koja je razlika između uže i šire obitelji? Tko je rodbina? Kako još nazivamo rodbinu? Tko je stric? Kako se naziva majčin brat? Tko čini svojtu? Koliko članova ima vaša obitelj? Nabrojite ih. Kako se zovu vaši rođaci? Na koji način provodite vrijeme sa svojom rodbinom? Kako pomažete svojim roditeljima? Koje su vaše dužnosti u obitelji? Kojih se pravila morate pridržavati u obitelji?  Učenici mogu pročitati priču o bubamari Sari u DOS-u *Obitelj i rodbina*.  Učiteljica/učitelj zapisuje na ploču naslov i nekoliko rečenica, a učenici ih zapisuju u svoje bilježnice.  Promatramo obiteljsko stablo u udžbeniku (str. 19). Razgovaramo i uvježbavamo nazive članova obitelji i rodbine: Koliko članova uže obitelji vidiš? Koliko djece imaju mama i tata? Što je djetetu majčina sestra? Što je djetetu očev brat? Što je teti dijete?  Učenici rješavaju 1. i 2. zadatak u udžbeniku (str. 19). Učiteljica/učitelj obilazi učenike, pomaže im te im daje dodatne upute.  Učenici mogu riješiti zadatak s vremenskom crtom u DOS-u *Obitelj i rodbina*.  Igramo igru *Pogodi tko sam*. Učiteljica/učitelj stavlja na stol kartice s napisanim članovima obitelji i rodbine. Učenik izvlači jednu karticu te objašnjava odnos rodbinsku vezu toga člana obitelji s ostalim članovima. Ostali učenici moraju pogoditi kojega člana obitelji učenik pokušava objasniti.  Učenici rješavaju 4. zadatak u udžbeniku (str. 21). Učiteljica/ učitelj obilazi učenike, pomaže im te im daje dodatne upute.  Učenici mogu riješiti zadatak *Smjesti riječi na njihovo mjesto na slici* u DOS-u *Obitelj i rodbina.* | | F  F, I: razgovor  I: pisanje  udžbenik  F, I: razgovor  udžbenik  F, I: razgovor  udžbenik  F, I: čitanje, razgovor  DOS  F, I: pisanje  udžbenik  F, I: razgovor  I: pisanje  DOS  kartice  F, I: usmeno izlaganje  udžbenik  I: pisanje  DOS | OŠ HJ B.2.2.  uku C.1.3.  osr A.1.1.  zdr B.1.2.C  osr B.1.2.  osr A.1.1.  osr A.1.1.  osr C.1.3.  osr C.1.2.  ZDR B.1.2.A  ikt A.1.2.  osr A.1.4.  zdr B.1.2.C  osr A.1.4.  ikt A.1.2.  uku C.1.3.  osr A.1.4.  ikt A.1.2. | PID OŠ A.2.3.  PID OŠ A.2.3.  PID OŠ A.2.3.  PID OŠ C.2.1.  PID OŠ C.2.2.  PID OŠ A.2.3.  PID OŠ A.2.3.  PID OŠ A.2.3.  PID OŠ A.2.3. |
| PLAN PLOČE  OBITELJ I RODBINA | | | | DOMAĆA ZADAĆA  Učenici mogu dopuniti 2. zadatak u udžbeniku (str. 19) i donijeti fotografiju svoje obitelji. | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim govorno-jezičnim razvojem može nacrtati svoju obitelj u bilježnicu te uz pomoć učiteljice/učitelja označiti nazive članova obitelji.  Učiteljica/učitelj može pomoći učeniku s usporenim govorno-jezičnim razvojem pri objašnjavanju pojma u igri *Pogodi tko sam*. | | Učenik s ubrzanim govorno-jezičnim razvojem može u rječniku stranih riječi potražiti strane nazive za članove obitelji i rodbine.  Učenik s ubrzanim govorno-jezičnim razvojem može izraditi obiteljsko stablo s članovima svoje obitelji. | | | |