|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: 2. |
| UČITELJICA/UČITELJ: | | | | NADNEVAK: | REDNI BROJ SATA: 9. |
| **PRIPRAVA ZA IZVOĐENJE NASTAVNOGA SATA IZ PRIRODE I DRUŠTVA** | | | | | |
| NASTAVNA JEDINICA: **Obitelj i rodbina** − sat vježbanja i ponavljanja | | DOS: 3. [*Zima u obitelji i domu* – 3.1. *Obitelj i rodbina*](https://moj.izzi.hr/DOS/3556/3565.html) | | | |
| CILJ SATA: Ponoviti i utvrditi članove uže i šire obitelji te osvješćivati važnost obitelji kao temeljne ljudske zajednice. | | | | | |
| ISHODI UČENJA: PID OŠ A.2.3. Učenik uspoređuje organiziranost različitih zajednica i prostora dajući primjere iz neposrednoga okružja.; PID OŠ C.2.1. Učenik uspoređuje ulogu i utjecaj pojedinca i zajednice na razvoj identiteta te promišlja o važnosti očuvanja baštine.; PID OŠ C.2.2. Učenik raspravlja o ulozi i utjecaju pravila, prava i dužnosti na zajednicu te važnosti odgovornoga ponašanja. | | | | | |
| TIJEK NASTAVNOGA SATA | | | | | |
| NASTAVNE ETAPE/SITUACIJE | SADRŽAJ | | OBLICI, METODE, SREDSTVA | DOMENE, KORELACIJA, MEĐUPREDMETNE TEME | KONCEPTI, OČEKIVANI ISHODI |
| 1. Motivacija  2. Uvježbavanje  3. Ponavljanje  4. Provjeravanje | Učiteljica/učitelj reproducira pjesmu *Volim mamu, volim tatu* iz lutkarskoga mjuzikla za djecu *Složna obitelj*. Poveznica za pjesmu: <https://www.youtube.com/watch?v=kGL22MyBTwo>. Učenici pažljivo slušaju pjesmu.  Nakon slušanja pjesme razgovaramo: Kako vam se svidjela pjesma? Zašto? O čemu je govorio tekst pjesme? Koji se članovi obitelji spominju u pjesmi?  Učenici mogu riješiti slagalicu u DOS-u *Obitelj i rodbina* kako bi otkrili koliko članova ima obitelj na slici.  Najava nastavne jedinice.  Učenici su trebali donijeti fotografije svoje obitelji. Učiteljica/učitelj poziva učenike da sjednu ukrug. Učenici pokazuju fotografiju svoje obitelji te predstavljaju ostalim učenicima članove svoje obitelji.  Igramo igru *Pogodi obitelj*. Učiteljica/učitelj uzima fotografije i stavlja ih u kutiju. Učenik izvlači fotografiju iz kutije te opisuje obitelj koja je na fotografiji. Ostali učenici pažljivo slušaju opis obitelji i pokušavaju prepoznati je li opisana obitelj njihova.  Razgovaramo o članovima obitelji koji ne žive u našemu mjestu: Na koji način možemo razgovarati s članovima obitelji koji ne žive u našoj blizini? Koji nam izum u tome pomaže?  Promatramo vremensku crtu u udžbeniku (str. 20) te opisujemo uređaje ispod vremenske crte.  Učenici samostalno rješavaju 3. zadatak u udžbeniku (str. 20). Učiteljica/učitelj obilazi učenike, pomaže im te im daje dodatne upute.  Učenici mogu riješiti zadatak *Pridruži nazive članovima obitelji* u DOS-u *Obitelj i rodbina*.  Razgovaramo o odnosima u obitelji: Na koji način pomažete svojim roditeljima? Koje su vaše dužnosti u obitelji? Kako možemo davati ljubav svojim roditeljima? Što znači primati ljubav? Kako provodite slobodno vrijeme s obitelji? Što najviše volite raditi s članovima svoje obitelji? Kako usrećujete svoje roditelje? Kako roditelji usrećuju vas?  Učiteljica/učitelj zapisuje na ploču rečenicu, a učenici je zapisuju u svoje bilježnice.  Učenici u udžbeniku (str. 20) crtaju ili pišu postupke roditelja koji ih usrećuju, a učiteljica/učitelj objašnjava kako svako dijete ima pravo na obitelj.  Učenici rješavaju zadatke u udžbeniku (str. 22). Učiteljica/učitelj ih obilazi, pomaže im i daje dodatne upute.  Učenici mogu riješiti kviz *Provjeri što znaš* u DOS-u *Obitelj i rodbina*.  Na kraju sata čitamo i uspoređujemo rješenja 6. zadatka. | | F  računalo  F, I: razgovor  DOS  fotografije  F, I: usmeno izlaganje  F, I: usmeno izlaganje  F, I: razgovor  udžbenik  F, I: razgovor  I: pisanje  DOS  F, I: razgovor  F, I: pisanje  udžbenik  I: crtanje, pisanje  udžbenik  I: pisanje  DOS  F, I: čitanje | OŠ GK B.2.2.  uku A.1.4.  ikt A.1.2.  uku C.1.3.  odr A.1.1.  osr B.1.2.  OŠ HJ A.2.1.  zdr B.1.2.C  osr A.1.4.  ikt A.1.2.  osr C.1.3.  zdr B.1.2.A  zdr B.1.3.B  osr B.1.1.  osr A.1.4.  osr A.1.4.  goo A.1.1.  osr A.1.4.  ikt A.1.2.  uku B.1.4. | PID OŠ A.2.3.  PID OŠ A.2.3.  PID OŠ A.2.3.  PID OŠ C.2.1.  PID OŠ C.2.2.  PID OŠ A.2.3. |
| PLAN PLOČE  Članovi obitelji i rodbine moraju se međusobno uvažavati i poštovati. | | | | DOMAĆA ZADAĆA  Učenici mogu riješiti zadatak u udžbeniku (str. 23). | |
| Prijedlog za rad s učenicima s posebnim odgojno-obrazovnim potrebama | | | | | |
| Učiteljica/učitelj može pomoći učeniku s usporenim govorno-jezičnim razvojem u igri *Pogodi obitelj* postavljanjem potpitanja kojima će učenika voditi u opisivanju obitelji.  Učiteljica/učitelj može pripremiti nastavni listić koji će učenik rješavati umjesto zadataka u udžbeniku (str. 22). | | Učenik s ubrzanim govorno-jezičnim razvojem može u rječniku stranih riječi potražiti strane nazive za članove obitelji i rodbine.  Učenik s ubrzanim govorno-jezičnim razvojem može izraditi obiteljsko stablo s članovima svoje obitelji. | | | |

Pripremiti kartice s nazivima prostorija u kući ili stanu.